சிதம்பரம் நாட்டியாஞ்சலி இன்று நிறைவு விழா


சிதம்பரத்தில் நாட்டியாஞ்சலி விழா நேற்றுடன் நிறைவு பெறுகிறது. சிதம்பரம் நடராஜர் கோவிலில் நாட்டியாஞ்சலி நிகழ்ச்சி கடந்த 2ஆம் திகதி தொடங்கியது. பல்வேறு நாடுகள், மாநிலங்களைச் சேர்ந்த நாட்டிய கலைஞர்கள் பங்கேற்று பரதம், கூச்சுப்புடி நாட்டிய நாடகம், மோனி ஆட்டம், கதக், மணிப்புரி, சத்திரியா உள்ளிட்ட பல்வேறு வகையான நாட்டியங்கள் ஆடி நாட்டிய ரசிகர்களுக்கு விருந்து படைத்து வருகின்றனர். 
நான்காம் நாளான நேற்று முன்தினம் சிதம்பரம் ஸ்ரீ நடராஜ நாட்டியாலயா மாணவியர் பரதத்துடன் தொடங்கியது. அடுத்து புதுச்சேரி ஸ்ரீ சரவணன் அருள் நாட்டியாலயா மாணவியர், பெங்களூர் நந்தி பரதநாட்டிய கலாசாலா மாணவியர் ஆகியோர் பரதம் ஆடினர். 
தொடர்ந்து சிதம்பரம் நாதலய நாட்டிய கலாலய மாணவியரின் நாதலய நாட்டியம், பெங்களூர் அம்ருதவர்ஷிணி நடனப் பள்ளி மாணவியரின் பரதம், சென்னை திவ்யாஞ்சலி நடனப் பள்ளி மாணவியர் நாட்டிய நாடகம், சென்னை கூச்சுப்புடி ஆர்ட்ஸ் அகாடமி மாணவியர், கூச்சுப்புடி, மும்பை பவித்ரா பட், கனடா சுருதி ஜாவளி, சென்னை பாவ்யா பாலசுப்ரமணியம், டில்லி எஸ். யு. என். ஏ., ஐ. என். ஏ. மாணவியர், சென்னை லட்சுமி நாராயன் ராவ் மாணவியர் ஆகியோர் பரதம் ஆடினர். 
சென்னை சூரியா நாட்டியக் கலாயம் மாணவியர் சிவார்பணம் நாட்டிய நாடகத்துடன் நேற்று முன்தினம் நிகழ்ச்சி நிறைவு பெற்றது. நேற்று நாட்டியாஞ்சலி நிறைவு நாள் நிகழ்ச்சி நடந்தது.
