13 ஆவது திருத்தத்தை நீக்கக் கூடாது, அதனடிப்படையில் தீர்வு வேண்டும்: இந்தியா வலியுறுத்தல்

<div>அரசியல் அமைப்பின் 13ஆவது திருத்தச் சட்டத்தை அடிப்படையாகக் கொண்டே இலங்கையின் இனப்பிரச்சினைக்கு தீர்வு காணப்பட வேண்டும். 13ஆவது திருத்தச்சட்டத்தை ஒழிப்பதை இந்தியா ஒருபோதும் விரும்பவில்லை என்று இந்திய வெளிவிவகார அமைச்சர் சல்மான் குர்ஷித் தெரிவித்தார்.</div><div></div><div>இந்தியாவின் புதுடில்லியில் நேற்று நடைபெற்ற இந்து சமுத்திர வலய நாடுகளின் மாநாட்டில் கலந்துகொண்ட இந்திய வெளிவிவகார அமைச்சர் செய்தியாளர்களைச் சந்தித்து கருத்து வெளியிட்டபோதே இவ்வாறு தெரிவித்தார்.</div><div></div><div>அரசியல் அமைப்பின் 13ஆவது திருத்தச்சட்டத்தை ஒழிக்க வேண்டும் என பாதுகாப்பு செயலாளர் கோத்தபாய ராஜபக்ஷ தெரிவித்துள்ளார் என்றும் அது தொடர்பில் இந்தியாவின் நிலைப்பாடு என்னவென்றும் செய்தியாளர்கள் கேள்வி எழுப்பினர்.</div><div></div><div>&ldquo;இலங்கையின் தேசிய இனப்பிரச்சினைக்கு 13ஆவது திருத்தத்தின் அடிப்படையிலேயே தீர்வு காணப்பட வேண்டும் என ஒருதரப்பு கூறி வருகிறது. இருந்தபோதிலும் 13ஆவது திருத்தத்தின் அடிப்படையிலேயே பிரச்சினைக்குத் தீர்வு காணப்பட வேண்டும் என்பதில் நாங்கள் உறுதியாக இருக்கிறோம். இதன்மூலம் அதிகார பகிர்வுக்கு நாம் செல்ல முடியும். இதேவேளை வடமாகாண சபைத் தேர்தலை 2013ஆம் ஆண்டு நடத்துவதாக அரசாங்கம் அறிவித்துள்ளது. இதனை நாங்கள் உன்னிப்பாக அவதானித்து வருகிறோம்&rdquo; என அவர் பதிலளித்தார்.</div>
