அணுமின் நிலையத்தை மூட கோரி கண்ணீர் கடிதம்


கூடங்குளம் அணுமின் நிலையத்தை மூட வலியுறுத்தி குழந்தைகளின் கண்ணீர் கடிதத்தை ரஷியா, அமெரிக்கா, பிரான்ஸ் நாடுகளுக்கு அனுப்ப போராட்டக் குழுவினர் முடிவு செய்துள்ளனர்.
கூடங்குளம் அணுமின் நிலையத்தை மூடக்கோரியும், தமிழக அமைச்சரவை தீர்மானத்தை நடைமுறைப்படுத்த வலியுறுத்தியும் இடிந்தகரையில் 3ம் கட்டமாக அக்டோபர் 18ம் திகதி முதல் தொடர் உண்ணாவிரதம் நடைபெற்று வருகிறது. இப் போராட்டத்தில் ஒவ்வொரு நாளும் வெவ்வேறு கிராம மக்கள் பங்கேற்று வருகின்றனர். “அணுஉலைகளை இந்தியாவுக்கு விற்காதீர்” என்ற வாசகங்கள் எழுதிய குழந்தைகளின் கண்ணீர் கடிதங்கள் கடல் வழியாக ரஷியா, அமெரிக்கா, பிரான்ஸ் நாடுகளுக்கு அனுப்பும் நூதனப் போராட்டம் வெள்ளிக்கிழமை நடைபெறுகிறது.
