நிலக்கரி சுரங்க ஒதுக்கீடு ஊழல்; 1993ஆம்ஆண்டு முதல் விசாரிக்க சி.பி. ஐ.க்கு உத்தரவு


நிலக்கரி சுரங்க ஊழல் தொடர்பான, சி. பி. ஐ. விசாரணை வரம்பு நீடிக்கப்பட்டுள்ளது. நிலக்கரி சுரங்கங்கள் ஒதுக்கீடு குறித்து, 1993ம் ஆண்டு முதல், விசாரணை நடத்தும்படி, சி. பி. ஐ.க்கு, மத்திய ஊழல் ஒழிப்பு மற்றும் கண்காணிப்பு ஆணையம் (சி. வி. சி) உத்தரவிட்டுள்ளது.
ஐ. மு. கூட்டணியின், முதல் ஐந்தாண்டு ஆட்சிக் காலத்தில், நிலக்கரிச் சுரங்கங்கள் ஒதுக்கீடு செய்யப்பட்டதில் ஊழல் நடந்ததாக புகார் எழுந்தது. இது தொடர்பாக சமீபத்தில், மத்திய கணக்கு தணிக்கை அலுவலகம் தாக்கல் செய்த அறிக்கையில் முறையான ஏல நடைமுறைகளை பின்பற்றாததால், அரசுக்கு 186 இலட்சம் கோடி ரூபாய் இழப்பு ஏற்பட்டது என, தெரிவிக்கப்பட்டது. 
இதையடுத்து 2004-9ம் ஆண்டுகளில், நடந்த சுரங்க ஒதுக்கிடு குறித்தும் சி. பி. ஐ. விசாரணை நடத்தி வருகிறது. இந்நிலையில் பா. ஜ. தலைமையிலான, தே. ஜ. கூட்டணி ஆட்சி நடந்த போதும், சுரங்க ஒதுக்கீட்டில் முறைகேடு நடந்ததாகவும் அதை சி. பி. ஐ. விசாரிக்க வேண்டும் என்றும், காங்கிரஸ் கட்சி தரப்பில் வலியுறுத்தப்பட்டது. 
இது தொடர்பாக, மத்திய நிலக்கரித்துறை அமைச்சர் ஸ்ரீபிரகாஷ் ஜெயஸ்வால், சி. வி. சி. க்கு கடிதம் எழுதியிருந்தார். இதையடுத்து நிலக்கரி சுரங்கங்கள் ஒதுக்கீடு குறித்து 1993 முதல் விசாரணை நடத்த வேண்டும் என சி. பி. ஐ.க்கு, சி. வி. சி. உத்தரவிட்டது. இதனால் தே. ஜ. கூட்டணி ஆட்சிக் காலத்தில் நடந்த, சுரங்க ஒதுக்கீடு குறித்தும் விசாரிக்கப்பட உள்ளது.
இது குறித்து பா. ஜ. செய்தித் தொடர்பாளர் பிரகாஷ் ஜாவேக்கா கூறியதாவது தே. ஜ. கூட்டணி ஆட்சிக் காலத்தில் சுரங்கங்கள் ஒதுக்கீடு செய்யப்பட்டதில், எந்த முறைகேடும் நடக்கவில்லை. எனவே, 1993லிரு ந்து நடந்த சுரங்க ஒதுக்கீடுகள் குறித்து விசாரிப்பதால் எங்களுக்கு, எந்த பயமும் இல்லை என்றார்.
