உள்ளூராட்சி மன்றங்கள் மக்கள் பணிக்குமுன்னுரிமை அளிக்க வேண்டும்


சமீபத்திய உள்ளூராட்சி மன்ற தேர்தலில் 212 உள்ளூராட்சி மன் றங்களின் அரசாங்க கட்சியின் சார்பில் வெற்றியீட்டிய தலைவர், உபதலைவர் மற்றும் அங்கத்தவர்களாக தேர்ந்தெடுக்கப்பட்டவர் களை சந்தித்து உரை நிகழ்த்திய ஜனாதிபதி மஹிந்த ராஜபக்ஷ அவர்கள், தேர்ந்தெடுக்கப்பட்ட அனைவரும் பொது மக்கள் அர சாங்கத்தின் மீது வைத்திருக்கும் அசைக்க முடியாத நம்பிக்கைக்கு துரோகம் இழைக்காத வகையில், நேர்மையான நடுநிலை தீர்மா னங்களை எடுத்து, தத்தமது பிரதேசங்களின்- கிராமங்களின் அபி விருத்திக்காகவும், மேம்பாட்டிற்காகவும் கடுமையாக உழைக்க வேண்டும் என்று கேட்டுக் கொண்டார்.
ஜனாதிபதி அவர்களை சந்தித்தவர்களில் ஸ்ரீலங்கா சுதந்திர கட்சி சார் பில் 4 உள்ளூராட்சி மன்றங்களிலும், தேசிய காங்கிரஸ் மற்றும் மலையக மக்கள் முன்னணி சார்பில் தலா ஒவ்வொரு உள்ளூராட்சி மன்றங்களிலும் வெற்றியீட்டியவர்களும் கலந்து கொண்டார்கள்.
இந்நாட்டு மக்கள் கடந்த 2 தசாப்தங்களாக ஐக்கிய மக்கள் சுதந்திர முன்னணியை ஆதரித்து வருகிறார்கள் என்றும், 2005 முதல் தனது நல்லாட்சி இடம்பெற்றுக் கொண்டிருக்கிறது என்றும் சுட்டிக்காட்டிய ஜனாதிபதி உள்ளூராட்சி மன்றங்களின் தலைவர்கள், உபதலைவர் கள் மற்றும் அங்கத்தவர்கள் மத்தியில் ஊழல்கள் என்ற சமூகத்தி ற்கு துரோகம் இழைக்கும் தீய பழக்கங்கள் இருக்கலாகாது என்று, மிகவும் கடுமையான முறையில் எச்சரிக்கை விடுக்கவும் தவறவி ல்லை.
பக்கசார்பற்ற முறையில் உள்ளூராட்சி மன்றங்கள் செயற்படவேண்டும் என்றும், அவை எடுக்கும் தீர்மானங்கள் அனைத்துமே மக்களுக்கு பயனளிக்கக் கூடியதாக இருக்க வேண்டும் என்றும், வெளியிலுள்ள தங்கள் கையாட்கள், நண்பர்கள், ஆதரவாளர்களுக்கு உதவக்கூடிய வகையில் உள்ளூராட்சி மன்றங்கள் செயற்பட்டு, மக்களின் குறை பாடுகளை தீர்ப்பதற்கு பதில், அவற்றை மேலும் அதிகரிக்கக் கூடிய வகையில் நடந்து கொள்ளலாகாது என்றும், ஜனாதிபதி கூறியிருக் கிறார்.
இவ்விதம் தவறிழைக்கும் உள்ளூராட்சி மன்றங்களின் மீது ஒழுக்காற்று நடவடிக்கை எடுக்க தாம் சிறிதேனும் தயக்கம் காட்டமாட்டேன் என்றும், ஜனாதிபதி கூறினார்.
உள்ளூராட்சிமன்ற அங்கத்தவர்களுக்கு 5,000 என்ற மிகக் குறைந்த வேதனமே மாதாந்தம் கொடுக்கப்படுகிறது. அந்த வேதனத்தை பெறுவதற்கு இத்தேர்தல்களில் போட்டியிடும் வேட்பாளர்கள் லட்சக் கணக்கான பணத்தை தேர்தல் பிரச்சாரத்திற்காக செலவிடுகிறார்கள். ஏன்? இவர்கள் இவ்விதம் பணத்தை வாரி இறைக்கிறார்கள் என்று நாம் சிந்தித்துப் பார்க்க வேண்டும்.
மக்களுக்கு சேவையாற்ற வேண்டும் என்ற ஒரே நோக்கத்துடன் அர சியலில் இறங்கி, தங்கள் சொந்த பணத்தை செலவழித்து உள்ளூ ராட்சி மன்றங்களுக்கு தெரிவு செய்யப்படும் பெரும்பாலானோரும் இருக்கிறார்கள். அதேநேரத்தில் தங்கள் பதவியை பயன்படுத்தி, அதன் மூலம் பணம் சம்பாதிக்கும் சுயநலவாதிகள் சிலரும் இருக்க லாம்.
இவர்கள் தங்கள் பெற்றோர் சேமித்து வைத்த சொத்துக்களை தங்கள் பிரதேசத்தில் வாழும் மக்களின் மேம்பாட்டிற்காக செலவிடுகிறோம் என்ற தவறான எண்ணத்துடன், தான்தோன்றித்தனமாக நடந்து, மக் களின் அபிவிருத்தி செயற்பாடுகளுக்கு ஏற்புடையவகையில், நட ந்து கொள்ளாமலும் இருப்பதற்கு வாய்ப்பு உண்டு. மக்களிடமிருந்து வரிகள் மூலம் அறவிடப்படும் அரசாங்கத்தின் பணத்தையே தாங் கள் மக்களுக்கு செலவு செய்து, அவர்கள் வாழும் பிரதேசங்களை யும், கிராமங்களையும் அபிவிருத்தி செய்வதற்கு செலவிடுகிறோம் என்ற உணர்வுடன் அவர்கள் கடமையாற்றுவது அவசியமாகும்.
நேர்மையாக, மக்களுக்கு பணியாற்றுபவர்களுக்கு மக்களின் ஆதரவு என்றென்றும் நிலைத்திருக்கும். இவர்கள் அடுத்தடுத்து வரும் தேர் தல்களிலும் வெற்றிவாகை சூடுவார்கள். 
இதே அடிப்படையில் மக்க ளுக்கு துரோகம் இழைக்கக் கூடிய கொள்கைகளை நடைமுறைப் படுத்தி, அசமந்தப் போக்கில் நடந்து கொள்ளும் உள்ளூராட்சி மன் றங்களின் தலைவர்கள், உபதலைவர்கள் மற்றும் அங்கத்தவர்கள் எந்த கட்சியை சேர்ந்தவர்கள் என்பதைக் கூட பொருட்படுத்தாமல், மக்கள் அவர்களுக்கு காலப்போக்கில் கடுமையான தண்டனை களை வழங்கி, அவர்கள் அனைவரையும் அரசியல் குப்பைக் கூடை க்குள் எறிந்துவிடுவார்கள்.
இந்த உண்மையை மனதில் கொண்டு புதிதாக உள்ளூராட்சிமன்றங்களு க்கு தெரிவு செய்யப்பட்ட அனைவரும் தங்கள் பொதுச் சேவையை நேர்மையாகவும், திறமையாகவும், பக்கசார்பற்ற முறையிலும் மேற் கொள்வது மிகவும் அவசியமாகும்.
இன்றைய அரசாங்கத்தின் மீது மக்கள் வைத்திருக்கும் அசையாத நம் பிக்கையினாலும், ஜனாதிபதி மஹிந்த ராஜபக்ஷவின் சிறந்த ஆளு மையின் மீது அவர்களுக்கு இருக்கும் பந்தபாசத்தினாலும் தான், கடந்த உள்ளூராட்சிமன்ற தேர்தலில் அரசாங்க கட்சியில் போட்டி யிட்டவர்களில் பெரும்பாலானோர் வெற்றி பெற்றார்கள் என்பதை அவர்கள் மறந்துவிடலாகாது.
இவர்கள் தனித்து நின்று போட்டியிட்டு இருந்தால், அல்லது ஜே.வி.பி. போன்ற மக்களின் ஆதரவை முற்றாக இழந்திருக்கும் ஏதாவது ஒரு கட்சியின் சார்பில் போட்டியிட்டு இருந்தால் படுதோல்வி அடைந்திருப்பார்கள் என்ற உண்மையை உணர்ந்து, யதார்த்த பூர்வ மாக மக்கள் சேவையை மேற்கொள்ள வேண்டும் என்பதை நாம் வலியுறுத்த விரும்புகிறோம்.
