தனிப்பட்ட குரோதம் கத்திக்குத்தில் மாணவன் பலி


தனிப்பட்ட தகராறு காரணமாக 16 வயது மாணவன் ஒருவனைக் கத்தியால் குத்திக் கொலை செய்த சம்பவத்துடன் தொடர்புபட்ட 27 வயது இளைஞரை புத்தளம் பொலிஸார் இன்று காலை கைது செய்துள்ளனர்.
புத்தளம் மரைக்கார் வீதியைச் சேர்ந்த முகம்மத் பாருக் முஹம்மத் அல்தாப் என்பவரே கத்திக் குத்தின் போது மரணமானவராவார்.
பெருநாள் தினமொன்றில் இவ்விரு இளைஞர்களுக்குமிடையில் பட்டாசு கொளுத்தியதில் ஏற்பட்ட மனக் குரோதமே இதற்குக் காரணமென பொலிஸார் தெரிவித்தனர்.
கத்திக்குத்துக்கு இலக்காகிப் பலியான அல்தாப் எதிர்வரும் டிசம்பர் மாதம் கல்விப் பொதுத் தராதர சாதாரண தரப் பரீட்சைக்கு சிங்கள மொழி மூலமாகத் தோற்றவுள்ள மாணவன் என்று தெரிய வருவதுடன்,நேற்று திங்கட்கிழமை இரவு 9.30 மணியளவில் அல்தாபின் வீட்டுக்கு வந்த பிரஸ்தாப நபர் அவருடன் வாக்குவாதப்பட்ட நிலையில் கத்தியால் குத்தியுள்ளார். அதனையடுத்து அல்தாபை அவரது உறவினர்கள் புத்தளம் தள வைத்தியசாலையில் அனுமதித்த போதும், அவரைக் காப்பாற்ற முடியவில்லை என வைத்தியசாலை அதிகாரி கூறினார்.

