இளம்குடும்பஸ்தர் வெட்டிக்கொலை: திருநெல்வேலியில் சம்பவம்


யாழ். திருநெல்வேலி சிவன் அம்மன் வீதியில் நேற்று மாலை 5.30 மணியளவில் குடும்பஸ்தர் ஒருவர் வெட்டிப் படுகொலை செய்யப்பட்டுள்ளார். சம்பவத்தில் இன்னுமொருவர் படுகாயமடைந்த நிலையில் யாழ். போதனா வைத்தியசாலையில் அனுமதிக்கப்பட்டுள்ளார்.
 அதே இடத்தைச் சேர்ந்த 27 வயதுடைய பிரபா ௭ன்பவரே படுகொலை செய்யப்பட்டுள்ளார். இவருக்கு 5 வயதில் ஒரு மகனும் மனைவி நிறைமாதக் கர்ப்பிணியாக இருப்பதாகவும் தெரிவிக்கப்படுகிறது. இச்சம்பவத்தின் தொடர்ச்சியாக படுகொலை செய்யப்பட்டவரின் சகாக்களால் நல்லூரடியைச் சேர்ந்த 25 வயதுடைய ரூபன் ௭ன்பவர் வெட்டுப்பட்டு படுகாயங்களுடன் யாழ். போதனா வைத்தியசாலையில் அனுமதிக்கப்பட்டுள்ளார். இரு இளைஞர் குழுக்களுக்கிடையில் நீண்ட காலமாக நிலவி வந்த பகையே இவ்வாள் வெட்டுக்குக் காரணம் ௭ன ஆரம்பகட்ட விசாரணைகளில் தெரியவந்துள்ளது. 
இச்சம்பவம் பற்றிய மேலதிக விசாரணைகளைக் கோப்பாய் பொலிஸார் மேற்கொண்டு வருகின்றனர். யாழில் கடந்த மூன்று மாதங்களில் 500 வாள் வெட்டு சம்பவங்கள் நடைபெற்றுள்ளதாக வாராந்த ஊடகவியலாளர் சந்திப்பின் போது யாழ். மாவட்ட பிராந்திய பொலிஸ் மா அதிபர் ௭ரிக் பெரேரா தெரிவித்திருந்தார் ௭ன்பது குறிப்பிடத்தக்கது.

