உலக மீட்புக்காக தன்னுயிரை ஈந்த நிகரற்ற அரசராக இயேசு கிறிஸ்து


திகாரத்தின் அனைத்து அடையாளங்களையும் அடக்குமுறை, பலப் பிரயோகம், இறுமாப்பு போன்ற தன்மைகள் முழுவதையும் தியாகம் செய்துள்ள இந்த அரசர் நம்மை வியப்பூட்டி மகிழ்விக்கிறார். இவர் உண்மை, அன்பு ஆகிய அரிய பண்புகளை தனதாக்கிக் கொண்டு யாவற்றையும் விட்டுக்கொடுத்து தீர்க்கமான மனதுடன் நம்மை ஆள விரும்புகிறார் என்று கிறிஸ்து அரசரைப் பற்றி மிகப் பெருமையுடன் பேசினார் திருத்தந்தை 2ஆம் அருள் சின்னப்பர். இயேசு உலகிற்கெல்லாம் அரசர் என்கிற அருமையான உண்மையை இந்நாளில் நாம் உள்ளத்தில் உணர்ந்து மகிழ்வுடன் கொண்டாடுகின்றோம். கபடற்றவர் என்றும் உண்மையான இஸ்ரலேயர் என்றும் இயேசுவால் பாராட்டப்பட்ட கத்தனியேல் (யோவா 1 : 47) இயேசுவை இஸ்ரயேல் மக்களின் அரசர் என்று மனநிறைவுடன் அழைத்தார். கீழ்த்திசை ஞானிகள் அவரை யூதர்களின் அரசர் என்று அறிந்து கொண்டு பரிசுகள் வழங்கினர். (மத். 2 : 2, 11) சீக்கார் ஊரின் சமாரியப் பெண் ஒரு சில நிமிடங்கள் இயேசுவுடன் பேசியபின் ஒரு வேளை அவர் மெசியாவாக இருக்கலாம் என்று தன் ஊர் மக்களிடம் தெரிவித்தாள். (யோவா 4 : 29) மெசியா என்றால் விடுவிப்பவர் மீட்பவர் என்று அர்த்தங்கள் இருந்தாலும் இஸ்ரயேலின் மெசியா அரசராகத்தான் இருக்க முடியும் என்பது இஸ்ரயேலின் மரபு சொல்லும் பாடம். அந்த வகையில் மனம் மாறிய சமாரியப் பெண் இயேசுவை ஓர் அரசராகத்தான் பார்த்தார் என்று நம்மால் எளிதில் சொல்லி விட முடியும்.
‘என்னை யாரென்று நினைத்துக் கொண்டிருக்கின்aர்கள்’ என்று இயேசு தம் சீடரை வினவியவேளையில் பேதுரு அங்கு கூடியிருந்த சீடர்களின் சார்பாக ‘நீர் மெசியா’ என்று சொல்கிறபோது இயேசுவை அவர் ஓர் அரசனாகத்தான் பார்த்தார் என்று நாம் எளிதில் முடிவு கட்டிவிட முடியும். பேதுருவும் யூத மரபு பற்றி அறிந்தவர்தானே. இந்த அடிப்படையில் தான் செபதேயுவின் மகன்களாகிய யாக்கோபு மற்றும் யோவான் உயர் பதவி நாடி இயேசுவிடம் விண்ணப்பித்ததைப் பார்க்கிறோம். (மத் 20 : 20 - 28)
இயேசுவுக்கு மிக நெருக்கமாக இருந்தவர்கள் அவர் பிற்காலத்தில் அரசுரிமை பெற்று இஸ்ராயேலைப் பெரும் புகழுடன் ஆட்சி செய்வார் என்று எண்ணியிருந்திருக்கலாம். அரசர் என்பவர் சேவை புரியக்கூடியவர் என்கிற கருத்தினை வலியுறுத்திப்பேசும் இயேசு (மாற். 10 : 45) தாம் அரசன் இல்லை என்று தம் சீடர்களிடம் சொல்லவில்லை. அதைப் போலவே நீ யூதர்களின் அரசனா?’ என்று இயேசுவைப் பிலாத்து விசாரித்த போதும் கூட இயேசு தம் அரசு பதவிக்கு விளக்கம் கொடுக்கின்றாரேயொbய தாம் அரசன் இல்லை என்று அவர் சொல்லவில்லை. அப்படியானால் தாம் ஓர் அரசர் என்பதை இயேசு வெளிப்படையாக இல்லாவிட்டாலும் மறைமுகமாய் ஏற்றுக் கொள்கின்றார்.
மெசியாவைப் பற்றிய வாக்குறுதி தாவீது அரசருக்கு இறைவாக்கினர் நாத்தான் மூலம் இறைவனால் அருளப்பட்டது. மெசியாவாக வரப் போகிறவர் தாவீது அரசரின் குடும்பத்தில் தோன்றுவார் என்ற நாத்தானின் இறைவாக்கின் அடிப்படையில் மெசியா அரசராகத்தான் இருப்பார் என்கிற கருத்து எல்லா மக்களிலும் ஏற்றுக்கொள்ளப்பட்டது. அதையே பிற்காலத்தில் வந்த இறைவாக்கினர்களும் வலியுறுத்தினர். ஆண்டவராகிய என் தலைவரின் ஆவி என்மேல் உளது ஏனெனில் அவர் எனக்கு அருள்பொழிவு செய்துள்ளார் (எசா 61 : 1) என்கிற எசாயாவின் கூற்று மெசியாவைப்பற்றியதுதான் என்பதில் சந்தேகமில்லை. தம் பணிவாழ்வின் தொடக்கத்தில் சொந்த ஊரான நாசரேத்திலுள்ள தொழுகைக் கூடத்தில் போதிக்க வந்த இயேசு எசாயாவின் இந்த வாக்கியத்தை மக்களுக்கு வாசித்துக் சாட்டி (லூக் 4 : 18 - 19) ‘நீங்கள் கேட்ட இந்த மறைநூல் வாக்கு இன்று நிறைவேறிற்று’ என்று சொல்லும் போது தாம் மெசியா என்பதை இதைவிடப் பகிரங்கமாக இயேசுவால் சொல்லிவிட முடியாது. இஸ்ரயேல் சமுதாயத்தில் தலைமைக் குருவும் அரசரும் அருள் பொழிவு செய்யப்படுவதுண்டு. எசா 61 : 1இல் ‘ஆண்டவரால் தேர்ந்தெடுக்கப்பட்டவர் அருள் பொழிவு செய்யப்படுவார்’ என்று சொல்லப்பட்டுள்ளது. இயேசுவை பொறுத்தவரை அவர் யூதர்களின் குருகுலத்தில் (லேவியர், ஆரோன்குலம்) தோன்றியவரல்ல அவர் தாவீதின் மகன் என்றுதான் அழைக்கப்படுகின்றார். மேலும் தாவீதின் குலத்தைச் சேர்ந்த யோசேப்பு இயேசுவுக்குப் பெயரிடும் அதிகாரத்தைக் கடவுளிடமிருந்து பெறுகின்றார். அந்த அடிப்படையில் இயேசுவின் சட்டப்படியான தந்தையாக அவர் அறியப்படுகிறார்.
லூக் 1 : 36) அந்த அடிப்படையில் அவரும் குருகுலத்தைச் சேர்ந்தவர் தான் என்று வாதிட வாய்ப்புள்ளது. ஆனால் திருச்சபையின் பாரம்பரியத்தில் அன்னை மரியா எப்பொழுதுமே தாவீதின் குலமலராகத்தான் கருதப்படுகிறார். ஆகவே இயேசு அருள்பொழிவு செய்யப்பட்டுள்ள மெசியா என்றழைக்கப்படும் போது அவர் யூதர்களின் குருகுலத்தைச் சாராத காரணத்தினால் அரசராகத்தான் அவரை நாம் ஏற்றுக்கொள்ள முடியும். அந்த வகையில் இயேசு அருள் பொழிவு செய்யப்பட்ட அரசர் என்றாகிறது.
இயேசு தாம் பெற்றுள்ள அரசுரிமையை மண்ணக அரசுரிமையுடன் தொடர்புபடுத்திப் பார்க்கவிரும்பவில்லை. எசாயா இறைவாக்கினர் தம்நூலில் துன்புறும் இறை ஊழியரைப்பற்றி நான்கு பாடல்கள் அமைத்துள்ளார். (42 : 1 - 9, 49 : 1 - 7 50 : 4 - 9 52 : 13 - 53 : 12) இந்த நான்கு பாடல்களிலும் குறிப்பிடப்பட்டுள்ளவை இயேசுவில் நிறைவு பெறுவதாக கிறிஸ்தவப் பாரம்பரியம் நம்புகிறது. ஆனால் யூதப் பாரம்பரியம் இப் பாடல்களில் குறிப்பிடப்பட்டுள்ள துன்புறும் ஊழியர் நிச்சயமாக மெசியாவாக இருக்க முடியாது என்று கூறுகின்றது. காரணம் இஸ்ரயேலின் மெசியாவாக வருபவர் துன்பப்படுபவராகக் திகழ மாட்டார் என்று யூதர்கள் நம்புகின்றனர். அரசரைப்
ர தங்களின் அரசர் என்கிற நிலையை ஏற்காமல் மற்ற நாடுகளிலுள்ளது போல தங்களுக்கும் ஓர் அரசர் வேண்டும் என்று மக்கள் கேட்டபோது (1 சாமு 8 : 1 - 8) அதைக் கொஞ்சமும் விரும்பாத இறைவாக்கினர் சாமுவேல் இறைவனின் கட்டளையின் பேரில் மக்களிடம் அரசரின் உரிமைகளை எடுத்துச் சொல்கிறார். (1 சாமு 8 : 10 - 18) சாமுவேல் நிகழ்த்திய அந்த உரையில் மண்ணக அரசர்களின் பேராசை, அடக்குமுறை, ஆணவம் போன்றவை சுட்டிக்காட்டப்பட்டுள்ளன. இருந்த போதிலும் தங்களுக்கு ஓர் அரசர் வேண்டும் என்று மிகப் பிடிவாதத்துடன் மக்கள் கேட்டனர். 1 சாமு 8 : 19 -2)
ஆனால் கிறிஸ்து அரசர் தம் துன்பங்கள் பாடுகள் மரணத்தின் மூலமாகத் தான் தம் தனிச்சிறப்பை உலகறியச் செய்துள்ளார் என்பது விவிலியம் நமக்கு உணர்த்தும் பாடம். அதனால்தான் இயேசு குறுக்கு வழிகளைக் கையாண்டு தம் அரசுரிமையை எண்பிக்க விரும்பவில்லை. ‘என்னை மண்டியிட்டு வணங்கினால். இந்த மண்ணுலகத்தையே உம்மிடம் தந்துவிடுகிறேன்’ என்று ஆசை மொழி பேசிய பசாசை தூக்கி எறிந்தார். தனக்கு மணி மகுடம் சூட்ட வந்த கூட்டத்தினரிடமிருந்து தம்மை விலக்கிக் கொண்டார். (யோவா 6 : 15)
வானத்திலிருந்து அடையாளம் காட்டச் சொல்லிக் கேட்ட பரிசேயரின் விண்ணப்பத்திற்கு செவிசாய்க்கவில்லை.
மேலும் மிகப் பணிவுடன் தம் சீடர்களின் பாதங்களைக் கழுவி அவர்களை அதிர்ச்சியுறச் செய்தார். (யோவா 13 : 4 - 10) இந்நாளில் நற்செய்தியில் சொல்லியுள்ளபடி சிலுவையில் தொங்கிக் கொண்டிருந்த இயேசுவைப் பார்த்து மற்றவர்கள் ‘மெசியாவாகிய நீ சிலுவையிலிருந்து இறங்கி வா பார்க்கலாம்’ என்று சவால் விடுத்த போது அந்தச் சவாலை அவர் ஏற்க விரும்பவில்லை. மற்றவர்களின் எதிர்பார்ப்பின்படி செயல்படாமல் தமக்கென்று தேர்வு செய்துள்ள துன்ப வழியைக் கடைப்பிடித்து தம்மை வெறுமையாக்கி அடிமைக் கோலம் கொண்டு பிறருக்குத் தொண்டாற்றுவதன் மூலமாகவும் பலருடைய மீட்புக்கு ஈடாக தன் இன்னுயிரைக்கொடுப்பதன் மூலமாகவும் உண்மைக்கு உயிர் கொடுத்து சாட்சியம் பகர்வதன் மூலமாகவும் இயேசு தம்மை ஒப்பு நிகரற்ற அரசராக நிரூபித்துக்கொண்டார். அதனால் தான் 2000 ஆண்டுகள் கடந்தபின்னும் நிலைத்து நிற்கும் ஒரே ஒரு அரசாக இயேசுவின் அரசு விளங்குகின்றது.

