புகைப்பிடித்தல் பழக்கம் மற்றவர்களுக்குஉயிராபத்தை ஏற்படுத்துகிறது


போதைவஸ்துகளின் பிரயோகம், வீதி விபத்துக்கள் ஆகியனவே எங்கள் நாட்டு மக்களின் வாழ்க்கையை சின்னாப்பின்னப் படுத்தி வருடமொன்றிற்கு பல்லாயிரக்கணக்கானோரின் மர ணத்திற்கு அடித்தளம் அமைக்கின்றன என்ற எண்ணத்துடன் அரசாங்க திணைக்களங்களும், அரச சார்பற்ற தொண்டரமைப்புக்களும் இவ்விரு தீமை களினால் ஏற்படும் உயிரிழப்புக்களை குறைப்பதற்கு தற்போது எடுத்துவரும் முயற்சிகள் எதிர்பார்க்கும் அளவுக்கு வெற்றியை பெற்றுக் கொடுக்கின்றன.
இவற்றைவிட மனிதர்களின் உயிரைப் பறிக்கும் மது அருந்தும் தீய பழக்கமும், புகைத்தலும் மனித உயிர்களுக்கு தீங்கை ஏற்படுத்துகின்றன என்பதை அர சாங்கமும் சமூக அமைப்புக்களும் நன்கு உணர்ந்திருக்கின்ற போதிலும் இவ் விரு தீயபழக்கங்களை கட்டுப்பாட்டின் கீழ் கொண்டுவந்து அநியாயமாக ஏற்படக்கூடிய மனித உயிரிழப்புக்களை தவிர்ப்பதற்கு அந்தளவு அக்க றையோ ஆர்வமோ காண்பிப்பதில்லை என்ற உண்மையை நாம் ஞாபகப் படுத்த விரும்புகிறோம்.
மதுபானங்கள் விற்பனை மூலமும், புகையிலைக்கான தீர்வையின் மூலமும் அர சாங்கம் கோடிக்கணக்கான ரூபாவை வருமானமாக பெறுவதனால் இவ்விரு பொருட்களின் விற்பனையை கட்டுப்படுத்துவதற்கு அரசாங்கம் தயங்குகின் றது என்றே நாம் நினைக்க வேண்டியிருக்கின்றது. நாட்டின் தேசிய பொரு ளாதாரத்திற்கு முக்கியத்துவம் அளித்தே அரசாங்கம் இவ்விதம் நடந்து கொள்கிறது என்பதை நாம் ஏற்றுக் கொள்ள வேண்டியிருக்கிறது.
சட்டப்பூர்வமான மதுபான கடைகளுக்கு அரசாங்கம் கலால் திணைக்களத்தின் மூலம் அனுமதி பத்திரங்களை வழங்கியும் கோடிக்கணக்கான ரூபாவை வரு மானமாக பெற்று வருகிறது. ஒரு நாட்டின் அபிவிருத்தி நடவடிக்கைகளுக்கு தேசிய பொருளாதாரம் வலுப்பெற்றிருப்பது அவசியம். இந்த எண்ணத்துடன் தான் அரசாங்கம் கலால் சட்டத்தின் மூலமும், ஏனைய சட்டங்களின் மூல மும் புகையிலைக்கான தீர்வையை அறவிட்டு வருகின்றது.
மது அருந்துவதனால் கல்லீரல் அழற்சி போன்ற மனித உயிருக்கு ஆபத்தை ஏற்படுத்தும் நோய்கள் ஏற்படுவதுடன் மிதமிஞ்சிய மதுபோதையினால் எத்த னையோ குடும்பங்களும் சமூகங்களும் சீர்குலைந்து வருவதை நாம் நாளா ந்த வாழ்க்கையில் அவதானித்துக் கொண்டிருக்கிறோம்.
குறிப்பாக குறைந்த வருமான மட்டத்திலுள்ள குடும்பத் தலைவர்களே மது அரு ந்தும் தீய பழக்கத்தினால் தங்கள் தொழில்களை இழந்து குடும்ப வருமானத் தையும் இழந்து பெரும் பிரச்சினைகளை தங்களுக்கும், குடும்பத்தினருக்கும் ஏற்படுத்தி சமூகத்தில் அவமான சின்னங்களாக வாழ்ந்து, இறுதியில் மாண்டு போகிறார்கள். குறிப்பாக மலையகத்து பெருந்தோட்டங்களில் பணிபுரியும் தொழிலாளர்கள் மத்தியில் மது அருந்தும் தீயபழக்கம் வேரூன்றி இருக்கின் றது.
இவர்கள் சட்டபூர்வமான சாராயத்தை அருந்துவதற்கு பதில் சட்டவிரோதமாக தயாரிக்கப்படும் கசிப்பு போன்ற மதுபானங்களை நாளாந்தம் அருந்தி தங் கள் வருமானம் முழுவதையும் இதற்காகவே செலவிட்டு, தங்கள் குடும்பங் களை ஆதரவற்ற நிலையில் விட்டுவிடுகிறார்கள். இதனால் தான் தோட்டப் பகுதியிலுள்ள அப்பாவி சிறுவர், சிறுமியர் கொழும்பிலும், ஏனைய நகரங் களிலுமுள்ள வீடுகளில் பணி செய்து சொற்ப காசை சம்பாதிப்பதற்காக அவர்களின் பெற்றோர்களினால் அனுப்பி வைக்கப்படுகிறார்கள்.
தங்கள் கணவன்மார் முழுவருமானத்தையும் மதுவில் செலவிட்டு விடுவதுடன் வேலைக்கு மட்டம் போட்டு குடிகாரர்களாக மாறிவிடும் போது, பெருந் தோட்டங்களின் பெண்கள் தேயிலைக் காடுகளுக்கும், றப்பர் தோட்டங்க ளுக்கும் சென்று பலமணி நேரம் விஷப் பாம்புகளின் ஆபத்து, இரத்தம் குடிக்கும் அட்டைகளின் தொல்லை, இடையிடையே தோட்டங்களில் பது ங்கி இருக்கும் நரிகளின் தாக்குதல்களையும் பொருட்படுத்தாமல், குடும்பத் திற்காக உழைத்துக் கொண்டு நடைப்பிணங்களாக வாழ்ந்து கொண்டிருப் பதை நாம் பார்க்கக் கூடியதாகவும் இருக்கிறது.
தங்கள் பெற்றோரின் இந்த அவலநிலையை உணர்ந்து இப்போது தோட்டப் பகு திகளில் மாணவ சமூகத்தில் ஒரு விழிப்புணர்வு ஏற்பட்டு, அவர்கள் துன்ப கரமான சூழ்நிலையிலும் கல்வியில் அக்கறைகாட்டி வருவதும், தோட்டப் பகுதியிலிருந்து பல மாணவர்களும் பல்கலைக்கழகங்களுக்கும் தெரிவு செய் யப்படுவதும் நாம் உண்மையிலேயே மகிழ்ச்சியடைய வேண்டிய நல்ல முன் னேற்றங்களாகும்.
வைத்தியர்கள் மனிதன் மது அருந்துவதை விட புகைப்பிடிப்பதனால், அவனது உடல் நிலை வேகமாக பாதிக்கப்படுகிறது என்ற உண்மையை பகிரங்கப்படு த்தி வருகிறார்கள். அத்துடன் மது அருந்துவதை விட புகைப்பிடிப்பதனால் ஒரு மனிதன் நாளொன்றிற்கு கூடுதலான பணத்தையும் செலவிடுகின்றான். புகைப்பிடித்ததலினால் தான் நாட்டிலுள்ள புற்றுநோயாளிகளின் எண்ணி க்கை அதிகரித்து இருக்கின்றது என்று சுகாதார அமைச்சர் மைத்திரிபால சிறிசேன தெரிவித்துள்ளார். புகைப்பிடிப்பதனால் தான் 40 சதவீதமானோரு க்கு புற்றுநோய் ஏற்பட்டிருக்கிறது என்று அவர் கூறுகிறார்.
இலங்கையில் நாளாந்தம் 900 முதல் 1000 பேர் மது அருந்துவதனாலும், புகை ப்பிடிப்பதனாலும் மரணிக்கிறார்கள். மது அருந்துவதனாலும், புகைப்பிடிப்பத னாலும் நோய்வாய்ப்படுபவர்களை குணப்படுத்துவதற்காக அரசாங்கம், சுகா தார அமைச்சுக்கு 100 பில்லியன் ரூபாவை ஒதுக்கீடு செய்துள்ளது. இத்து டன் சர்வதேச அரச சார்பற்ற அமைப்புக்கள் இவ்விரு தீயபழக்கங்களை மக்கள் கைவிட வேண்டும் என்பதற்காக விழிப்புணர்வு பயிற்சிப்பாசறை களை நடத்துவதற்காக 8 பில்லியன் ரூபாவையும் செலவிடுகிறது.
மது அருந்துவதைவிட புகைப்பிடித்தல் பொதுமக்களின் பார்வையில் ஒரு பார தூரமான குற்றமாக தென்படுவதில்லை. ஆயினும், புகைப்பிடிப்பவர்கள் மது அருந்துபவர்களைவிட மற்றவர்களின் உடல் நிலையையும் பாதிக்கக்கூடிய வகையில் அவர்கள் வெளியேற்றும் நச்சுப் புகை புகை பிடிக்காத சிறுபிள் ளைகள், பெண்கள், இளைஞர்கள் ஆகியோர் சுவாசிக்கும் போது அவர்க ளின் சுவாசப் பைகளும் புகைப்பிடிப்பவர்களைப் போன்று பாதிப்புக்குள்ளா கின்றன. புகைப்பிடிப்பவர்கள் இந்த உண்மையை தெரிந்து கொண்டோ அல் லது தெரிந்து கொள்ளாமலோ மற்றவர்களுக்கு தங்களின் இந்த தீய பழக் கத்தினால் உயிராபத்துக்களை ஏற்படுத்தி வருகிறார்கள்.
பொது இடங்களில் புகைப்பிடித்தலுக்கு இருக்கும் சட்டப்பூர்வத் தடையை பொலிசார் தீவிரமாக அமுலாக்கி பொது இடங்களில் புகைப்பிடிப்பவர்களை தண்டிப்பதற்கு உடனடியாக நடவடிக்கை எடுக்க வேண்டும். அதன் மூலமே எங்கள் சமூகத்திலுள்ள புகைப்பிடிக்கும் பழக்கமில்லாத அப்பாவிகளுக்கு இந்த தீய பழக்கத்திற்கு அடிமையானவர்களினால் ஏற்படக்கூடிய ஆபத்தை தடு க்க முடியும்.
