வெளிநாடு செல்வது ஏன்? ஜனாதிபதி விளக்கம்


வெளிநாடுகளுக்கு சுற்றுப் பயணம் மேற்கொள்வது குறித்து ஜனாதிபதி பிரதிபா நேற்று முன்தினம் பேட்டி யளித்தார்.
தென் ஆபிரிக்கா மற்றும் செஷல்ஸ் ஆகிய நாடு களுக்கும் இந்தியாவுக்கும் இடையேயான பரஸ்பர உறவு மற்றும் வர்த்தகத்தை மேம்படுத்தும் வகையில், ஜனாதிபதி பிரதிபா, அந்த நாடுகளுக்கும் பயணம் மேற்கொள்ள திட்ட மிட்டிருந்தார். 
இதற்காக நேற்று அவர் டில்லியில் இருந்து புறப்பட்டுச் சென்றார். துணை ஜனாதிபதி ஹமீத் அன்சாரி, பிரதமர் மன்மோகன் சிங், உள்துறை செயலர் ஆர்.கே. சிங் இராணுவ செயலர் சசி காந்த் சர்மா உள்ளிட்டோர் அவரை வழி அனுப்பி வைத்தனர்.
தன் பயணத்தின் முதல் கட்டமாக, செஷல்ஸ் செல்லும் பிரதிபா, அந்த நாட்டு அதிபர் ஜேம்ஸ் அலிக்ஸ் மைக்கேலுடன், இருதரப்பு உறவு குறித்து பேச்சு நடத்துகிறார். இந்த சுற்றுப் பயணத்தின் முக்கிய அம்சமாக அந்நாட்டு பார்லிமென்டில், பிரதிபா உரையாற்றுகிறார்.
சிறையை பார்க்கிறார்: இதைத் தொடர்ந்து வரும் 1ம் திகதி தென் ஆபி ரிக்கா செல்லும் ஜனாதிபதி அந்த நாட்டு அமைச்சர்கள் மற்றும் உயரதி காரிகளுடன் இரு தரப்பு உறவு வர்த்தக உறவு ஆகியவை குறித்து பேச்சு நடத்துகிறார். ஜனாதிபதி பிரதிபாவுடன் இந்தியாவைச் சேர்ந்த வர்த்தகக் குழுவினரும் உடன் செல்கின்றனர். அவர்களும் பேச்சுவார்த்தையில் பங்கேற்கவுள்ளனர். தென் ஆபிரிக்காவில் உள்ள இந்திய வம்சாவளி மக்களையும் சந்திக்கிறார். ஜோகன்னாஸ்பர்க்கில் மகாத்மா காந்தி அடைக்கப்பட்டிருந்த சிறையையும் அவர் பார்வையிடுகிறார்.
சுயசரிதை புத்தகம்: ஜனாதிபதி பிரதிபா, வரும் ஜூலை மாதத்துடன் ஓய்வு பெறவுள்ளார். இதைத் தொடர்ந்து 50 ஆண்டுகளுக்கு மேல் பொது வாழ்வில் இருந்ததை விளக்கி சுயசரிதை புத்தகத்தை எழுத திட்டமிட்டுள்ளார்.
உறவை மேம்படுத்த: வெளிநாடு பயணம் குறித்து ஜனாதிபதி கூறியதாவது: வெளிநாடுகளுக்கு அதிகமாக சுற்றுப் பயணம் செய்வதாக என் மீது புகார் கூறப்படுவதைப் பற்றிக் கவலைப்படவில்லை. என்னுடைய சொந்த விருப்பத்துக்காகச் செல்லவில்லை. மற்ற நாடுகளுடன், இந்தியாவின் உறவை மேம்படுத்த வேண்டும் என்ற மத்திய அரசின் வேண்டுகோளின்படியே வெளிநாடுகளுக்குச் செல்கிறேன். இன்னும் கூட மேலும் மூன்று நாடுகளுக்குச் செல்ல வேண்டும் என அரசு தரப்பில் வற்புறுத்தப்படுகிறது. போதிய கால அவகாசம் இல்லாததால் இது சாத்தியமில்லை என்றார்.
