ஆயுதங்களுடன் ஜொன்ஸ்டன்


பொலனறுவை மாவட்டத்தின் பலபகுதிகளில் வாக்குச்சாவடிகளை அண்மித்த பகுதிகளில் ''ரட்டட்ட பெர அபி எகட'' என்ற வாசகங்கள் மற்றும் ஜனாதிபதியின் உருவப்படம் பொறிக்கப்பட்ட சுவரொட்டிகள், பதாகைகள் தேர்தல் தினத்தன்றும் நீக்கப்படாமல் இருந்ததுடன் அரசாங்கத்தின் அமைச்சரொருவர் ஆயுதங்கள் தாங்கிய குழுவினருடன் பல பகுதிகளில் வலம் வந்ததாகவும் மனித உரிமைகளைப் பாதுகாப்பதற்கான புத்திஜீவிகள் ஒன்றியம் தெரிவித்தது.
சட்டவிரோதமான இச்செயற்பாடு தொடர்பாக தேர்தல் கடமைகளுக்கு பொறுப்பான சிரேஷ்ட பிரதி பொலிஸ்மா அதிபர் காமினி நவரத்ன மற்றும் தேர்தல் ஆணையாளர் ஆகியோருக்கு சம்பவம் தொடர்பாகத் தெரியப்படுத்தியதாக ஒன்றியத்தின் நிறைவேற்றுப் பணிப்பாளர் பேராசிரியர் உதித்த குணரத்ன தெரிவித்தார்.
பகல் 12.30 மணியளவில் வர்த்தக அமைச்சர் ஜொன்ஸ்டன் 
தலைமையிலான 20 பேர் அடங்கிய குழுவொன்றே இவ்வாறு ஆயுதங்களுடன் பொலனறுவை, மெதிரிகிரிய ஆகிய இடங்களிலுள்ள வாக்குச்சாவடிகளை அண்மித்த பகுதிகளில் சுற்றித்திரிந்ததாக முறைப்பாடுகள் கிடைக்கப்பெற்றுள்ளன.
அதேபோன்று அரசாங்க அமைச்சரொருவர் அடங்கலாக அவருடன் சென்ற ஆதரவாளர்கள் சிலர் தெஹியத்த கண்டிய பிரதேசத்தில் சல்லிபிடிகம, சந்துன்புர ஒபரவான ஆகிய கிராமங்களில் முஸ்லிம் காங்கிரஸின் ஆதரவாளர்களை அச்சுறுத்தி அவர்களை வாக்களிக்காமல் தடுப்பதற்கான முயற்சிகளில் ஈடுபட்டதாகவும் தெரிவிக்கப்படுகின்றது.

