இலங்கை-பாகிஸ்தான் போட்டியைக் காண ரசிகர்களிடையே மோதல்









கொழும்பு தேர்ஸ்டன் கல்லூரி மைதானத்தில் இலங்கை மற்றும் பாகிஸ்தான் அணிகளுக்கு இடையிலான அரையிறுதிப் போட்டிகளுக்கான டிக்கெட்டுகளை பெற்றுக்கொள்வதற்குக் கூடிய ரசிகர்கள் இடையே மோதல் இடம்பெற்றுள்ளதாக அங்கிருக்கும் எமது செய்தியாளர் தெரிவிக்கின்றார்.
உலகக் கிண்ண இருபதுக்கு20 தொடர் இலங்கையில் நடைபெற்று வருகின்றது. இந்நிலையில் சுப்பர் 8 சுற்றுப் போட்டி முடிவடைந்து அரையிறுதியின் முதல் போட்டியில் இலங்கை - பாகிஸ்தான் அணிகள் இன்று மோதுகின்றன.
இப்போட்டிகளைப் பார்வையிடுவதற்கான டிக்கெட்களை கொழும்பு தேர்ஸ்டன் கல்லூரி மைதானத்தில் பெற்றுக்கொள்ள முடியும் என அறிவிக்கப்பட்டது. 
இதனையடுத்து சற்றுமுன் டிக்கெட்டுக்கள் விற்பனை செய்யப்பட்டு முடிந்தமையால் அங்கு குழுமியிருந்த ரசிகர்களிடையே வாக்குவாதம் ஏற்பட்டுள்ளது. இதனால் இப்பகுதியில் பதற்ற நிலை காணப்படுவதாக எமது செய்தியாளர் தெரிவிக்கின்றார்.

