வீட்டை வசதியாக்கும் கண்டுபிடிப்புகள்!


நாம் நமது வாழ்க்கையை வசதியாக்கவும், வேலைகளை சுலபமாக்கவும் பல்வேறு கண்டுபிடிப்புகளை பயன்படுத்திக்கொள்கிறோம். இந்த பகுதியில் வீடுகளை சுகமான இடமாக்கும் சில கண்டுபிடிப்புகளை அறிந்துகொள்ளலாம்.

மாறிவரும் சுற்றுச் சூழலால் எதிர்பாராத மாற்றங்கள் ஏற்படுகிறது. பூமி வெப்பமடைவதால் வீட்டுக்குள் இருந்தாலும் வெப்பம் அனல் பறக்கிறது. இவற்றால் சில வியாதிகளும் ஏற்படுகின்றன. இவற்றில் இருந்து பாதுகாக்கின்றன பொம்மை வீடுகள். 
இந்த பொம்மை வீடு கம்ப்யூட்டருடன் தொடர்பு உடைய எலக்ட்ரோனிக் சாதனம் ஆகும். இதில் உள்ள சென்சார் வீட்டை கண்காணிக்கும் அமைப்பாக செயல்படும். இதில் கணித முறைப்படியான குறியீடுகளில் ஆணைகள் பதிவு செய்யப்பட்டு இருக்கும்.
இந்த அமைப்பானது, எப்போதெல்லாம் மனிதர்கள் வீட்டில் இருக்கிறார்கள். விளக்குகள் எவ்வளவு நேரம் ஒளிர்கிறது, வெப்பம் மற்றும் காற்றின் மாசு எந்த அளவில் இருக்கிறது, எப்போதெல்லாம் மாறுகிறது என்பதை கண்காணிக்கும். அதுபோல சுற்றுப்புறத்தில் உள்ள கார்பன் - டை ஒக்சைடு அளவையும் கட்டுப்பாட்டுக்குள் வைக்கும்.
ங்கிலாந்தின் ஹெர்ட்போர்டுசைர் பல்கலைக்கழகம் இதை வடிவமைத்து உள்ளது. தற்போது வீடு என்னென்ன வசதிகளை கொண்டுள்ளது என்பதை கவனிப்பது போலவே வருங்காலத்தில் வீட்டில் காற்றின் சுத்தம் எப்படி இருக்கிறது என்பதை கவனித்தே தங்க வேண்டிய சூழல் ஏற்படும். அப்போது எங்கள் கண்டுபிடிப்பு எல்லா வீடுகளிலும் பயன்பாட்டில் இருக்கும் என்று நம்பிக்கை தெரிவித்து உள்ளனர் இதை வடிவமைத்தவர்கள்.

சுவர்க்கடிகாரம், கைக்கடிகாரம் எல்லாவற்றுக்கும் அடிக்கடி பாகங்களை மாற்றிக் கொண்டே இருந்தால் எவ்வளவு செலவு, எவ்வளவு சிரமம், அதற்கெல்லாம் விடை தருகிறது இந்த புதிய கடிகாரம். இது தண்ணீரில் இயங்கும் செல்லுக்கான சக்தியை தண்ணீரில் இருந்து பிரித்து எடுத்துக்கொள்ளும். 
2 மாதங்களுக்கு ஒரு முறை தண்ணீர் மாற்றினால் போதுமானது. பல வண்ணங்களில் அழகான தோற்றத்துடன் கிடைக்கும். தண்ணீர் மாற்றுவதால் நேரத்தை மீண்டும் மீண்டும் சரி செய்ய வேண்டுமா என்று யோசிக்க வேண்டாம். அதில் உள்ள மெமரி திறன் சரியான நேரத்தைக் காட்டிக்கொண்டே இருக்கும்.

சமையலறை என்றாலே எண்ணெய் படிவும், கறை யும் பார்ப்பவர்களுக்கும் இல்லத்தரசிகளுக்கும் எரிச்சலை ஏற்படுத்தும். இந்த தொல்லையின்றி இருக்க புதிய சமையலறை பாத்திரங்கள், பொருட்கள் வடிவமைக் கப்பட்டு உள்ளன. 
அமெரிக்காவைச் சேர்ந்த ஒரு பல்கலைக்கழக ஆய்வாளர்கள் இந்த பாத்திரங்களை வடிவமைத்து உள்ளனர். இந்த பாத்திரங்களில் மெல்லிய மேற்பூச்சு (ஆன்டி போக் கோட்) இருக்கும். இது மேற்புறம் எண்ணெய்க் கறை படியாமலும், அடிப்பக்கம் கரி படியாமலும், மற்ற பாகங்களில் அழுக்கு படியாமலும் பாதுகாக்கும்.
குறைந்த அளவில் படியும் மாசுகளை அகற்றவும் விசேட பவுடர் உள்ளது. இதை பயன்படுத்தினால் தேய்த்து சுத்தம் செய்ய வேண்டிய அவசியம் கிடை யாது. பாத்திரம் துலக்கும் தூளைத் தொட்டு லேசாக தண்ணீரில் அலசினாலே பாத்திரங்கள் பளிச்சிடும்.
