வொஷிங்டன் போஸ்டை கொள்வனவு செய்த இணைய ஜாம்பவான்!

<p>பிரபல இணைய வர்த்தக நிறுவனமான அமேசனின் ஸ்தாபகரான ஜெப் பெசொஸ் வொஷிங்டன் போஸ்ட் பத்திரிக்கை நிறுவனத்தைக் கொள்வனவு செய்துள்ளார்.</p><p>இக் கொள்வனவு தொடர்பில் பத்திரிக்கை மற்றும் தொழிநுட்ப உலகில் பரவலாக பேசப்பட்டு வருகின்றது.</p><p>ஜெப் பெசொஸ் சுமார் 250 மில்லியன் அமெரிக்க டொலர்களை இதற்காக செலவிட்டுள்ளதாக தெரிவிக்கப்படுகின்றது.</p><p>இக்கொள்வனவை அடுத்து அப்பத்திரிக்கையின் உரிமையாளர்களான கிராம் குடும்பத்தின் 8 தசாப்தகால உரிமை முடிவுக்கு வருகின்றது.</p><p><img src="../image_article/article-2385097-1B296F71000005DC-384_634x508.jpg" alt="" width="600" height="481" /></p><p>இணையவர்த்தக்கத்தில் ஜாம்பவானான அமேசன் இணையத்தளத்தின் கடந்த வருடத்திற்கான மொத்த விற்பனையின் பெயர்&nbsp; 61 பில்லியன் அமெரிக்க டொலர்களாகும்.</p><p>உலகின் மிகப்பெரிய இணைய வர்த்தக நிறுவனமாகவும் அமேசன் கருதப்படுகின்றது.</p><p>அதன் ஸ்தாபகரான ஜெப் பெசொஸின் மொத்த சொத்தின் பெறுமதி 25.2 பில்லியன் அமெரிக்க டொலர்களாக கணிக்கப்பட்டுள்ளது.<br />மேலும் போர்ப் சஞ்சிகையின் உலக பணக்காரர்கள் வரிசையில் 19 ஆவது இடத்தில் உள்ளார்.</p><p><img src="../image_article/article-2385097-1B2A0CF3000005DC-131_634x805.jpg" alt="" width="600" /></p><p>அடுத்த ஸ்டீவ் ஜொப்ஸ் என&nbsp; வர்ணிக்கப்படும் ஜெப் பெசொஸ் இணைய உலகில் பல அதிரடி மாற்றங்களுக்கு வித்திட்டுள்ளார்.</p><p>ஈ-ரீடர், கைண்டல் பயர், ஈ-புத்தகங்கள் என பல புரட்சிகர விடயங்களுக்கு தூண்டுகோலாக இருந்தவர் ஜெப் பெசொஸ்.</p><p>அவர் வொஷிங்டன் போஸ்ட் பத்திரிக்கையில் எவ்வித மாற்றங்களைக் கொண்டுவருவார் என்பது தற்போது அனைவரினது எதிர்ப்பார்ப்பாக உள்ளது.</p>