வீதிகளில் மக்கள் உயிரை பலிகொள்ளும்அரக்கனை துவம்சம் செய்ய வேண்டும்


வீதி விபத்துக்கள் இன்று இலங்கையில் இளம் உயிர்களை நாளா ந்தம் பலிகொண்டு வருகின்ற போதிலும், இத்தகைய அனர்த் தங்களை தடுப்பதற்கு இதுவரையில் பொலிஸாரோ, உள்ளூ ராட்சிமன்றங்களோ தீர்க்கமான வீதி விபத்து தடுப்பு நடவடிக்கைகளை எடுத்ததாக தெரியவில்லை.
கடந்த வாரம் கொழும்பு - கண்டி பிரதான வீதியில் காலை 8.40 மணி யளவில் நெலும்தெனிய என்னுமிடத்தில் 25 வயது ரி.எல். புத்திக்க ஹிரேஷா அபேவர்தன என்ற குத்துச்சண்டை வீராங்கனை வீதியை கட க்கும் போது, வான் உருவில் வந்த ஒரு கொடிய அரக்கனுக்கு இரையா னார்.
அதுபோன்று இன்னுமொரு அப்பாவி மாணவி கடந்த வாரம் பாடசாலை விட்டு வீடு திரும்பிய பின்னர் ரியூசன் வகுப்புக்கு தனது தோழியுடன் செல்வதற்கு வீட்டிற்கு அருகிலிருந்த பஸ் தரிப்பு நிலையத்தில் 240 இலக்க நீர்கொழும்பு, கொழும்பு பஸ்சில் ஏறி சென்று கொண்டிருந்த போது, பஸ் சாரதி சடுதியாக பிரேக் போட்டதனால், பஸ்ஸில் இருந்த வர்கள் நிலைதடுமாறி கீழே விழுந்தார்கள். இந்த சம்பவத்தின் போது மிதுலா பீரிஸ் என்ற க.பொ.த. உயர்தர வகுப்பு மாணவியின் நெஞ்சில் பலமாக அடிபட்டு இருக்கிறது.
அவர் மூச்சு திணறிய நிலையில் இருந்ததனால் பஸ்சில் இருந்த மற்றவர்கள் அந்த மாணவியை உடனடியாக ஆஸ்பத்திரிக்கு எடுத்துச் செல்லுமாறு கேட்ட போதிலும், பஸ் சாரதியோ, நடத்துனரோ அதுபற்றி அதிக அக் கறை காட்டாமல், பஸ் தரிப்பு நிலையங்களில் பஸ்ஸை நிறுத்தியவாறு பஸ்ஸை செலுத்திக் கொண்டிருந்தனர். 
இதனால், காலதாமதமாகிய பின் னரே நீர்கொழும்பு ஆஸ்பத்திரியில் அந்த மாணவி சேர்க்கப்பட்ட போது, மிதுலாவின் உயிர் பிரிந்து விட்டது. இந்த சம்பவமும் பஸ் நடத் துனர் சாரதிகளின் பொறுப்பற்றமையினால் ஏற்பட்ட பரிதாப மரணமா கும். மிதுலா பீரிஸ் தனது 16 வது பிறந்த தினத்தை தன் தோழிகளுடன் கொண்டாட இருந்த போதிலும், அதற்குள் காலன் முந்தி, இந்த இளம் மாணவியின் உயிரை பறித்து விட்டான்.
இதுபோன்ற பல நெஞ்சை உருக்கும் மரணங்கள் வாகன ஓட்டிகளின் கவ னக்குறைவினால் நாளாந்தம் எங்கள் நாட்டின் வீதிகளில் நடந்து கொண்டே இருக்கின்றன. இந்த வீதிவிபத்துக்கள் பற்றிய செய்திகளை பத்திரிகைகளிலும், இலத்திரனியல் ஊடகங்களிலும் கேட்டறியும் போது, மனவேதனைப்படும் பொலிஸார் உட்பட எமது சமூகத்தை சேர்ந்த அனைத்து தரப்பினரும் வீதி விபத்துக்களை தடுப்பதற்கு தம்மாலான முயற்சிகளை எடுக்கவில்லை என்பதை நாம் மனவேதனையுடன் ஏற்றுக் கொண்டே ஆக வேண்டும்.
வாகன போக்குவரத்து பொலிஸார் வாகன நெரிசல் அதிகமாகவுள்ள காலை பொழுதிலும், பாடசாலைகள் விடும் பகல் பொழுதிலும், மாலை வேளை யிலும் வீதிகளில் நின்று தங்கள் கடமைகளை நெறியாக செய்கின்ற போதிலும், அவர்களின் கண்ணில் சிறு குற்றமிழைக்கும் வாகன சாரதிக ளும், மோட்டார் சைக்கிள் ஓட்டுநர்களுமே பெரும்பாலும் தண்டிக்கப் படுகிறார்கள்.
இரவு நேரத்திலும், அதிகாலையிலும் வாகனங்களை கண்மண் தெரியாமல் அதிக வேகத்தில் ஓட்டி, அதுவும் மதுபோதையில் வாகனங்களை ஓட் டும் செல்வந்தர்கள் மற்றும் செல்வாக்குமிக்கவர்கள் பொலிஸாரினால் தண்டிக்கப்படுவது மிகவும் குறைவாகவே இருக்கின்றது.
ஒருவரின் தராதரம், செல்வாக்கு, அந்தஸ்து ஆகியவற்றை பொருட்படுத்தா மல், வீதி விதிகளை மீறி வாகனங்களை ஓட்டுபவர்கள் கடுமையான முறையில் சட்டத்தினால் தண்டிக்கப்படுவதற்கு உரிய நடவடிக்கைகளை பொலிஸார் எடுக்க வேண்டும். இவ்விதம் நடவடிக்கை எடுக்கும் பொலி ஸார் மீது அரசியல் அழுத்தங்கள், அதிகாரபீடத்திலுள்ளவர்களின் செல் வாக்கு ஆகியவற்றை பிரயோகித்து, அவர்களின் கடமைகளை செய்வத ற்கு எவரும் முட்டுக்கட்டை இடுவதற்கு புதிய பொலிஸ் மா அதிபர் இடமளிக்க கூடாது.
மிதமிஞ்சிய வேகத்தில் வாகனங்களை ஓட்டுவதும், தொடர்ந்தும் 10, 15 மணி த்தியாலங்கள் ஒருவர் வாகனங்களை ஓட்டிச் செல்வதனால் ஏற்படும் களைப்பும், வீதி விபத்துக்களுக்கு இன்னுமொரு காரணமாக இருக்கின் றது. இதனால், இரவு நேரத்தில் வாகனங்களை ஓட்டிச் செல்பவர்கள் ஒரு வினாடி கூட தங்களை அறியாமல் கண் அயரும் போது விப த்துக்கள் ஏற்பட்டு, பல உயிர்களை பலி கொள்ளும் சம்பவங்களும் நாட்டின் நாலாபக்கங்களில் நடந்து கொண்டே இருக்கின்றன.
வீதி விபத்துக்களின் அதிகரிப்புக்கு உள்ளூராட்சி மன்றங்களும் தங்களின் பங்களிப்புக்களை செய்து கொண்டிருக்கின்றன. வீதிகளில் ஏற்படும் கிட ங்குகள் மற்றும் சேதங்களை உள்ளூராட்சி மன்றங்கள் மேற்கத்தைய நாடுகளில் நடைபெறுவதைப் போன்று உடனடியாக திருத்தி விடுவதி ல்லை. இதனால், கிடங்குகளில் வேகமாக வரும் வாகனங்களின் ஒரு சில்லு விழும் போது வாகன ஒட்டி நிலைதடுமாறி எதிரில் வரும் வாக னத்துடன் மோதுவதால் பெரும்பாலான விபத்துக்களில் பலர் மரணம டைந்தும், காயமடைந்தும் இருக்கிறார்கள்.
சமீபகாலம் வரை சீனாவிலேயே வீதி விபத்துக்களினால் இறப்பவர்களின் எண்ணிக்கை உலகிலேயே அதிகமாக இருந்தது. ஆனால், சீன அரசாங் கம் எடுத்துள்ள கடுமையான வீதி பாதுகாப்பு நடவடிக்கைகளினால் அங்கு வருடத்திற்கு 86 ஆயிரம் பேர் மட்டுமே வீதி விபத்துக்களினால் இன்று மரணக்கிறார்கள். சீனாவின் இடத்தை இப்போது இந்தியா தனதாக்கிக் கொண்டுள்ளது. இன்று இந்தியாவில் வருடம் ஒன்றுக்கு ஒரு லட்சத்து 25 ஆயிரம் பேர் வீதி விபத்துக்களினால் மரணிக்கிறார்கள்.
இலங்கையின் சனத்தொகையை ஒப்பிட்டுப் பார்க்கும் போது, வீதி விபத்து மரணங்களின் எண்ணிக்கை குறைவாக தென்பட்டாலும், விகிதாராசப்படி இந்த மரணங்களின் எண்ணிக்கை அதிகமாவே இருக்கிறது.
இனிமேலாவது வீதி விபத்து மரணங்களை கணிசமான அளவு குறைப் பதற்கும் வாகன ஓட்டிகளும், பொலிஸாரும் அவதானமாக இருந்து எங் கள் நாட்டின் விலைமதிப்பற்ற செல்வங்களான இளம் சந்ததியினரின் உயிரிழப்பை தவிர்ப்பதற்கு நடவடிக்கை எடுக்க வேண்டும்.
