தேர்தல் வன்முறை: 83 பேர் கைது



வேட்பு மணுக்கள் தாக்கல் செய்யப்பட்டிருந்த தினத்திலிருந்து தேர்தல் முடிவடைந்த இன்றைய தினம்வரை தேர்தல் வன்முறைகள் மற்றும் தேர்தல் சட்டங்கள் மீறியமை தொடர்பில் பொலிஸ் திணைக்களத்துக்கு நூறு முறைப்பாடுகள் கிடைக்கப்பெற்றுள்ளதுடன் அவ்முறைப்பாடுகளின் அடிப்படையில் 83 பேர் கைது செய்யப்பட்டுள்ளதாக பொலிஸ் ஊடகப்பேச்சாளர் சிரேஸ்ட பொலிஸ் அத்தியட்சகர் அஜித்ரோகண தெரிவித்தார்.
நடைபெற்று முடிந்த தேர்தல் மிகவும் அமைதியான முறையில் இடம்பெற்றதாகவும் சிறுசிறு சம்பவங்கள் எண்ணிக்கையில் அதிகமாக காணப்பட்ட போதிலும் பாரிய அசம்பாவிதங்களும் எதுவும் இடம்பெறவில்லையெனவும் தெரிவித்த பொலிஸ் ஊடகப்பேச்சாளர் தேர்தல் கடமைகளுக்கென 21ஆயிரம் பொலிஸார் கடமைகளில் ஈடுபடுத்தப்பட்டுள்ளதாகவும் குறிப்பிட்டார்.

