ஆரோக்கிய சமுதாயம்எதிர்நோக்கும் ஆபத்து



மக்களை கொடிய வியாதிகளுக்குள் தள்ளிவிடக் கூடிய அடிப் படை வியாதிகளாக நீரிழிவு, உயர்இரத்த அழுத்தம் ஆகியன இனங்காணப்பட்டுள்ளன. இவ்விரு நோய்களும் மருத்துவத்து றையில் ‘அமைதியான கொலைகாரன்’ என்றே குறிப்பிடப்படுகின் றன.
நீரிழிவு, உயர் இரத்த அழுத்தம் ஆகிய இரு வியாதிகளின் குணங் குறிகள் பெரும்பாலும் வெளிப்படையாகத் தெரிவதில்லை. இந்நோய் களுக்கு அவஸ்தையான அறிகுறிகள் உடலில் வெளிப்படாததால் கூடுதலானோர் நோயுடன் காலம் கடத்துகின்றனர்.
பல வருடங்களின் பின்னர் இவ்வியாதிகள் தமது கொடுங்குணத்தை திடீரென வெளிப்படுத்தும்போது வியாதியில் விழ வேண்டியுள்ளது. சிலர் துரதிர்ஷ்டவசமாக உயிரிழக்கவும் நேரிடுகிறது. இவ்விரு நோய்களும் உடலில் அமைதியாக மறைந்திருந்து பிற்காலத்தில் என்றோவொருநாள் ஒரேயடியாகத் தாக்குவதாலேயே ‘அமைதிக் கொலைகாரன்’ என இவ்வியாதிகளை மருத்துவர்கள் குறிப்பிடுகின்ற னர்.
இலங்கையில் உயர் இரத்த அழுத்தம், நீரிழிவு போன்றவற்றால் ஏற்ப டுகின்ற பாதிப்புகள் தொடர்பாக சுகாதாரத்துறை அமைச்சர் மைத்திரி பால சிறிசேன நேற்றுமுன்தினம் பாராளுமன்றத்தில் அதிர்ச்சியான தகவல்களைத் தெரிவித்தார்.
‘இவ்விரு வியாதிகள் காரணமாக இலங்கையில் மாதாந்தம் முந்நூறு தொடக்கம் முந்நூற்றைம்பது பேர்வரை உயிரிழக்கின்றனர்’ என்ற தக வலை அமைச்சர் மைத்திரிபால சிறிசேன வெளியிட்டார். அதாவது உயர்குருதியமுக்கம், நீரிழிவு நோய்கள் எமது நாட்டில் தினமும் சுமார் பத்துப்பேரைப் பலியெடுக்கின்றனவென்பதே இதன் அர்த்த மாகும்.
அதேசமயம் மேற்படி நோய்களால் பீடிக்கப்பட்டுள்ளோருக்கு சிகிச்சை யளிப்பதற்கென பெருந்தொகைப் பணத்தை அரசாங்கம் செலவிட்டு வருகின்றது. நீரிழிவு, உயர்குருதிமுக்கம் போன்ற நோய்களால் பீடிக் கப்படுவோரின் எண்ணிக்கை வேகமாக அதிகரித்து வருவதால் மக் கள் எதிர்நோக்கும் பிரச்சினை ஒருபுறமிருக்க, மருத்துவத்துக்கான செலவினமும் அதிகரித்துக் கொண்டே செல்கிறது.
ஆசிய மக்களின் ஆரோக்கியத்துக்குச் சவாலாக விளங்கும் இவ்விரு நோய்களிலுமிருந்து இலங்கை விதிவிலக்காக இருந்து விட முடி யாது. எமது மக்களிலும் இலட்சக்கணக்கானோர் இந்நோய்களினால் பாதிக்கப்பட்டுள்ளனர். இலங்கை, இந்தியா போன்ற நாடுகளைப் பொறுத்தளவில் நீரிழிவினால் பாதிக்கப்பட்டுள்ளோரினதும் நீரிழிவு ஆபத்தை எதிர்கொண்டுள்ளோரினதும் எண்ணிக்கையானது மொத்த மக்கள் தொகையின் அறுபது சதவீதமாக உள்ளதென மருத்துவ ஆய்வுகள் தெரிவிக்கின்றன.
இதற்கெல்லாம் அடுத்தபடியாக பாடசாலை மாணவர்கள் மத்தியிலும் நீரி ழிவு வியாதி தலைகாட்டத் தொடங்கியிருப்பது அதிர்ச்சி தரும் தக வல்! இளம்பராயத்தினர் சிலரின் உடலில் நீரிழிவு அறிகுறிகள் அல் லது நீரிழிவு முன்னிலை அறிகுறிகள் கண்டுபிடிக்கப்பட்டுள்ளதாக வைத்தியர்கள் கூறுகின்றனர். ஆரோக்கியமான எதிர்காலத்தைக் கட் டியெழுப்பும் வேலைத்திட்டத்துக்கு ஆபத்தாக மாறியிருக்கும் இவ் விடயத்தை நாம் உதாசீனம் செய்துவிட முடியாது.
நீரிழிவு, இரத்த அழுத்த நோயாளர்கள் தங்களது வியாதியைக் கட்டுப் பாட்டுக்குள் வைத்துக் கொண்டு சுகதேகியாக வாழ்வதற்கான மருத் துவ வசதிகள் தற்போது உள்ளன. எனினும் ஏராளமானோர் இந் நோய்களை உதாசீனம் செய்து வாழ்வதாலேயே ஆபத்தான கட்டத் துக்குள் செல்லும் நிலைமை ஏற்படுகிறது. உணவுக் கட்டுப்பாடு, மன ப்பதற்றம் தவிர்த்தல், உரிய மருத்துவ சிகிச்சை, புகைத்தல் மற்றும் மதுப்பாவனையைத் தவிர்த்தல் போன்றவற்றைக் கடைப்பிடிப்பதன் வாயிலாக இந்நோயாளர்கள் ஆரோக்கியமாக நீண்ட காலம் வாழ்கி றார்களென்பதை இங்கு கருத்தில் கொள்வது முக்கியம்.
அதேசமயம் சின்னஞ்சிறார்கள் நீரிழிவு வியாதிக்கு ஆளாவதற்கு பரம் பரை அலகு மாத்திரமே காரணமெனக் கூறி விட முடியாது. இளம் பராயத்தினரின் இன்றைய உணவுப் பழக்கமும் இதற்கொரு காரண மாகிறது. சின்னஞ்சிறார்களுக்கு இப்போதெல்லாம் கல்வியென்பது சுமையாக மாறியுள்ளது. புலமைப்பரிசில் பரீட்சையென்ற பெரும் இலக்கை நோக்கிப் பயணிக்கின்ற மாணவனொருவன் அவனது பரா யத்துக்குரிய விளையாட்டையும் மனமகிழ்ச்சியையும் தியாகம் செய்ய வேண்டிய நிலைமைக்குத் தள்ளப்படுகிறான்.
இயந்திரமயமாகிப் போன இன்றைய வாழ்க்கையில் இயற்கையான உண வுகள் சிறார்களுக்கு மறுக்கப்படுகின்றன. செயற்கை இரசாயன சேர் மானங்கள் அடங்கிய உணவுகள் அவனுக்கு ஜீவாதாரமாகிப் போயு ள்ளன. இவையெல்லாம் ஒன்று சேர்ந்து இளஞ்சிறார்களையும் நோயாளியாக்குகின்றன.
தொற்றா நோய்கள் தொடர்பான விழிப்புணர்வு எமது மக்கள் மத்தியில் போதியளவு கிடையாதென்பது மறுக்க முடியாத உண்மையாகும். தற் கால சூழ்நிலைக்கேற்ப வாழ்க்கை முறையை மாற்றுவதென்பதன் பேரில் எமது பாரம்பரிய உணவு, மனநிம்மதி போன்றவற்றுக்குக் கேடு விளைவிக்க முன்வருவோமானால் ஆரோக்கியமென்பது எம்மை விட்டு அகன்று போய் விடுமென்பது உண்மை.
