லோக்பால் சட்டத்துக்கு எதிரான வழக்கைஅவசரமாக விசாரிக்க உயர்நீதிமன்றம் மறுப்பு



லோக்பால் சட்டத்தை இறுதி செய்யும் பணிகள் நடைபெற்று வருகின்றன. இந்த நிலையில் எம்.பி.க்களின் கருத்துகளை கேட்பதற்காக லோக்பால் வரைவு சட்ட மசோதாவை சுற்றறிக்கையில் விட தடை விதிக்குமாறு உயர்நீதிமன்றத்தில் சர்மா என்பவர் வழக்கு தொடர்ந்தார். அவர் தனது மனுவில் லோக்பால் கூட்டுக் குழு என்பது சட்ட ஆலோசனைக் குழு அல்ல என தெரிவித்திருந்தார். மேலும் அவசர வழக்காக விசாரிக்குமாறும் கேட்டுக் கொண்டார்.
அந்த மனுவை பரிசீலித்த நீதிபதிகள் சதாசிவம் ரெட்டி, ஏ.கே. பட்நாயக் ஆகியோரைக் கொண்ட உயர் நீதிமன்றம் விடுமுறை கால பெஞ்சு லோக்பால் சட்டம் குறித்து இன்னும் விவாதம் தான் நடைபெற்றுக் கொண்டு இருக்கிறது. இந்த நிலையில் தலையிட வேண்டிய அவசியம் இல்லை. எனவே இந்த மனுவை அவசர வழக்காக விசாரிக்க முடியாது என தெரிவித்தது.
மேலும் நீதிபதிகள் கூறுகையில் திங்கட்கிழமைக்குள் லோக்பால் சட்டம் இறுதி செய்யப்பட்டு அமுலுக்கு வந்து விடும் என மனுதாரர் நினைக்கிறாரா? அப்படியே பிரச்சினைகளுக்கு தீர்வு காணப்பட்டு சட்டம் இறுதி செய்யப்பட்டால் சனிக்கிழமைகளிலும் வழக்கை விசாரித்து தீர்ப்பு அளிக்க தயாராக இருக்கிறோம் என்றனளர்.
