கம்பளை போதனா வைத்தியசாலைவெளிநோயாளர் பிரிவில் வசதிக் குறைவு


(ஹாரிஸ்பத்துவ குறூப் நிருபர்)
கம்பளை போதனா வைத்தியசாலை வெளிநோயாளர் பிரிவுக்கு வருகை தருவோரும் மற்றும் சிகிச்சையகங்களுக்கு வருவோரும் இங்கு நிலவும் பல்வேறு அசெளகரியங்கள் காரணமாக பெரிதும் கஷ்டங்களை அனுபவிக்க நேரிடுவதாகத் தெரிவிக்கின்றனர்.
வெளிநோயாளர் பிரிவுக்கு வருகை தரும் பெரும் பாலானவர்கள் பரிசோதனைகளின் பின் மருந்து சிட்டைகளைக் கையில் பிடித்துக் கொண்டு பெரும் போராட்டம் நடத்தியே உரிய மருந்து வகைகளைப் பெற்றுக் கொள்ள வேண்டி உள்ளது. அங்கு வரும் அத்தனை பேருக்கும் மருந்து வழங்க ஒரே ஜன்னல் இடைவெளி மட்டுமே உள்ளதால் நோயாளர்கள் முட்டி மோதி கஷ்டப்பட வேண்டி உள்ளது.
மேலும் அன்றாடம் சிகிச்சையகங்களுக்கு வருகை தருவோர் அதிகாலை முதல் குளிரிலும் வெயிலிலும் மழையிலும் நனைந்தவண்ணம் வெட்ட வெளியில் கால் கடுக்க நின்று கொண்டே இருக்க வேண்டியுள்ளது. எந்தப் பெரிய வியாதியுள்ளவர்களும், வயது முதிர்ந்தவர்களும் கற்பிணித் தாய்மார்களும் கூட இந்த அவல நிலைக்கு ஆளாக வேண்டிய நிர்ப் பந்தம் இங்கு நிலவுகிறது. (ஐ - ஞ)
