மருந்துப் பொருட்களின்தரம் தரம் பேணும் நடவடிக்கை

நாட்டிலுள்ள வைத்தியசாலைகளில் நிலவிய மருந்துப் பொருட்கள் தட்டுப்பாடு பெருமளவில் நீங்கியுள்ளது. சுகாதார அமைச்சு மேற்கொண்ட அவசர நடவடிக்கை யின் பலனாகவே மருந்துத் தட்டுப்பாட்டை உடனடி யாகப் போக்க முடிந்துள்ளது.
வெளிநாடுகளிலிருந்து கப்பலில் மருந்துப் பொருட்களைக் கொண்டு வருவதோ அல்லது வழமையான நடை முறையில் விமானத்தில் இறக்குமதி செய்வதோ கால தாமதத்தை ஏற்படுத்தக் கூடும். இதனைக் கருத்திற் கொண்டு விமானப் படை விமானம் மூலம் வெளி நாட்டிலிருந்து உடனடியாக மருந்து கொண்டு வரப்பட் டுள்ளது. 
சுகாதார அமைச்சு முதன்முறையாக மேற் கொண்ட இத்தகைய நடவடிக்கை உண்மையிலேயே பாராட்டத்தக்கது. இந்நடவடிக்கை மூலமே மருந்துப் பற்றாக்குறைய உடனடியாக தீர்த்து வைக்க முடிந் துள்ளது. இதே சமயம் இந்தியாவிலிருந்து மருந்து இறக்குமதி செய்வதற்காக குழுவொன்று அங்கு அனுப்பி வைக்கப்படுகிறது.
இலவச மருத்துவத்துக்கு அரசாங்கம் வழங்கி வருகின்ற முன்னுரிமைக்கு இதனை ஒரு உதாரணமாக கொள்ள லாம். அதே சமயம் இலவச மருத்துவத்துக்காக அரசாங் கம் பெருந்தொகைப் பணத்தை வழங்குகின்றதென் பதையும் மக்கள் இதன் மூலம் அறிந்து கொள்ளலாம்.
அரசாங்க வைத்தியசாலைகளில் இனிமேல் மருந்துகளுக் குத் தட்டுப்பாடு ஏற்படாதென மக்கள் தெரிவிக்கின்றனர்.
அதேசமயம் நோயாளிகளுக்கு ஏற்றப்படும் சேலைன் திரவத்தை உள்நாட்டிலேயே உற்பத்தி செய்வது தொடர் பாக சுகாதார அமைச்சு ஆலோசனை நடத்தி வருகிறது. இம்முயற்சி சாத்தியமாகும் பட்சத்தில் பெரும் பிரச்சினை யொன்று தீர்ந்து விடுமென நாம் எதிர்பார்க்க முடியும்.
வைத்தியசாலைகளில் சேலைன் திரவத்துக்கு அடிக்கடி தட்டுப்பாடு ஏற்படுவது வழமையாகும். இதன் காரணமாக சில நோயாளர்கள் சேலைன் மருந்தை தனியாரிடமிருந்து கொள்வனவு செய்ய வேண்டிய நிலைமைக்கு ஆளாக நேரிடுகிறது. சேலைன் திரவத் தின் விலையும் அதிகமானதாகும். இதனால் வறிய நோயாளர்கள் மிகவும் பாதிக்கப்படுகின்றனர்.
மருத்துப் பற்றாக்குறை காரணமாக சிறுநீரக நோயாளர்கள், இருதய மற்றும் நீரிழிவு நோயாளர்களே கூடுதலாகப் பாதிக்கப்படுகின்றனர். ஏனெனில் இவர்களெல்லாம் தொடர்ச்சியாக மருந்தைப் பயன்படுத்த வேண்டியவர் களாவர். மருந்துப் பற்றாக்குறை ஏற்பட்டதும் இவர்கள் எதிர்நோக்கிய கஷ்டம் கொஞ்ச நஞ்ஞமல்ல. எனவே, எதிர்காலத்தில் மருந்துப் பற்றாக்குறை வராமல் தடுக் கப்பட வேண்டுமென்பதே மக்களின் கோரிக்கையாகும்.
இவையெல்லாம் ஒருபுறமிருக்க அரசாங்க வைத்திய சாலைகள் சிலவற்றில் கடந்த காலத்தில் தரமற்ற சில மருந்துப் பொருட்கள் பாவனைக்கென வைக்கப்பட் டிருந்தமை ஞாபகமிருக்கலாம். இக்குறைபாடு தற்போது சீர்செய்யப்பட்டுள்ளது. மருந்துப் பொருட்களின் தரத்தைப் பேணுவதில் அரசாங்கம் உறுதியாக உள்ளதை இங்கு நினைவுபடுத்துதல் பொருத்தம்.
இதேவேளை தனியார் மருந்தகங்கள் தொடர்பாகவும் கூடுதல் கவனம் செலுத்த வேண்டிய அவசியம் ஏற்படு கிறது. தனியார் மருந்தகங்கள் சிலவற்றில் போலியான மருந்துகள் விற்கப்படுவதாக முன்னர் தகவல்கள் வெளிவந்தன. 
இலங்கைக்கென அங்கீகரிக்கப்படாத மருந்துகள் மற்றும் காலாவதியான மருந்துப் பொருட் கள் போன்றவை சில மருத்தகங்களில் விற்பனைக்கு வைக்கப்பட்டிருந்தமை கண்டுபிடிக்கப்பட்டதாகவும் தகவல்கள் வெளிவந்தன.
இவையெல்லாம் நோயாளருக்கு ஆபத்து விளைவிக்கக் கூடியவையாகும். இதுபோன்ற முறைகேடுகளைக் கண்டறிந்து குற்றவாளிகளை சட்டத்தின் முன்னால் நிறுத்த வேண்டும். அப்போதுதான் மருந்துப் பொருட் களுக்குரிய உத்தரவாதத்தை ஏற்படுத்த முடியும்.
