நிசப்தத்திலான ஆழ்ந்த சிந்தனை அன்பின் ஊற்றினுள் எம்மை ஆழ்த்துகிறது

உலக தொடர்பாடல் தினத்திற்கான பரிசுத்த பாப்பரசரின் செய்தி
(கடந்த வாரத்தொடர்)
தனூடாக எமக்கு கிடைக்கும் தரவுகளில் மிகவும் உண்மைத் தன்மை மிகு வினாக்களினை அடையாளம் கண்டுகொள்கின்றோம். அவற்றின் மீது எமது கவனத்தை ஒரு முகப்படுத்தி மிகப்பொருத்த மான பகுத்தறிதலினை பிரயோகிக்கின்றோம். 
உலகின் தொடர்பாடலின் பல்வகைமை, மற்றும் சிக்கல்தன்மை நடுவே அனேக மக்கள் மானிட இருப்பின் தெரிந்து கொள்ள முடியாத வினாக்களினை நேருக்கு நேர் எதிர்கொள்கின்றனர். நான் யார்? எனக்கு என்ன தெரியும்? நாம் என்ன செய்யவேண்டும்? நாம் எதனை எதிர்பார்க்கலாம்? என்பனவே அவ்வினாக்கள். 
இத்தகைய வினாக்களை வினவுகின்றவர்களுக்கு மிகுதியான கருத்தாடல்களுக்கான வாய்ப்புக்களினை ஏற்படுத்திக் கொடுப்பதுடன் வார்த்தைகள், வார்த்தைகளின் இடமாற்றுதல்கள் மட்டுமின்றி விரைவான விடையிலும் பார்க்க மிகவும் சொல்லாற்றல் வாய்ந்த நிசப்தமான ஆழ்ந்த சிந்தனைக்கான அழைப்பினையும் நாம் வலியுறுத் திக் கூறவேண்டும். 
அத்துடன் அவர்கள் தம் இருப்பின் ஆழத்தினை அடைவதற்கு அனுமதிக்க வேண்டும். மானிட மனங்களில் கடவுள் பொறித்து வைத்துள்ள அறிவை நோக்கிய பாதையினை அவர்களுக்கு திறந்து விட வேண்டும்.
அதிகரித்த அன்றேல் சொற்ப அளவிலான முக்கியத்துவம் வாய்ந்த மானிட வாழ்விற்கு அர்த்தமும், நம்பிக்கையும் தருகின்றதுமான மனித இனத்தின் அமைதியின்மை, உண்மைக்கான தேடல் போன்றவற்றினை வினாக்களின் தொடர்ச்சியான பாய்ச்சலானது விளக்கி நிற்கின்றது.
இறைநம்பிக்கையற்ற அபிப்பிராயங்கள் மற்றும் வாழ்வின் அனுபவங்களின் ஆழ மற்றதும், எதிர்ப்பின்றி செயற்படுகின்றதுமான பரிமாற்றத்துடன் ஆண்களும், பெண்களும் மன நிறைவு காணமுடியாது. நாமனைவரும் உண்மையைத் தேடுபவர்களாக உள்ளோம். முன்னரெப்போதினும் பார்க்க இன்று இந்த ஆழ்விருப்பினை நாம் பகிர்ந்துகொள்கிறோம்.
மக்கள் தகவல்களினைப் பரிமாறிக்கொள்ளும் போது உலகைப் பற்றிய தமது நோக்கு, தமது நம்பிக்கைகள், தமது முடிவான குறிக்கோள்கள் போன்றவற்றினை ஏலவே தம்மிடையே பரிமாறிக்கொள்கின்றனர். (2011ம் ஆண்டில் உலக தொடர்பாடல் தினசெய்தி)
இறைவார்த்தைப் பரிமாற்றம் அல்லது தியானம், இறைவேண்டல்களுக்கான தருணங்கள், நிசப்தத்திற்கான வெற்றிடத்தை உருவாக்குதல் போன்று ஆழ்ந்த சிந்தனைக்கும் நம்பிக்கைதரும் வினாவுதலுக்குமான நேரத்தைக் கண்டுகொள்வதற்காக மக்களுக்கு உதவக்கூடிய சமூக இணை வேலைத்திட்டங்கள் மற்றும் பல்வேறு வலையமைப்புக்கள் மீது கவனம் குவிக்கப்படல் வேண்டும். தமது சொந்த உள்ளார்ந்த வாழ்விற்கு நேரம் ஒதுக்குவதை புறக்கணிக்காத உரையாடலில் பங்பற்றும் வரையில் விவிலிய வசனத்திற்கு மேற்படாத சுருக்கமான சொற்றொடரில் மிகுதியான சிந்தனைகள் பரப்பப்படலாம். 
எல்லாப் பொருட்களுக்கும் அர்த்தம் வழங்குகின்ற உண்மையையும் தன்மையையும் மீளக்கண்டு பிடிப்பதற்கு மக்களுக்கு உதவுகின்ற அனுகூலமான நிலைமைகளாக ஏகாந்தத்தையும், நிசப்தத்தையும் பல்வேறு சமய பாரம்பரியங்கள் கருதுவது ஆச்சரியம் தரக்தக்கதாக இல்லை. விவிலிய வெளிப்படுத்துகையின் கடவுள் வார்த்தைகளின்றியே பேசுகின்றார். 
கிறிஸ்துவின் சிலுவையானது கடவுள் தமது நிசப்தத்தில் பேசுவதையே விளக்கி நிற்கின்றது. கடவுளின் திருமகனின் உலக பயணத்தில் முடிவு செய்யும் ஆற்றலுள்ள ஒன்றாக எல்லாம் வல்ல தந்தையின் தொலைதூர அனுபவமாக கடவுளின் நிசப்தம் விளங்குகிறது. மனு உருவெடுத்த வார்த்தை, கடவுளின் நிசப்தம் அவரது ஆரம்பகால வார்த்தைகளை நீட்டிச் செல்கிறது. 
அந்தகார கனப்பொழுதுகளில் பரமரகசியமான தமது செபத்தினூடாக அவர் பேசுவார்.கடவுளின் அதிஉயர் கொடையாக வழங்கப்பட்ட கடவுளின் அன்பின் சொல்லாற்றல் சிலுவையின் நிசப்தத்திலேயே பேசுகின்றது. இறைமகனின் இறப்பின் பின்னர் உலகம் முழுவதும் பெரும் நிசப்தம் நிலவுகின்றது. ‘புனித சனிக்கிழமையன்று அரசன் உறங்கும் போது மனித உடலில் உறங்கிய கடவுள் காலாதி காலமாக உறங்கியவர்களை உயிர்ப்பித்து உயர்த்தி னார்’ கடவுளின் குரல் மானிட இனத்தின்மீதான அன்பில் தோய்ந்ததாக மீள ஒலிக்கிறது.
நிசப்தத்தில் கடவுள் எம்முடன் உரையாடுகிறார் என்றால் மறுதலையாக கடவுளுடன் கடவுளைப் பற்றி நிசப்தத்தில் நாம் உரையாடத்தக்க சாத்தியக் கூறுகளைக் கண்டறிய வேண்டும். ‘கடவுளின் நிசப்தத்தினுள் எம்மை அறிமுகமாக்குகின்றதும், எம்மை விலை கொடுத்து மீட்டுக்கொள்ளும் வார்த்தை எங்கு அவதரித்ததோ அங்கு எம்மை இட்டுச்செல்கின்றதுமான ஆழ்ந்த சிந்தனையாக உருவெடுக்கும் நிசப்தம் எமக்கு தேவைப்படுகிறது.
(6 ஐப்பசி 2006ல் சர்வதேச இறையியலாளர் ஆணைக்குழுவுடனான திருப்பலியின் போது திருத்தந்தை ஆற்றிய மறைவுரையிலிருந்து) கடவுளின் கம்பீரத்தையும், ஆடம்பரத்தையும் பேசவிளையும் போது எமக்கு வார்த்தைப் பஞ்சம் ஏற்படும். நிசப்தமான ஆழ்சிந்தனைக்கு இடம்வகுக்கும். இதற்கு ஆழ் சிந்தனையிலிருந்து அதன் உள்ளார்ந்த சக்தியுடன் மறைபரப்பும் அவசர உணர்வு வலிந்து ஈர்க்கின்ற கடமைப்பொறுப்பு முகிழ்ந்தெழும். தந்தையுடனும் அவருடைய மகன் இயேசுகிறிஸ்துவுடனும் நாங்கள் கொண்டுள்ள நட்புறவை நீங்களும் நாங்கள் கண்டதை, கேட்டதை உங்களுக்கு அறிவிக்கின்றோம். (1 யோவான் 1:3)
நிசப்தத்திலான ஆழ்ந்த சிந்தையானது எமது அயலாரை நோக்கி எம்மை இட்டுச் செல்கின்றவரது அன்பின் ஊற்றினுள் எம்மை ஆழ்த்துகின்றது. இதனால் அவர்களது துன்பத்தை நாம் உணரலாம். அவர்களுக்கு கிறிஸ்துவின் ஒளியை அவரது வாழ்வின் செய்தியை, அவரது முழு அன்பின் கொடையை நாம் அவர்களுக்கு வழங்கலாம்.
