நடிகர் சிரஞ்சீவிக்கு பிடியாணை


கிருஷ்ணகிரி மாவட்டம் ஓசூர் சட்டமன்ற தொகுதியில் கடந்த 2011 ஆம் ஆண்டு சட்ட மன்ற தேர்தலில் காங்கிரஸ் சார்பில் கோபிநாத் போட்டியிட்டார். 
இவரை ஆதரித்து நடிகர் சிரஞ்சீவி பாகலூரில் பிரசாரம் செய்தார். அப்போது அரசாங்க அதிகாரிகளை மீறி கூட்டம் கூட்டியதாகவோ, வாகனங்கள் அதி கம் வைத்திருந்ததாகவோ சிரஞ்சீவி, கோபிநாத் உட்பட 6 பேர் மீது தேர்தல் அதிகாரிகள் வழக்கு பதிவு செய்தனர். இந்த வழக்கில் 4 பேர் அழைப்பாணை பெற்றுக்கொண்டு நீதிமன்றத்தில் ஆஜரானார்கள். 
எம். எல். ஏ. கோபிநாத்தும், சிரஞ்சீவியும் அழைப்பாணையையும் வாங்கவில்லை நிதிமன்றத்திலும் ஆஜராகவில்லை. இதனால் நீதிபதி கெஜராஜ், நீதிமன்றத்தை மதிக்காமல் அழைப்பாணையை வாங்காத குற்றத்திற்காக கோபிநாத்தும் சிரஞ்சீவியும் தேடப்படும் குற்றவாளிகள் என்று பிடியாணை கொடுத்திருக்கிறார்.
