மாணவனை கன்னத்தில் அறைந்த பஸ் சாரதி


அட்டன் நகரிலிருந்து தம்புள்ள நோக்கிச் சென்ற தனியார் பயணிகள் பஸ்ஸில்; பயணித்த தமிழ் பாடசாலை மாணவர் ஒருவரை பஸ் சாரதி கன்னத்தில்அறைந்துள்ளார். இதனையடுத்து குறித்து பஸ்ஸில் பயணித்த பயணிகள்; அவசர பொலிஸ் பிரிவுக்கு அறிவித்ததைத் தொடர்ந்து குறிப்பிட்ட சாரதிக்கெதிராக பொலிஸார்; சட்ட நடவடிக்கை எடுத்துள்ளனர்.
அட்டனிலிருந்து நேற்று பிற்பகல் 2.10 மணிக்கு புறப்பட்டு தம்புள்ள நோக்கி சென்ற தனியார் பயணிகள் பஸ்ஸில்; கினிகத்தேனை கடவள பாடசாலைக்கு அருகில் ஏறிய பாடசாலை மாணவன் ஒருவனை பஸ்ஸின்; சாரதி பயணிகள் முன்னிலையில் கன்னத்தில் அறைந்துள்ளார்.
இதனைத் தொடர்ந்து அந்தப் பஸ்ஸில் பயணித்த பயணிகள், பொலிஸாரின்; 119 அவசர முறைப்பாட்டுப்பிரிவுக்கு முறையிட்டனர்.
இதனைத் தொடர்ந்து குறிப்பிட்ட பஸ் நாவலப்பிட்டி நகரைக்கடந்து செல்ல முற்பட்ட போது நாவலப்பிட்டி பொலிஸ் நிலையத்தின் அவசர முறைப்பாட்டுப் பிரிவினர் பஸ்ஸினை வழிமறித்து சாரதியை விசாரணைக்காக அழைத்துச் சென்றனர். 
தாக்குதலுக்கு உள்ளான மாணவன் மனஉளைச்சலுக்கு உள்ளானதாகத் தெரிவிக்கப்படுகின்றது.

