மர்ம மனிதர்களை தண்டிக்கும் பொறுப்பைமக்கள் தங்கள் கையில் எடுக்கலாகாது


மர்ம மனிதன் என்ற போர்வையில் சில சமூக விரோதிகள் நாடெங் கிலும் மேற்கொண்டு வரும், மக்களை அச்சுறுத்தும் நிகழ்வு கள் இப்போது கட்டவிழ்த்து விடப்பட்டுள்ளன. பொலிஸார் மர்ம மனிதர்கள் என்று எவரும் இல்லை, பொதுமக்கள் எதற்கும் அஞ்சாமல் நாளாந்த சகஜ வாழ்க்கையை மேற்கொள்ளுங்கள் என்று அறிவுறுத்தல்கள் விடுத்துள்ள போதிலும், மர்ம மனிதர்கள் என்ற பெயரில் அச்சுறுத்தல்கள் தொடர்ந்தும் நடந்துகொண்டே இருக்கின்றன.
கடந்த ஞாயிற்றுக்கிழமை காலையில் கொழும்பு பஞ்சிகாவத்தை பிர தேசத்திலும் ஒரு மர்ம மனிதனின் நடமாட்டம் இருந்ததாகவும், அதனை அன்று அதிகாலையில் தானும் தனது 18 வயது மகளும் நேரில் கண்டதாகவும் ஒரு நடுத்தர வயது குடும்பப் பெண் அறி வித்ததை அடுத்து, அப்பகுதி மக்கள் கம்பு, பொல்லுகளுடன் வீதி யில் இறங்கி அவனை தேட ஆரம்பித்தனர். நல்ல காலம் அவன் அவர்களிடம் சிக்கவில்லை. சிக்கியிருந்தால் மக்களுக்கு இருந்த ஆத்திரத்தில் அவனை அடித்தே கொன்றிருப்பார்கள்.
மர்ம மனிதர்களை மக்கள் கண்டவுடன் பிடிப்பது அவசியம் தான். ஆனால், அவனை அடித்தோ, துன்புறுத்துவதோ அல்லது தண்டிப்பதோ மக்களின் கடமையல்ல. அந்த பொறுப்பை சட்டத்தை நிலை நாட் டும் பொலிஸாரிடம் அல்லது ஆயுதப்படையினரிடம் ஒப்படைக்க வேண்டும். அவ்விதம் செய்தால், சம்பந்தப்பட்ட மர்ம மனிதர்களுக்கு அவர்கள் நீதிமன்றத்தின் மூலம் தண்டனை பெற்றுக்கொடுக்க நட வடிக்கை எடுப்பார்கள்.
அதுபோன்று, இன்னுமொரு சம்பவம் ஏறாவூரில் அம்மன் கோயில் வீதியில் ஞாயிற்றுக்கிழமை பிற்பகல் இடம்பெற்று இருக்கிறது. அங்கு, ஒரு இளம் பெண் வீட்டுக்கு வெளியிலுள்ள கழிவறைக்குள் நுழைந்த போது அங்கிருந்த மர்ம மனிதன் அப்பெண்ணை கத்தியால் குத்தி காயப்படுத்திய பின்னர் தப்பியோடிவிட்டான். பின்னர் அந்தப் பெண் சிகிக்சைக்காக ஆஸ்பத்திரிக்கு எடுத்துச் செல்லப்பட்டாள்.
மர்ம மனிதர்கள் ஏன் திடீரென்று காளான்களைப் போன்று நினைத்த நேரத்தில் நாட்டின் நாலா பக்கங்களிலும் வெளிப்படுகிறார்கள் என் பதை மக்கள் நன்றாக சிந்தித்து பார்த்து, முடிவெடுத்தல் அவசிய மாகும். எடுத்த மாத்திரத்தில் மர்ம மனிதர்கள் என்ற சமூகவிரோதி கள் மீது, மக்கள் ஆத்திரமடைந்து தண்டிக்க ஆரம்பித்தால், நாட் டில் சட்டமும், ஒழுங்கும் சீர்குலைந்துவிடும். அப்போது, அத்த கைய வன்முறைகளில் ஈடுபட்ட மக்களுக்கே ஆபத்தை உண்டு பண்ணக் கூடிய அளவுக்கு நாட்டில் வன்முறைகள் தோன்றி அதனால், பாரதூரமான விளைவுகளும் ஏற்படலாம்.
ஆகவே, மர்ம மனிதர் விடயத்தில் அவர்களை தண்டிக்கும் பொறுப்பை பொலிஸாரிடம் விட்டுவிடுவதே நல்லது. பொலிஸ் மா அதிபரும் அதே கருத்தையே வலியுறுத்தி வருகிறார். பெரும்பாலான சம்பவங் கள் தனிப்பட்ட குரோதங்களை வெளிப்படுத்துவதற்கு சிலர் இந்த மர்ம மனிதன் போர்வையில் தீர்த்துக்கொள்வதற்கான வாய்ப்பும் உண்டு.
இன்று, மக்களிடையே மர்ம மனிதன் என்ற பீதி நிலைகொண்டிருப்பத னால், ஓரிருவர் எவருடனாவது தங்களுக்கு இருக்கும் தனிப்பட்ட பகைமையை பயன்படுத்தி, அவர்களை மர்ம மனிதர்களைப் போன்று வந்து, அடித்தும் வெட்டியும் பெண்களை கைகளால் பிடித்தும், இழுத்தும் மானபங்கப்படுத்தும் சதி வேலைகளிலும் ஈடுபட்டு, அந்த பழியை மர்ம மனிதன் மீது சுமத்தி தப்பிவிடவும் முடியும். எனவே, இது விடயத்தில் மக்கள் அவதானமாக இருத்தல் அவசியம்.
இலங்கையின் நீதிமன்றங்களில் பெருமளவில் ரோமன் டச்சு சட்டமே கடைப் பிடிக்கப்படுகிறது. இந்த சட்டமும், இயற்கை நீதியும் பத்து குற்றவாளிகள் சட்டத்தின் தண்டனையிலிருந்து தப்பித்து விடு வதை நாம் மன்னிக்கலாம். ஆனால், ஒரு நிரபராதி தான் செய் யாத குற்றத்திற்கு தண்டனை பெறுவது மன்னிக்க முடியாத குற்றம் என்ற நியதியை கடைப்பிடிக்கப்படுகிறது. ஆகவே, மர்ம மனிதன் விடயத்தில் இரு வாரங்களுக்கு முன்னர் இரண்டு அப்பாவிகள் மர்ம மனிதர்கள் என்ற சந்தேகத்தின் பேரில் மக்களால் அடித்துக் கொல்லப்பட்டது போன்ற சம்பவங்கள் இனிமேலும் இடம்பெறு வதற்கு நாம் இடமளிக்கலாகாது.
மக்கள் மர்ம மனிதன் என்று சந்தேகிப்பவர்கள் உண்மையிலேயே எவ்வித குற்றமும் செய்யாத அப்பாவிகளாகவும் இருக்கலாம். அவர்களை விசாரணை செய்து தண்டிக்கும் பொறுப்பு பொலிஸா ரிடமும் நீதிமன்றங்களிடமும் ஒப்படைப்பதே மக்களின் கடமையாகும்.
மர்ம மனிதன் அச்சுறுத்தல் தொடர்பாக அரசாங்கமும், இப்போது சட்டத்தையும் ஒழுங்கையும் நிலைநாட்டுவதில் அதிகம் கவனம் செலுத்தி வருவதனால், மர்ம மனிதன் போர்வையில் நாட்டில் வன் முறைகளையும், மக்களிடையே வீண் அச்சுறுத்தல்களையும், சந் தேகங்களையும் ஏற்படுத்துவதற்கு சில சமூக விரோதிகள் மேற் கொண்டு வரும் முயற்சிகள் கூடிய விரைவில் அடங்கிவிடும் என்பதில் மக்கள் நம்பிக்கை கொண்டு அமைதியாக இருப்பதே நல்லது.
மர்ம மனிதர்களை பிடித்து கைது செய்வதுடன், மக்கள் தங்கள் பொறுப்பு முடிவடைந்துவிட்டது என்று நினைத்து அவர்களை சட்டத்தின் காவலர்களிடம் ஒப்படைத்துவிட்டால், இந்த மர்ம மனிதன் என்ற சமூகத்தில் அமைதியின்மையை ஏற்படுத்தும் தீயவர்களை தண்டித்து நாட்டில் மீண்டும் மக்களுக்கு அமைதி யான வாழ்க்கையை பெற்றுக்கொள்ளக் கூடியதாக இருக்கும்.
