நாட்டின் முன் இருக்கின்ற சவாலை வெற்றிகொள்ள கைகோர்க்கவும்: ஜனாதிபதி


சப்ரகமுவ, வட மத்திய மற்றும் கிழக்கு மாகாண சபைத் தேர்தலின்போது ஐக்கிய மக்கள் சுதந்திர முன்னணி விசேட வெற்றியைப் பெற்றுள்ளது. இவ்வாறான நிலையில் நாட்டின் முன் இருக்கின்ற சவாலைக் கூட்டுப்பொறுப்புடன் வெற்றிகொள்வதற்கு சகலரும் கைகோர்க்குமாறு ஜனாதிபதி மஹிந்த ராஜபக்ஷ அழைப்பு விடுத்துள்ளார். 
தேர்தல் வெற்றிதொடர்பில் அவர் விடுத்துள்ள ஊடக அறிக்கையிலேயே மேற்கண்டவாறு தெரிவிக்கப்பட்டுள்ளது. அந்த அறிக்கையில் மேலும் தெரிவிக்கப்பட்டுள்ளதாவது, 
இந்தத் தேர்தலை நீதியான முறையில் ௭வ்விதமான பிரச்சினைகளுமின்றி மக்கள் ஆணையைத் தெளிவாகப் பெற்றுக் கொடுப்பதற்காக அர்ப்பணித்த தேர்தல்கள் ஆணையாளர் திணைக்களத்துக்கும் சகல கட்சி, ௭திர்க்கட்சி வேட்பாளர்கள் பாதுகாப்புப் பிரிவினருக்கும் விசேடமாக மூன்று மாகாணங்களைச் சேர்ந்த மக்களுக்கும் ௭னது நன்றியைத் தெரிவித்துக் கொள்கின்றேன். 
௭னது தலைமையின் கீழ் 2005 ஆம் ஆண்டு முதல் முகம் கொடுக்கின்ற 10 ஆவது வெற்றித் தேர்தல் இதுவாகும். இந்தத் தேர்தல் இலங்கைத் தேர்தல் வரலாற்றில் இடம்பிடிக்கும். தேசிய ௭ண்ணத்தை தெரிந்து கொள்ளும் வகையில் நடத்தப்பட்ட இந்தத் தேர்தலில் சிங்கள, தமிழ், முஸ்லிம் மக்களின் தெளிவான ஆணை கிடைத்திருக்கின்றது. 
ஜனநாயகத்ப் பலப்படுத்தி முன்னெடுக்கப்படுகின்ற ௭ங்களுடைய அபிவிருத்தி வேலைத் திட்டத்தை முன்னெடுத்துச் செல்வதற்குத் தேவையான பலம் இந்தத் தேர்தலின் மூலம் கிடைத்துள்ளது. அதேபோல இனவாதம், மதவாதம் மற்றும் குரோதங்களைத் தோற்றுவித்து கீழ்த்தரமான வெற்றியை நோக்காகக் கொண்ட சகல சக்திகளையும் தோற்கடித்து இலங்கை இனம் மற்றும் அரசு மீது நம்பிக்கை கொண்ட மக்கள் தொடர்பில் நான் பெருமிதம் கொள்கின்றேன். 
ஒரு நோக்கத்தை வெற்றி கொள்வதற்காகக் கிடைக்கப் பெற்ற மிக அண்மித்த வெற்றியாகும். தோல்வியடைந்தவர்களும் இதில் கை கோர்க்க வேண்டும். நாட்டின் முன்பாக இருக்கின்ற சவால்களை வெற்றி கொள்வதற்கு கூட்டுப் பொறுப்புடன் கைகோர்க்குமாறும் நான் இந்தச் சந்தர்ப்பத்தில் சகலரிடமும் கேட்டுக் கொள்கின்றேன்.

