ராகுல் காலில் எலும்பு முறிவு


காங்கிரஸ் பொதுச் செயலாளர் ராகுல் காந்தியின் வலது காலில் லேசான எலும்பு முறிவு ஏற்பட்டுள்ளது. சில தினங்களுக்கு முன்பு உடற்பயிற்சியில் ஈடுபட்டிருந்தபோது அவரது காலில் எலுப்பு முறிவு ஏற்பட்டதாக தெரியவந்துள்ளது.
உடற்பயிற்சியின் போது காலில் லேசாக அடிபட்டுள்ளது. இதை ராகுல் பெரிதாக எடுத்துக்கொள்ளவில்லை. வழக்கமாக தனது பணியை செய்து வந்தார். வெள்ளிக்கிழமை ரயில்வே பட்ஜெட் தாக்கல் செய்யப்பட்டபோது பாராளுமன்றத்துக்கு வந்திருந்தார்.
இந்நிலையில் காலில் வலி அதிகமாகவே அவர் மருத்துவரை அணுகியுள்ளார். அவரது காலில் எக்ஸ்ரே எடுத்துப் பார்த்தபோது எலும்பில் லேசான முறிவு ஏற்பட்டுள்ளது தெரியவந்தது.
இதைத் தொடர்ந்து ராகுல் காந்தியை சில தினங்களுக்கு எல்லா பணிகளையும் ஒதுக்கிவிட்டு முற்றிலும் ஓய்வு எடுக்குமாறு மருத்துவர் கேட்டுக்கொண்டார். இதையடுத்து அவர் ஓய்வில் உள்ளார்.
