கூடங்குளம் அணுமின் நிலைய விபத்து இழப்பீடுக்கு ரஷ்ய நிறுவனம் பொறுப்பென உத்தரவிட வேண்டும்


கூடங்குளம் அணுமின் நிலையத்தை எதிர்த்து உச்ச நீதிமன்றத்தில் நேற்று முன்தினம் (17) புதிய வழக்கு தொடரப்பட்டுள்ளது. அணு உலையில் விபத்து ஏற்பட்டதால் அதற்கான இழப்பீட்டை ரஷ்ய நிறுவனம் தான் வழங்க வேண்டும் என்று உத்தரவிட வழக்கில் கோரப்பட்டுள்ளது. 
கூடங்குளம் அணுமின் நிலையத்துக்கு எதிராக உச்ச நீதிமன்றத்தில் புதிய வழக்கு நேற்று தொடரப்பட்டுள்ளது. இதை பொதுநலன் வழக்குகளுக்கான மையம் உள்ளிட்ட தொண்டு நிறுவனங்கள் தாக்கல் செய்துள்ளன. அந்த மனுவில் கூறப்பட்டிருப்பதாவது:
கூடங்குளம் அணுமின் நிலையத்துக்கான அணு உலைகளை ரஷ்ய நிறுவனம் விநியோகம் செய்துள்ளது. ஆனால் விபத்து ஏற்பட்டால் அந்த ரஷ்ய நிறுவனம் எந்த இழப்பீடும் தரத்தேவையில்லை என்று அரசு விலக்களித்துள்ளது. 
இழப்பீட்டு தொகையை இந்திய அரசுதான் மக்களின் வரிப்பணத்தில் இருந்து கொடுக்க வேண்டும். இது சட்டவிதிகளுக்கு முரணானது.
அணு உலை விபத்து இழப்பீடு சட்டத்தின்படி இழப்பீடு வழங்கும் பொறுப்பு அணு உலையை நிறுவிய நிறுவனத்துக்குத்தான் உள்ளது. சட்டவிரோதமான இந்த ஒப்பந்தம் செல்லாது. 
கூடங்குளம் அணு உலையில் விபத்து ஏற்பட்டால் அதற்கான இழப்பீட்டை ரஷ்ய நிறுவனம் வழங்க உத்தரவிட வேண்டும். இவ்வாறு மணுவில் கூறப்பட்டுள்ளது. கூடங்குளம் அணு உலை தொடர்பான வழக்கோடு சேர்த்து நாளை இந்த மனுவும் விசாரிக்கப்பட உள்ளது.
