சீன நாட்டின் உதவியுடன் அபிவிருத்தி செய்ய திட்டம்


நுவரெலியா எஸ்.தியாகு
சீன நாட்டின் உதவியுடன் நுவரெலியா மாவட்டத்தில் உள்ள அனைத்து பாதைகளையும் எதிர் வரும் காலத்தில் அபிவிருத்தி செய்ய நடவடிக்கை எடுக்கப்பட்டுள்ளது. அத்தோடு, திவி நெகும வேலைத்திட்டமானது நாட்டின் ஒரு பகுதிக்கு மாத்திரமன்றி அனைத்து பகுதிகளுக்கும் அபிவிருத்தி வேலைத்திட்டங்களை முன்னெடுக்கும் செயல்பா டாகுமென பொருளாதார அபிவிருத்தி அமைச்சர் பெசில் ராஜபக்ஷ தெரிவித்தார்.
திவி நெகும தேசிய வேலைத்திட்டத்தின் மாவட்ட மட்டத்தில் நடைபெறும் கூட்டம் கடந்த புதன்கிழமை நுவரெலியா புதிய நகர மண்டபத்தில் நடைபெற்றபோதே அமைச்சர் மேற்கண்டவாறு தெரிவித்தார். 
இக் கூட்டத்தில் கால்நடை அபிவிருத்தி கிராமிய சமூக அபிவிருத்தி அமைச்சர் ஆறுமுகன் தொண்டமான், பொருளாதார பிரதி அமைச்சர் முத்து சிவலிங்கம், சிரேஷ்ட அமைச்சர் அதாவுட செனவிரத்ன, நுவரெலியா மாவட்ட நாடாளுமன்ற உறுப்பினர்களான வேலுசாமி இராதாகிருஸ்ணன், பீ.இராஜதுரை உட்பட்ட பலர் கலந்துகொண்டனர்.
தொடர்ந்து இங்கு பேசிய பொருளாதார பிரதி அமைச்சர் திவி நெகும வேலைத்திட் டமானது மக்களுக்கு நேரடியாக சென்றடையும் ஒரு வேலைத் திட்டமாகும். இந்த வேலைத்திட்டத்தில் நாம் செயற்படுவது மக்களுக்கு உந்து சக்தியாக செயல்படுவதோடு அவர்களின் ஆர்வத்தை தூண்டுகின்றோம் அதேவேளை, அவர்களுக்கு இந்த விடயம் தொடர்பாக தெளிவுபடுத்துகி ன்றோம். 
முன்னாள் மறைந்த அமைச்சர் செளமிய மூர்த்தி தொண்டமான் கால்நடை வளர்ப்பு, வீட்டுத் தோட்டம் போன்ற விடயங்களில் பெருந்தோட்ட மக்களை அதிக ஆர்வம் காட்டி ஈடுபடுத்தினார். அதனை இன்று அமைச்சர் ஆறுமுகன் தொண்டமான் மேற்கொண்டு வருகின்றார். இந்த வீட்டுத் தோட்ட செயல் பாடானது வருமானத்தை அதிகரித்துக் கொள்வதற்கான ஒரு வழி முறையாகும். 
இதன் மூலம் குடும்ப பொருளாதாரமும் மேம்படுகின்றது என்றார்.
