புலமைப் பரிசில் பரீட்சை வினாத்தாள் நூல்


(காரைதீவு குறூப் நிருபர்)
2001 முதல் 2010 வரையிலான பத்து வருட காலப்பகுதியில் நடைபெற்ற தரம் 5 புலமைப் பரிசில் பரீட்சையின் வினாத்தாள்களும் விடைகளும் அடங்கிய புத்தகத்தை றோஸ் ஷரிட்டீஸ் ஸ்தாபனம் மாணவர்களுக்கு இலவசமாக வழங்கியது. கல்முனை கனடா றோஸ் ஷரிட்டீஸ் ஸ்தாபனம் தமது பணியாற்றுப் பிரதேசங்களான மட்டு. 
அம்பாறை மாவட்டங்களில் விசேட வகுப்புகளை இலவசமாய் மேற்கொண்ட வரும் பாடசாலைகளில் தரம் 5 பயிலும் மாணவர்களுக்கு இலவசமாய் இப்புத்தகங்களை வழங்கியது. ஸ்தாபனத்தின் இலங்கைக்கான பிரதம நிறைவேற்றுப் பணிப்பாளர் அன்ரனி றிச்சர்ட், நிகழ்ச்சித்திட்ட முகாமையாளர் எஸ். 
ராஜீசன் ஆகியோர் பாடசாலைகளுக்கு நேரடியாகச் சென்று தொடர்ந்து பாடசாலைக்கு வரும் மாணவர்களுக்கு இவற்றை விநியோகித்து வருகின்றனர். (ஐ)
