இராமேஸ்வரம் மீனவர்கள் மீது கடற்படையினர் தாக்குதல்: 8 மீனவர்கள் கடத்தல்


இந்திய கடல் எல்லையில் மீன்பிடித்துக் கொண்டிருந்த இராமேஸ்வரம் மீனவர்கள் மீது இலங்கை கடற்படையினர் தாக்குதல் நடத்தியுள்ளதோடு எட்டு மீனவர்களை கடத்தியுள்ளதாக இந்தியச் செய்திகள் தெரிவிக்கின்றன.
இராமேஸ்வரத்தைச் சேர்ந்த சுமார் 3 ஆயிரம் மீனவர்கள் 500 விசைப் படகுகளில் நேற்று கடலுக்கு மீன்பிடிக்க சென்றுள்ளனர்.

குறித்த மீனவர்கள் நடுக்கடல் பகுதியில் வலை விரித்து மீன்பிடித்துக்கொண்டிருந்த போது அங்கு சென்ற இலங்கை கடற்படையினர், மீனவர்கள் மீது தாக்குதல் நடத்தியுள்ளதோடு படகுகளை சேதப்படுத்தி, மீன்பிடி வலைகளையும் அறுத்து எரிந்துள்ளதாக தெரிவிக்கப்படுகின்றது. 

மேலும் இரு படகுகளில் இருந்த 8 மீனவர்கள் இலங்கை கடற்படையினரால் கடத்தப்பட்டதாக கரை திரும்பிய மீனவர்களால் தகவல் தெரிவிக்கப்பட்டுள்ளதாகவும் தெரிவிக்கப்படுகின்றது.

