கிழக்கின் உதயத்திற்குமெருகூட்டும் வசந்தம்


டக்கின் வசந்தம் போன்று கிழக்கின் உதயம் அபிவி ருத்தி திட்டத்தையும் இன்றைய அரசாங்கம் பயங்கர வாத யுத்தம் நடைபெற்றுக் கொண்டிருந்த காலகட்டத்தி லேயே ஆரம்பித்து, நாட்டில் வீதிகளை திருத்தியமைத்தல், பாலங்களை அமைத்தல் போன்ற நற்பணிகளை மேற் கொண்டு வந்தது. அரசாங்கத்தின் இந்த தீர்க்கத் தரிசனமான நடவடிக்கையினால் யுத்தம் முடிவடைந்து, மூன்றாண்டுகளுக் குள் இன்று இலங்கையில் நாலா பக்கங்களிலும் அபிவிருத்தி செயற்பாடுகள் இடம்பெற்று வருகின்றன.
மேம்பாலங்கள், கடுகதி நெடுஞ்சாலைகள், பாலங்கள் போன்றவற் றுடன் யுத்தத்தின் போது சீர்குலைந்து போன பாடசாலைக் கட்டிடங்கள், அரசாங்க கட்டிடங்கள் அனைத்தையும் இன்று புனர் நிர்மாணம் செய்து புதுப் பொழிவுடன் காட்சியளிக்கக் கூடிய வகையில் அவற்றை நேர்த்தியாக வடிவமைக்கும் சாத னையையும் நிறைவேற்றியிருக்கிறது.
கொழும்பில் இருந்து ஒளி, ஒலிபரப்பப்படும் வானொலி மற்றும் தொலைக்காட்சி நிகழ்ச்சிகளை தங்கள் கட்டுப்பாட்டில் உள்ள மக்கள் பார்க்கக்கூடாதென்ற சுயநல நோக்கத்துடன் எல்.ரி.ரி.ஈ. பயங்கரவாதிகள் கொக்காவில் தொலைக்காட்சி மற்றும் வானொலி கோபுரத்தை தகர்த்து, அந்தப் பிரதேசத்தில் உள்ள மக்களுக்கு நாட்டின் உண்மை நிலையை தெரிந்து கொள்வ தற்கான வாய்ப்பையும் இருட்டடிப்பு செய்தனர். 
ஒரு தேசத்து மக்களுக்கு உண்ண உணவும், வசிப்பதற்கு இருப்பிடமும், வருமானத்திற்கு நல்ல வேலைவாய்ப்பும் இருந்தால் மாத்திரம் அவர்களின் வாழ்க்கை நிறைவடையாது என்ற உண்மையை உணர்ந்திருந்த இன்றைய அரசாங்கம், எல்.ரி.ரி.ஈ. கொடுமை க்கு உட்படுத்தப்பட்ட மக்களுக்கு கொழும்பில் இருந்து ஒளி, ஒலிபரப்பப்படும் தொலைக்காட்சி, வானொலி நிகழ்ச்சிகளை பார்த்தும் கேட்டும் களிப்படைவதற்கு வாய்ப்பளிக்க வேண் டும் என்பதனால் மீண்டும் கொக்காவில் தொலைத்தொடர்பு கோபுரத்தை 2011 ஜூன் மாதம் 6ம் திகதியன்று ஜனாதிபதி மஹிந்த ராஜபக்ஷ அவர்கள் மீண்டும் அங்குரார்ப்பணம் செய்து அதன் சேவையை ஆரம்பித்து வைத்தார்.
இலங்கை ரூபவாஹினி கூட்டுத்தாபனத்தின் நேத்ரா தொலைக் காட்சி சேவையுடன் இன்னுமொரு அரச தொலைக்காட்சி சேவை ஆரம்பிக்கப்படுவதன் அவசியத்தை உணர்ந்து கைத் தொழில்கள் மற்றும் வணிக அலுவல்கள் அமைச்சின் தற்போ தைய செயலாளர் அனுர சிறிவர்தன சுயாதீன தொலைக்காட்சி சேவையின் தலைவராக இருந்த போது 2009ம் ஆண்டு ஜூன் மாதம் 25ம் திகதியன்று வசந்தம் தொலைக்காட்சி சேவையை நாட்டு மக்களுக்கு அறிமுகம் செய்து வைத்தார். வசந்தம் தொலைக்காட்சி நிகழ்ச்சிகளை மேல் மாகாணத்தி லும், வடமாகாணத்திலும் உள்ள மக்களுக்கு பார்க்கக்கூடிய வாய்ப்பு பெற்றுக் கொடுக்கப்பட்டது.
கிழக்கு மாகாணத்திற்கு வசந்தம் தொலைக்காட்சி சேவையை நீடி ப்பதற்கு சில அலைவரிசை சிக்கல்கள் இருந்தமையால் அந்த முயற்சி சிறிது காலத்திற்கு தாமதப்பட்டது. எனினும், நேற்று முதல் கிழக்கின் உதயம் அபிவிருத்தி திட்டங்களுக்கு மெரு கூட்டுவதைப் போன்று வசந்தம் தொலைக்காட்சி சேவை கிழ க்கு மாகாணத்தில் உள்ள மக்களுக்கும் பார்த்து ரசிக்கக்கூடிய தாக அதன் சேவை விஸ்தரிக்கப்பட்டிருப்பது இந்நாட்டின் தமிழ் தொலைக்காட்சி ரசிகர்களை பேரானந்தத்தில் ஆழ்த்து வது நிச்சயம்.
வசந்தம் தொலைக்காட்சி சேவையை அலைவரிசை 24ல் கிழக்கு மாகாண மக்கள் நேற்று முதல் வசந்தம் தொலைக்காட்சி சேவையை கண்டு களிப்படையும் வாய்ப்பைப் பெற்றார்கள். வசந்தம் தொலைக்காட்சி சேவையில் செய்தி, இசை நிகழ்ச்சி கள், தொலைக்காட்சி நாடகங்கள், அரசியல் விவாதங்கள், கலைஞர் அறிமுகம், அரசியல், சமூக பிரச்சினைகளை அலசி ஆராயும் திறனாய்வு நிகழ்ச்சிகளுடன் மற்றும் தமிழ், ஆங்கில திரைப்படங்களும் காண்பிக்கப்படுகின்றன.
வசந்தம் தொலைக்காட்சி சேவையின் முகாமையாளராக முரு கேசு குலேந்திரன், வசந்தம் தொலைக்காட்சி சேவையின் செய் திப் பிரிவின் பொறுப்பாளராக இர்பான் முஹம்மத் ஆகிய இருவரும் ஆரம்பம் முதல் சிறப்பாக செயலாற்றி வருகின்ற னர். தற்போது வடமாகாணம், மேல்மாகாணம் மற்றும் கிழக்கு மாகாணத்தில் வசந்தம் தொலைக்காட்சி நிகழ்ச்சிகளை மக்கள் தெளிவாக பார்க்கக்கூடியதாக இருக்கின்றது. விரைவில் மலை யகத்திலும் பார்க்கக்கூடிய வகையில் தொழில்நுட்ப வசதிகள் விஸ்தரிக்கப்படும் என்று அறிவிக்கப்படுகிறது.
