அமெரிக்காவின் பொருளாதார வீழ்ச்சி இந்தியாவை பாதிக்காது

அமைச்சர் பிரணாப் முகர்ஜி
அமெரிக்காவில் ஏற்பட்டுள்ள பொரு ளாதார வீழ்ச்சி இந்தியாவை பாதிக்காது என்று மத்திய நிதியமைச்சர் பிரணாப் முகர்ஜி தெரிவித்துள்ளார்.
அமெரிக்காவின் பொருளாதரத்தில் கடந்த சில ஆண்டுகளாக வீழ்ச்சி ஏற் பட்டு வரும் நிலையில், அமெரிக்காவின் &quot;எஸ் அண்ட் பி&quot; என்ற கடன் விகிதத்தை மதிப்பிடும் நிறுவனம் அமெரிக்க பொரு ளாதார வளத்தை &quot;ஏஏஏ&quot; தரத்திலிருந்து &quot;ஏஏபிளஸ்&quot; என்ற தரத்தை குறைத்து சான்று அளித்துள்ளது. இது பழைய பொருளாதார வளத்தை விட ஒருபடி குறைவு ஆகும்.
அமெரிக்கா பொருளாதார வரலாற்றில் இதுவரை இப்படி ஒரு பொருளாதார வீழ்ச்சி ஏற்பட்டதில்லை என்று கூறப்ப டுகிறது. அமெரிக்காவில் ஏற்பட்டுள்ள இந்த பொருளாதார வீழ்ச்சியின் தாக்கம் பல நாடுகளில் எதிரொலிக்கும் என்று தெரிவிக்கப்படுகிறது.
இந்நிலையில் டெல்லியில் இன்று நிகழ்ச்சி ஒன்றில் கலந்துகொள்ள வந்த மத்திய நிதியமைச்சர் பிரணாப் முகர்ஜியிடம் இது குறித்து செய்தியாளர்கள் கேள்வி எழுப்பினர். அதற்கு பதிலளித்த அவர் அமெரிக்காவில் தற்போது ஏற்பட்டுள்ள இந்த நிலைமை பற்றி நாம் விரிவாக ஆராய வேண்டியுள்ளது. அதற்கு கொஞ்ச காலம் ஆகும். நமது பொருளாதார வளர்ச்சி வரலாறு தொடர்ந்து சீராக உள்ளது. அமெரிக்கா மட்டுமல்ல பல நாடுகளில் பொருளாதாரத்தில் வீழ்ச்சி ஏற்பட்டாலும் நமது வளர்ச்சி பாதிக்காது. நாம் நமது வளர்ச்சியை எட்டுவோம் என்றார்.
