மகாவலி கங்கையின் நீர்மட்டம்குறைந்து செல்லும் நிலை


(எம். ஏ. அமீனுல்லா)
மகாவலி கங்கையின் நீர் மட்டம் குறைந்த போதிலும் மத்திய மாகாணத்தில் நீர் வழங்கலில் எதுவித தாக்கமும் ஏற்படவில்லை. இருந்த போதிலும் தற்போது மகாவலிகங்கையின் நீர் மட்டம் நாளுக்கு நாள் குறைந்து செல்வதனால் நீரை மிக கவனமாகப் பாவிக்கும்படி தேசிய நீர் வடிகாலமைப்புச்சபையின் மத்திய பிரதேச பிரதி பொது முகாமையாளர் சமன் ஏக்கநாயக்க மத்திய பிரதேச பொதுமக்களை வேண்டியுள்ளார்.
தற்போது ஏற்பட்டுள்ள வரட்சி காரணமாகமேத்திய மாகாணத்தின் பல நீர் நிலைகளில் நீர் குறைந்த மட்டத்தில் செல்கின்றன. இவை இவ்வாறிருக்க கண்டி மாவட்டத்தைப் பொறுத்தமட்டில் மகாவலி நீர் நிலை மூலமாகவே பாவனையாளர்களுக்கு நீர் வழங்கப்பட்டு வருகின்றன.
இந்த நீர் நிலையின் மட்டம் தற்போது குறைந்த நிலையில் காணப்பட்ட போதிலும் குறித்த பகுதிகளுக்கு நீர் அனுப்பும் வகையில் இதுவரையும் எதுவித பிரச்சினைகளும் ஏற்படவில்லை எனவும் கூறினார்.
