வெட்ட வெளியில் குளிரில் தவித்த மக்கள்


சிக்கிம் மாநிலத் தில் கடந்த ஞாயிற் றுக்கிழமை பூகம்பம் நிகழ் ந்ததை அடுத்து, பீதியடைந்த மக்கள் வீடுகளை விட்டு வெளியே ஓடிவந்து, கடும் குளிர் மற்றும் கொட்டும் மழை யில் வெட்ட வெளியில் இர வைக் கழித்தனர், பூகம்பத்தால் சிக்கிம் தலைநகர் கேங்டாக்கில் உள்ள மருத்துவமனையின் சுவர்களில் விரிசல் ஏற்பட்டதால், பூகம்பத்தில் காயமடைந்தவர்கள் அங்கே தங்கியிருந்து சிகிச்சை பெற மறுத்தனர்.
மீண்டும் நில அதிர்வுகள் ஏற்பட்டால், மருத்துவமனை கட்டடம் இடிந்து விடும் என்றும் பயந்தனர். அத்துடன் மேற்குவங்க மாநிலத்தில் இருந்து கேங்டாக்கிற்கு சுற்றுலா சென்றவர்களும், நிலச்சரிவால் சாலைகள் சேதம் அடைந்துள்ளதால், அங்கிருந்து வர முடியாமல் தவிக்கின்றனர்.
பூகம்பம் காரணமாக, சிக்கிம் மாநிலத்தில் நேற்று முன்தினம் பள்ளிகள், கல்லூரிகள், அரசு அலுவலகங்கள் எல்லாம் மூடப்பட்டிருந்தன. சில கடைகள் மட்டுமே திறக்கப்பட்டிருந்தன. மாநிலத்தின் பல நகரங்களில் வசிக்கும் மக்கள், பூகம்ப பீதி காரணமாக, நேற்று முன்தினம் தங்கள் வீட்டின் பிரதான கதவுகளை திறந்தே வைத்திருந்தனர். அதிர்வு ஏற்பட்டால், வெளியே ஓடி விடவும் தயாராக இருந்தனர்.
