பஸ் கட்டணத்தின் மீதி சில்லறை நாணயத்தைகொடுக்க மறுக்கும் தனியார் பஸ் நடத்துனர்கள்


(பலாங்கொடை தினகரன் நிருபர்)
இரத்தினபுரி நகரிலிருந்து இரத்தினபுரி புதிய நகரம் வரை சேவையில் ஈடுபடுத்தப்பட்டுள்ள சப்ரகமுவ மாகாண போக்குவரத்து அதிகார சபையின் கீழ் பரிபாலிக் கப்படும் தனியார் பஸ் வண்டிகளில் கடமைபுரியும் நடத்துனர்கள் ஒன்பது ரூபா கட்டணத்துக்கு பதிலாக பொதுமக்களிடம் பத்து ரூபாவை பெற்று ஒரு ரூபா சில்லறை நாணயத்தை விழுங்கி விடுவதாக பொதுமக்கள் புகார் செய்கின்றனர்.
இந்த கட்டண மோசடி சம்பந்த மாக சப்ரகமுவ மாகாண போக்கு வரத்து அதிகார சபைக்கு எடுத்து ரைத்த போதிலும், நடத்து நர்களை கட்டுப்படுத்த முடியாத நிலையில் அவ்வதிகாரிகள் மெளனவிரதம் கடைபிடிக்கின்றனர்.
இரத்தினபுரி நீதிமன்றம், மாகாண சபை, மாவட்ட செயலகம், ஆயுர் வேத வைத்தியசாலை, பாடசாலை போன்ற அரச நிறுவனங்கள் பல அமைந்துள்ள இரத்தினபுரி புதிய நகருக்கு நாலா பக்கங்களிலிருந்தும் தினமும் 35000 முதல் 50000க்கும் அதிகமான பொது மக்கள் தனியார் பஸ் வண்டிகளில் பயணிக்கிறார்கள். 
இரத்தினபுரி தனியார் பஸ் வண்டி களின் நடத்து நர்கள் ஒருபோதும் பொதுமக்களுக்கு டிக்கட் வழங்கு வதில்லை. இந்த நாணய மோசடி சம்பந்தமாக சப்ரகமுவ மாகாண போக்குவரத்து அதிகார சபையின் அதிகாரி யொருவரிடம் வினவிய போது அவர் கூறிய பதில், நடத் துநர் ஒருவர் தம்மிடமும் 10 ரூபா அறவிட்டதாக கூறிய மை யாகும். இதுவிடயமாக உரிய நடவடிக்கை எடுக்கப்படுமா? என பொதுமக்கள் எதிர்பார்த்துள்ளனர். (ஐ - ஞ)
