மடுல்சீமை பெருந்தோட்டப் பகுதிகளில் பாரிய அபிவிருத்தித் திட்;டங்கள்

வடிவேல் சுரேஷ் அங்குரார்ப்பணம் செய்துவைத்தார்
கிராமத்தில் சம அபிவிருத்தி வேலை திட்டத்தின் கீழ் பொருளாதார அபிவிருத்தி அமைச்சர் பசில் ராஜபக்ஷ ரூபா 300 மில்லியன் நிதி ஒதுக்கீட்டின் ஒரு கட்ட நடவடிக்கையாக பசறை தொகுதி ஸ்ரீ லங்கா சுதந்திர கட்சி பிரதான அமைப்பாளர் வடிவேல் சுரேஷின் வேண்டுகோளிற்கிணங்க கடந்த 18ம் திகதி மடுல்சீமை பகுதியில் உட்கட்டமைப்பு வசதிகள் அமைப்பதற்கான நடவடிக்கைகள் ஆரம்பிக்கப்பட்டன. 
இதன் முதற்கட்ட நடவடிக்கையாக வடிவேல் சுரேஷ் தலைமையில் மாதோவ, அமுனுதோவ, டுமோ பிரிவுகளில் உட்கட்டமைப்பு வசதிகள் (பாலங்கள், வீதிகள், நலன்புரி திட்டங்கள்) அமைப்பதற்கான கட்டுமான பணிகள் ஆரம்பிக்கப்பட்டு தற்போது துரித கதியில் நடைபெற்று வருவது குறிப்பிடத்தக்கது. மேலும் ஒரு கிராமத்திற்கு ஒரு வேலை திட்டத்தின் கீழ் பட்டாவத்தை தோட்டம் குருவீக்கொல்லை பிரிவு பகுதியில் குடிநீர் வசதியை ஏற்படுத்துவதற்காக 10 இலட்சம் நிதி ஒதுக்கப்பட்டுள்ளது. இது தொடர்பான பணிகள் வெகுவிரைவில் ஆரம்பிக்கப்படும் எனவும் திரு. வடிவேல் சுரேஷ் நம்பிக்கை வெளியிட்டுள்ளார்.
