பால்நிலை அடிப்படையிலான வன்முறையை ஒழிப்பதில் அனைவரின் பங்களிப்பும் அவசியம்

ண்களுக்கெதிரான வன்முறைகளை ஒழிப்ப தற்கான சர்வதேச தினத்தை நவம்பர் 25 ஆம் திகதி உலகம் நினைவுகூர்ந்தது. அத்தினமே பால்நிலை அடிப்படையிலான வன்முறைக்கு எதிரான 16 நாள் வரு டாந்த செயற்பாட்டின் முதல் தினமாக வும் திகழ்ந்தது. (நவம்பர் 25 டிசம்பர் 10 மனித உரிமைகள் தினம் வரை) இலங்கையில் பால்நிலை அடிப்படை யிலான வன்முறைக்கு எதிரான சபையானது வீட்டு வன்முறைக்கு எதிரான ஒரு பிரசாரத்தை முன்னெ டுக்கிறது. 2011 ஆம் ஆண்டு பிரசாரத் திற்கான கருப்பொருள் ‘வீட்டில் சமா தானத்தில் இருந்து சனசமூகத்தில் சமாதானம்; பெண்களுக்கு எதிரான வன்முறைக்கு முடிவு கட்டுவோம் என்பதாகும். இக் கருப்பொருளானது வீட்டில் சமாதானத்தையும், சனசமூகத் தில் சமாதானத்தையும் உறுதிப்படுத்தும் முகமாக பெண்களுக்கெதிரான வன்முறையை முடுடிவுக்கு கொண்டுவர அழைப்பு விடுக்கிறது. வீட்டிலும் சனசமூகத்திலும் அமைதியை வசதிப் படுத்துவதற்கு இரண்டு முக்கிய விடயங் களில் செயற்பாடு வேண்டப்படுகிறது.
அவையாவன, வீட்டில் பெண்களுக் கெதிரான வன்முறையை முடிவுக்கு கொண்டுவருதல் (வீட்டு வன்முறை, குடும்ப உறுப்பினர்களிடையே) மற்றும் சனசமூகத்தில் பெண்களுக்கெதிரான வன்முறையை முடிவுக்கு கொண்டு வருதல், பொதுப் போக்குவரத்தில் வன்முறை இல்லாதிருத்தல், பொது இடங்களில் வன்முறை இல்லாதிருத்தல்.
பால்நிலை அடிப்படையிலான வன்முறைக்கெதிரான வேறுபட்ட முகவர்களை உள்ளடக்கிய சபையானது அதன் ஆரம்ப ஆண்டாகிய 2005 இலிருந்து பால்நிலை அடிப்படையிலான வன்முறைகளுக்கெதிரான 16 நாள் செயற்பாட்டை வருடாந்தம் கொண்டாடு வதற்கு ஒன்றாகப் பணியாற்றி பல கூட்டு முனைப்புகளையும் மேற்கொண்டு வந்தது. பால்நிலை அடிப்படையிலான வன்முறைக்கெதிரான சபையின் தலை மையாக ஐக்கியநாடுகள் சனத்தொகை நிதியம் ஸினிபிஜிதி விளங்குகிறது.
நகரத்திலோ அல்லது கிராமத்திலோ, வீட்டிலோ, பேருந்துகளிலோ, புகையி ரதங்களிலோ, வீதிகளிலோ, வேலையி டங்களிலோ, இடம்பெயர்தோர் முகாம் களிலோ உலகளாவிய ரீதியில் பெரு மளவாகப் பாதிக்கப்படுவர்கள் பெண் களே என ஏற்றுக்கொள்ளப்பட்டுள்ளது.
இக் குற்றச் செயல்கள் எல்லாம் குறிப்பிட்ட பகுதிக்கோ, இடத்திற்கோ குறிப்பிடப்பட்டவையாக அல்லாமல் பரந்துபட்ட முறையில் எல்லா வகுப்பு கள், இனங்கள், சமயங்கள், பொருளா தார நிலைமைகள் எங்கும் பரவிக் காணப்படுகின்றன. பல சந்தர்ப்பங்களில் இவ்வன்முறைகள் மறைக்கப்படுகின்றன. பல சந்தர்ப்பங்களில் விசேடமாக வீட்டு வன்முறை மற்றும் குடும்ப உறுப்பினர்கள் தொடர்புபட்டவைகளில் இவ்வன்முறைகள் மறைக்கப்படுகின்றன.
பெண்கள் மற்றும் சிறுவர்களை துஷ்பிரயோகம் செய்வதைத் தடுப்பதற் கான பொலிஸ் பணியகம், பெண்கள் தரவுகள் மற்றும் வைத்தியசாலை மேசைத் தரவு என்பவற்றின் பிரசாரம் மிகவும் அதிகப்படியாக அறிக்கையிடப்படும் வன்முறையாக இருப்பது வீட்டுவன்முறையாகும். எவ்வாறாயினும் இவ்வாறு அறிக்கை யிடப்படும் சம்பவங்களானவை மிகவும் கடுமையானவைகளாக உள்ளன. இலங்கையானது பல விடயங்களில் முன்னேற்றம் கண்டுள்ளது. குறிப்பாக பெண் களுக்கெதிரான வன்முறைகளை முடிவுக்கு கொண்டுவருவதற்கான முயற்சிகளில் இலங்கை அதிக நடவடிக்கைகளை மேற்கொண் டுள்ளது. உதாரணமாக பெண்கள் சாசனத்தை ஏற்றுக் கொண்டமை, 1985 ஆம் ஆண்டு குற்றவியல் சட்டக்கோவையில் திருத்தம் கொண்டு வந்தமை, 2005 ஆம் ஆண்டு வீட்டுவன்முறைத் தடுப்புச் சட்டம் என்பன ஆகும்.
ஆனாலும் பால்நிலை அடிப்படை யிலான வன்முறைகள், ஒரு சிக்கலான விடயமாக இருப்பதால் அது பல மட்டங்களில் கையாளப்பட வேண்டும். பெண்களினதும், சிறுவர்களினதும் மகத்துவத்தை அச்சுறுத்தும் முக்கிய இந்த விடயத்தில் பணியாற்றும் எல்லா நிறுவனங்களிடமிருந்தும் தொடர்ச்சி யான ஒத்துழைப்பும், வலைப்பின்ன லும் தேவைப்படுவதை இது வெளிச்சம் போட்டுக் காட்டுகிறது.
பால்நிலை அடிப்படையிலான வன்முறையை முடிவுக்கு கொண்டு வருவதற்கான நிகழ்ச்சித்திட்டங்களிலும் இருக்க வேண்டிய முக்கியமான தந்திரோபாயமாக இருப்பது பெண்க ளுக்கெதிரான வன்முறைகளின் எல்லா வடிவங்களுக்கெதிராகவும் பெண்கள் தமக்காக பேசுவதற்காக வலுவூட்டுவதும், அத்துடன் வீட்டிலும், சனசமூகத்திலும் பெண்களுக்கெதிரான வன்முறைகளை முடிவுக்கு கொண்டுவர ஆண்களை ஈடுபடுத்துவதும் அகும்.
இலங்கையில் வீட்டு வன்முறையை தீர்ப்பதில் வெற்றிகள், இடைவெளிகள், மற்றும் சவால்கள் மீதான ஒரு மகாநாடானது 2011 நவம்பர் 25 ஆம் திகதி காலை 9.00 - பி.ப. 1.00 மணி வரை பி.எம். ஐ.சி.எச். இல் சிறுவர் விருத்தி பெண்கள் விவகார அமைச் சின் பங்காண்மையுடன் இடம்பெற்றது. பெண்களுக்கு எதிரான வன்முறைகளை முடிவுக்குக் கொண்டுவரும் பிரசாரத்தில் அனைவரும் ஈடுபட்டு, வன்முறையற்ற வீடு, சமூகம், நாட்டை உருவாக்க பாடுபடுவோம்.

