தெலுங்கு தேசம் எம்.எல்.ஏ. கொலையில்ஜெகன் மோகன் ரெட்டிக்கு தொடர்பு?


தெலுங்கு தேசம் எம்.எல்.ஏ. பிரிட்டாலா ரவி சில ஆண்டுகளுக்கு முன்பு கொலை செய்யப்பட்டார். இந்த கொலையில் ஜெகன்மோகன் ரெட்டிக்கு தொடர்பு இருப்பதாக அவரது மனைவியும் தெலுங்கு தேசம் எம்.எல்.ஏயுமான பிரிட்டாலா புனிதா புகார் கூறினார்.
இதையடுத்து அப்போதைய ஆந்திர முதல்வர் ராஜசேகரரெட்டி, பிரிட்டாலா ரவி கொலையில் ஜெகனுக்கு தொடர்பு இருக்கிறதா என்பது பற்றி சி.பி.ஐ. விசாரணை நடத்துமாறு கோரிக்கை விடுத்தார்.
இதையடுத்து இக்கொலை பற்றி விசாரித்த சி.பி.ஐ. பொலிஸார் ஜெகனுக்கு பிரிட்டாலா ரவி கொலையில் எந்த தொடர்பும் இல்லை என்று அறிவித்தது. இந்த நிலையில் சொத்து குவிப்பு வழக்கில் ஜெகன் கைது செய்யப்பட்டு சிறையில் அடைக்கப்பட்டுள்ளார். இதையறிந்ததும் பிரிட்டாலா சுனிதா மற்றும் அவரது ஆதரவாளர்கள் மகிழ்ச்சி அடைந்தனர்.
பின்னர் பிரிட்டலா சுனிதா நிருபர்களிடம் கூறியதாவது, எனது கணவர் பிரிட்டாலா ரவி கொலையில் ஜெகன்மோகன் ரெட்டிக்கு தொடர்பு உள்ளது. எனவே அவரிடம் சி.பி.ஐ. மீண்டும் விசாரணை நடத்த வேண்டும். இக்கோரிக்கையை வலியுறுத்தி நான் உண்ணாவிரதம் இருக்கப்போகிறேன் என்றார்.
இந்த நிலையில் நேற்று அனந்தபுரம் மாவட்டம் ரலஸ்தாரு நகரில் உள்ள அம்பேத்கார் சிலை அருகே உண்ணா விரதத்தை தொடங்கினார். இதில் ஏராளமான தெலுங்கு தேசம் தொண்டர்கள் கலந்து கொண்டனர்.
