மணமகனாகிய சிங்கம்


ஓர் ஊரில் விறகு வெட்டி ஒருவன் இருந்தான். அவனுக்கு அழகான ஒரு மகள் இருந்தாள். காட்டில் விறகு பொறுக்கிக் கொண்டிருந்த அவளைச் சிங்கம் ஒன்று பார்த்தது. அவளின் அழகில் மயங்கிய அது அவளைத் திருமணம் செய்து கொள்ள நினைத்தது.
வாய்ப்பை எதிர்பார்த்துக் காத்திருந் தது அது. விறகு வெட்டிக் காட்டுக்குள் நுழைவதைப் பார்த்தது. பாய்ந்து சென்று அவனைப் பிடித்தது. ‘ஐயோ! சிங்கத்திடம் சிங்கிக் கொண்டோமே. தப்பிக்க வழி இல்லையே’ என்று நடுங்கினான் அவன். “காட்டுக்கு அரசே! என்னை உயிருடன் விட்டுவிடு. நீ என்ன கேட்டாலும் தருகிறேன்” என்று கெஞ்சினான்.
“உன் மகளை எனக்குத் திருமணம் செய்து வைப்பதாகச் சொல். உன்னை உயிருடன் விட்டு விடுகிறேன்” என்றது சிங்கம்.
‘தப்பிக்க வாய்ப்புக் கிடைத்தது’ என்று மகிழ்ந்தான் அவன். ‘எப்படியா வது சிங்கத்தை ஏமாற்ற வேண்டும் என்ன செய்வது?’ என்று சிந்தித்தான். நல்ல வழி ஒன்று அவனுக்குத் தோன் றியது. இனிமையான குரலில் அவன் “சிங்கமே! உன்னைவிட என் மகளுக் குப் பொருத்தமான மணமகன் யார் கிடைப்பார்? ஆனால் என் மகளோ பூனையைக் கண்டாலே நடுங்குவாள். உன் வலிமையான பற்களையும் கூர்மையான நகங்களையும் பார்த்தால் திருமணத்திற்கு ஒப்புக் கொள்ளவே மாட்டாள்” என்றான். “உன் மகளைத் திருமணம் செய்து கொள்ள நான் என்ன செய்ய வேண்டும்? சொல்” என்று கேட்டது அது.
“கூர்மையான நகங்களும் பற்களும் இல்லாமல் வா. உனக்கும் என் மகளுக்கும் உடனே திருமணம் செய்து வைக்கிறேன்” என்றான் அவன். சூழ்ச்சியை அறியாத சிங்கம், “நீயே என் பற்களையும், நகங்களையும் நீக்கிவிடு” என்றது.
உடனே அவன் அதற் பற்களைப் பிடுங்கினான். நகங்களையும் வெட்டினான். திருமண ஆசையால் வலியைப் பொறுத்துக் கொண்டிருந்தது சிங்கம். எல்லாப் பற்களையும் நகங்களையும் பிடுங்கிய அவன் “சிங்கமே! என்னுடன் வீட்டிற்கு வா. திருமணம் செய்து வைக்கிறேன்” என்றான்.
மகிழ்ச்சியோடு அவனுடன் வீட்டிற் குச் சென்றது சிங்கம். வீட்டிற்குள் நுழைந்ததும் அவன் அங்கிருந்த இரும்பு உலக்கையைக் கையில் எடுத்தான். “சிங்கமே! வலிமையான பற்களும் கூர்மையான நகங்களும் போன பிறகு உனக்கு ஏது வலிமை? ஒழுங்காக இங்கிருந்து ஓடிவிடு. இல்லையேல் இந்த உலக்கையால் உன் மண்டையைப் பிளப்பேன்” என்று மிரட்டினான். ‘தனக்கு இப்பொழுது வலிமை ஏதும் இல்லை. நன்றாக ஏமாந்துவிட்டேன்’ என்பதை உணர்ந்த சிங்கம் அங்கிருந்து ஓட்டம் பிடித்தது.
