அனுமதியின்றி மாடுகளை ஏற்றிச் சென்ற நபர் கைது


கொட்டகலை குறூப் நிருபர்
அனுமதியின்றி வதைப்படுத்தும் வகையில் பசுமாடுகளை ஏற்றி சென்று கொண்டிருந்த லொறியொன்றுடன் சந்தேக நபரொருவரை புஸ்ஸல்லாவை பொலிஸார் கைது செய்துள்ளனர்.
மகியங்கனை பிரதேசத்திலிருந்து நுவரெலியா ஊடாக கண்டி பகுதியை நோக்கி ஒன்பது பசு மாடுகளை ஏற்றி சென்று கொண்டிருந்த லொறியொன்றே இவ்வாறு கைப்பற்றப்பட்டது.
பொலிஸ் ரோந்து சேவையில் ஈடுபட்டிருந்த புஸ்ஸல்லாவ பொலிஸ் நிலையத்தின் பொலிஸ் பரிசோதகர் பண்டார நாபான தலைமையிலான பொலிஸ் குழு கைப்பற்றியது.
மரக்கறி ஏற்றிச் செல்லும் வகையில் இறைச்சிக்காக கால்நடைகள் ஏற்றிச் செல்லும் வியாபாரம் நீண்ட காலமாக செய்து வருவதாக நம்ப முடிகிறது.
இச்சம்பவம் தொடர்பாக புஸ்ஸல்லாவ பொலிஸ் நிலைய பொறுப்பதிகாரி பிரதான பொலிஸ் பரிசோதகர் எஸ். ராஜாவின் விசேட ஆ§லொசனைக் கிணங்க மேலதிக விசாரணை மேற்கொள்ளப்பட்டு வருகிறது.
(ஐ-ஞ)
