நான் பார்த்த பிரதமர்களிலேயே மிக பலவீனமானவர் மன்மோகன்


நான் பார்த்த பிரதமர்களிலேயே மன்மோகன் சிங்தான் மிகவும் பலவீனமானவர் என பா. ஜ. மூத்த தலைவர் அத்வானி கூறினார்.
ஊழலுக்கு எதிராக, விழிப்புணர்வை ஏற்படுத்துவதற்காக, ரத யாத்திரை மேற்கொண்டுள்ள பா. ஜ. மூத்த தலைவர் அத்வானி மகாராஸ்டிரா மாநிலம் நாக்பூரில் நேற்று முன்தினம் நடந்த பொதுக் கூட்டத்தில் பேசியதாவது:- நான் பல பிரதமர்களை பார்த்து விட்டேன். 
நான் பார்த்த பிரதமர்களிலேயே மிகவும் பலவீனமான பிரதமர் மன்மோகன் சிங்தான் இதற்கு முன் குஜ்ரால் சந்திரசேகர், தேவகவுடா போன்றவர்கள் மிக குறைந்த எம். பி.க்களின் ஆதரவுடன் பிரதமராக இருந்தனர். ஆனாலும் நிர்வாகத்தில் அவர்கள் சிறப்பாக செயல்பட்டனர். மன்மோகன் சிங்கோ டில்லியில் உள்ள ஜன்பாத், 10ஆம் எண் வீட்டிலிருந்து சமிக்ஞை வந்தால் மட்டுமே செயல்படுகிறார்.
கடந்த 2009ல் ஐக்கிய முற்போக்குக் கூட்டணி மீண்டும் ஆட்சிக்கு வந்தபின் கருப்புப் பணத்தை ஒழிக்க நடவடிக்கை எடுக்கப்படும் என மன்மோகன் சிங் உறுதியளித்தார். 
ஆனால் எந்த நடவடி ககையும் அவர் எடுக்கவில்லை. மன் மோகன் சிங் மீது ஒரு காலத்தில் மிகுந்த மரியாதை வைத்திருந்தேன். ஆனால் மத்திய அரசின் தற்போதைய செயற்பாடு மிகவும் மோசமாக உள்ளது. இதனால், மன்மோகன் சிங் மீது எனக்கு பரிதாபம் தான் வருகிறது இவ்வாறு அத்வானி பேசினார்.
