


ஒபாமா தம்பதியருக்கு ராஷ்டிரபதி பவனில் ஜனாதிபதி பிரதிபா பட்டேல் விருந்து அளித்தார்.
மூன்று நாள் பயணமாக இந்தியா வந்த அமெரிக்க அதிபர் ஒபாமா பாராளுமன்றில் பேசினார். பின் ஒபாமா தம்பதியருக்கு ஜனாதிபதி பிரதிபா பட்டேல் விருந்து அளித்தார். விருந்தில் மீன், கோழியிறைச்சி, சமோசா, தந்தூரி ரக ரொட்டி வகைகளும் அன்னாசி அல்வா போன்ற இனிப்பு வகைகளும் இடம்பெற்றிருந்தன பிரபல ஆங்கில, இந்திப் பாடல்களை கடற்படை பாண்ட் வாத்தியக் குழுவினர் இசைக்க அதை ரசித்தபடியே இருவரும் உணவு அருந்தினர்.
***
நாட்டுக்குத்தான் ராஜா ஒபாமா. வீட்டுக்கல்ல
அமெரிக்க ஜனாதிபதி ஒபாமாவுடன் இந்தியா வந்திருந்த அவரது மனைவி மிச்செல் டெல்லியில் உள்ள தேசிய கைத்திறன் அருங்காட்சியகத்துக்கு சென்றார். அவருடன் இந்தியாவுக்கான அமெரிக்க தூதர் திமோதி ரோமரின் மனைவி சால்லியும் சென்று இருந்தார்.
மிச்செலுடன் 10 முதல் 13 வயது வரையிலான இளம் சிறுமிகள் கூட்டமும் மிக ஆர்வமாக சுற்றி வந்தது. 2 மணி நேரம் 20 நிமிடங்கள் அந்த அருங்காட்சியகத்தை சுற்றிப் பார்த்த மிச்செல், அங்கு கலைத்திறன் மிக்க போர்வைகள், திரைச்சீலைகள், மணிப்புரி சால்வைகள், மர பொம்மைகள், வண்ண வண்ண வளையல்கள் நெக்லஸ் ஆகியவற்றை வாங்கினார்.
அவருடன் சுற்றி வந்த சிறுமிகளில் ஒருவர், ‘வீட்டில் உங்களுக்கும், ஒபாமாவுக்கும் சண்டை வந்தால் யார் வெற்றிபெறுவீர்கள்?’ என்று துடுக்குத்தனமாக கேட்டார். அப்பாவித்தனமாக கேட்கப்பட்ட இந்த கேள்வியால் மிச்செல் சிறிது நேரம் ஆடிப்போனாலும், ‘நான் வீட்டுக்கு ராணியாக இருந்தாலும், அவரிடம் மன்னிப்பு கேட்க காத்திருப்பேன். ஏனென்றால் நான் ஒரு பெண் அல்லவா?’ என்று பதில் அளித்தார்.
***
ஒபாமாவும் பாரியாரும்மகாத்மா காந்தியின் சமாதியில் அஞ்சலி
டில்லி ராஜ்கொட்டில் உள்ள மகாத்மா காந்தி சமாதியில், அமெரிக்க அதிபர் பராக் ஒபாமாவும், அவரின் மனைவி மிச்சேலும் நேற்று முன்தினம் அஞ்சலி செலுத்தினர். ஜனாதிபதி மாளிகையில் நடந்த பாரம்பரிய வரவேற்பு நிகழ்ச்சிக்கு பின், ராஜ்கொட் சென்ற ஒபாமா தம்பதியர். 
அங்கு காந்தி சமாதியில் மலர் வளையம் வைத்து அஞ்சலி செலுத்தினர். மலர் இதழ்களை தூவினர், இருவரும் ஒரு நிமிடம் மெளனம் அனுஷ்டித்தனர். 
“அமைதி, சகிப்புத்தன்மை மற்றும் அன்பு” என்ற செய்தி மூலம் உலகையே மாற்றிய மிகப்பெரிய ஆன்மாவான மகாத்மா காந்தியை நாங்கள் என்றும் நினைவு கூர்வோம். காந்தி மறைந்து 60 ஆண்டுகளுக்கு மேலாகியும், அவர் தெரிவித்த விஷயங்கள் இன்னும் உலகை ஈர்க்கின்றன’ என, அங்குள்ள பார்வையாளர் புத்தகத்தில் ஒபாமா குறிப்பிட்டார்.
ஒபாமா தம்பதியர் ராஜ்கொட்டில் நுழைந்த போது, மெல்லிய இசையில் காந்தி விரும்பிய ‘வைஷ்ணவ ஜனதோ’ பாடல் இசைக்கப்பட்டது. அவர்களுடன் மத்திய அமைச்சர் சல்மான் குர்ஷித்தும் சென்றிருந்தார். 
ராஜ்கொட்டை விட்டு கிளம்பும் முன், நினைவுப் பரிசு ஒன்றை ஒபாமா வழங்கினார். அந்த நினைவுப் பரிசில் மார்ட்டின் லூதர்கிங்கின் நினைவிடம் பொறிக்கப்பட்டு அதில், ஒபாமா கையெழுத்திட்டிருந்தார். காந்தியின் நினைவிடத்திற்கு செல்லும் முன்னர், ஒபாமா தம்பதியர் தங்களது சப்பாத்துக்களைக் கழற்றி விட்டு சென்றனர்.
