இரு வர்ணங்கள் சரிசமமாக கலந்த அதிசய அப்பிள்


ங்கிலாந்தில் உள்ள கோல்ட்டன்ரேலிஹ் பகுதியைச் சேர்ந்தவர் கென்மோரீஷ் ஓய்வுபெற்ற ஓவியரும், அலங்கார நிபுணருமான இவர் ஒரே நாளில் கதாநாயகன் ஆகிவிட்டார். எல்லாம் இவருடைய தோட்டத்தில் விளைந்த ஓர் ஆப்பிளின் கைவண்ணம் கடந்த மாதத்தில் ஒரு நாள் தன்னுடைய தோட்டத்தைச் சுற்றி வந்த அவர் அப்பிள் மரத்தில் வித்தியாசமாக ஏதோ தொங்குவதைப் பார்த்து அதிசயித்து, பறித்துப் பார்த்தார். வெளிர் பச்சையும் அடர் சிவப்பும் சரிசமமாக தன்னுடைய தோலில் கொண்டிருந்தது அந்த ஆப்பிள்.
ஒவியர் என்பதால் யாரோ இப்படி கச்சிதமாக வரைந்து தன்னை ஏமாமற்றப் பார்க்கிறார்கள் என்று முதலில் எண்ணிவிட்டார். ஆனால், அவர் நினைத்தது போல் யாரும் விளையாட்டாக செய்ததில்லை. அந்த அப்பிள் இயற்கை அடித்த அதிசய நிறம் அது என்று பின்னர் கண்டுகொண்டார். சிவப்பு அப்பிளையும் பச்சை அப்பிளையும் பாதியாக நறுக்கி ஒட்டவைத்தது போல் இருந்த அப்பிளை உடனே தன் வீட்டு குளிர்சாதனப் பெட்டியில் பத்திரப்படுத்திவிட்டார் மோரீஸ். அப்புறம் என்ன அவருடைய கிராமத்தில் உள்ள அனைவரும் மோரீஸின் வீட்டுக்குப் படையெடுத்து அந்த அதிசய அப்பிளை படம் எடுத்தனர்.
இப்படி சரிவிகிதத்தில் இருவேறு வண்ணத்தில் அப்பிள் உருவாவது 10 இலட்சத்தில் ஒன்று என்கிறார்கள் விவசாய வல்லுனர்கள். இந்த அப்பிளை அவர் தன்னுடைய தோட்டத்தில் இருந்த கோல்டன் டெலிசியஸ் சீ அப்பிள் மரத்தில் இருந்து பறித்திருக்கிறார். இந்த அப்பிள் இருவேறு வர்ணங்களை சரிசமமாகக் கொண்டிருப்பது போலவே இருவேறு சுவைகளையும் கொண்டிருக்குமாம். சிவப்பு பகுதி சுவை மிகுந்ததாகவும் பச்சை நிறப் பகுதி அதைவிட சுவை குறைந்தும் காணப்படுமாம்.
72 வயதாகும் மோரீஸ் கடந்த 45 வருடங்களாக அப்பிள் பயிரிட்டு வருகிறார். இதுபோன்றதொரு அதிசயம் இதுவரையில் நிகழ்ந்ததில்லை. இவர் பறித்த அதிசய அப்பிளை தோட்டக்கலை வல்லுனர்கள் ஆராய்ச்சிக்காக எடுத்துச் சென்றுள்ளனர்.

பல கோடி ஆண்டுகளுக்கு முன்பு வாழ்ந்த மிகப்பெரிய உயிரினம் டைனோசரஸ் இயற்கை பேரழிவு மற்றும் பருவ நிலை மாற்றம் போன்றவற்றின் காரணமாக அந்த இனம் உலகில் அழிந்துவிட்டது. ஆனால் அவை வாழ்ந்த அடையாளங்கள் காலச் சுவட்டில் இருந்து மறைந்து விடவில்லை. உலகில் வாழ்ந்து மடிந்த டைனோசஸ்சின் இனங்கள் கண்டுபிடிக்கப்பட்டு வருகின்றன. இந்த நிலையில் தற்போது அரியவகை டைனோசரஸ்கள் வாழ்ந்ததற்கான ஆதாரம் அமெரிக்காவில் கிடைத்துள்ளது.
அமெரிக்காவில் உதா பகுதியில் புதை பொருள் ஆராய்ச்சியாளர்கள் பூமியை தோண்டி ஆய்வு மேற்கொண்டனர். அப்போது வினோதமான அறிய வகை விலங்குகளின் 2 இராட்சத எலும்புக்கூடுகளை கண்டெடுத்தனர்.
அதில் முகதாடையின் முன் புறத்தில் காண்டா மிருகத்தை போன்ற ஒரு கொம்பு இருந்தது. மேலும் அதன் கழுத்து பகுதியில் 3 கொம்புகளும் முதுகெலும்பில் மற்ற 11 கொம்புகளும் ஆக மொத்தம் 15 கொம்புகள் இருந்தன. எனவே அந்த அரிய விலங்கின் எலும்பு கூடுகள் ஆய்வகத்தில் பரிசோதிக்கப்பட்டன.
அவையும் டைனோசரஸ் வகையை சார்ந்தது என கண்டறிந்தனர். அது வாழ்ந்த போது 5 மீற்றர் நீளமும், 2500 கிலோ எடையுடனும் இருந்திருக்க வேண்டும் என விஞ்ஞானிகள் கருதுகின்றனர். மேலும் உதா மியூசியத்தின் ஆய்வகத்தில் இதுகுறித்து தொடர்ந்து பரிசோதனை நடந்து வருகிறது.
