ஆரோக்கியம் காக்கும் கைப்பட்டை


ருவர் கூட்டுக் குடும்பத்தில் வசிக்கிறார் என்றால், அவர் எப்போது சாப்பிட வேண்டும். எப்போது உறங்க வேண்டும், உடலை எவ்வாறு பேண வேண்டும் என்று பெரியவர்கள் அறிவுரை கூறிக்கொண்டே இருப்பார்கள்.
இன்று மனிதர்கள் தனித்தனித் தீவுக ளாகி விட்ட நிலையில், அதற்கான வாய்ப்புக் குறைவு. இந்நிலையில் பெரியவர்களின் பொறுப்பை ஒரு &#39;கைப்பட்டை&#39; எடுத்துக் கொண்டுவிட்டது.
சுமார் 6 ஆயிரம் ரூபாய் விலையுள்ள இந்தக் கைப்பட்டையை மணிக்கட்டில் அணிந்துகொண்டால், அது அவரது சாப்பாடு. தூக்க முறைகள், உடற்பயிற்சி முறை போன்றவற்றைக் கண்காணிக் கும். அதனுடன் இணைக்கப்பட்டுள்ள கணினி மென்பொருள் வாயிலாக, குறிப்பிட்ட நபர் எப்படி ஆரோக்கிய மாக இருப்பது என்று தனிப்பட்ட ஆலோசனையை வழங்கும்.
இந்தக் கைப்பட்டையை உருவாக்கியி ருக்கும் நிறுவனமான &#39;ஜாபோன்&#39;, &#39;இது ஒரு நீடித்து உழைக்கக்கூடிய கவர்ச்சி கரமான தண்ணீரால் பாதிக்கப்படாத உபயோகமான பொருள்&#39; என்று பெருமையடித்துக்கொள்கிறது. இந்தப் பட்டையில் உள்ள அசைவு உணர்வி (மோசன் சென்சர்), இதை அணிந்திருப்பவர் எடுத்து வைக்கும் அடிகள் எரிக்கப்படும் கலோரிகள், நடக்கும் தூரம், &#39;சும்மாயிருந்த&#39; நேரத்துடன் ஒப்பிடுகையில் வேலை அல்லது பயிற்சிகளில் ஈடுபட்ட நேரம் ஆகியவற்றைப் பதிவு செய்துகொள்ளும். அத்துடன் ஒருவர் தூங்கும் நேரம், அது ஆழமான தூக்கமா மேலோட்டமான உறக்கமா என்பன போன்ற விடயங்களும் பதிவாகும்.
இதெல்லாம் போதாது என்று தோன்றினால், ஒருவரை அவர் சாப்பிடும் உணவை புகைப்படம் எடுக்கும்படி இந்த &#39;ஜாபோன் அப்ளிக்கேஷன்&#39; கூறும். அதன்மூலம் குறிப்பிட்ட நபர் சாப்பிட வேண்டிய உணவு தேவையான அளவைக் கூறும்.

நம் நாட்டைப் பொறுத்தவரை நுளம் புத் தொல்லையால் அவதிப்படாதவர்கள் குறைவு. பல்வேறு தடுப்பு முறைகளைப் பயன்படுத்தியும் நுளம்புகளிடம் இருந்து முழுமையாகச் சுதந்திரம் பெற முடியவில்லையா? நுளம்புக் கடிக்கு நிரந்தரத் தீர்வாக ஒன்று வந்துவிட்டது.
அது &#39;சுவர் லேசர்&#39; இந்தச் சுவர் அதிகச் செலவு வைக்காமலே பெரும் பரப்பளவை நுளம்புகளின் தாக்குதலில் இருந்து தற்காக்கும் என்கிறார்கள் விஞ்ஞானிகள்.
கொலம்பியா பல்கலைக்கழகத்தின் சபோல்க்ஸ் மார்க்கா அமைப்பினர் இந்த லேசர் கவரை உருவாக்கியிருக்கின்றனர். இது ஒருவரது வீட்டை கூடாரம் போல மூடியிருக்கும். ஒரு நுளம்பு கூட இந்தக் கவசத்தைத் தாண்டி வீட்டுக்குள் பிரவேசிக்க முடியாது. குடும்பத்தினரின் தூக்கத்தையும் கெடுக்க முடியாது.
நாம் இதுவரை பயன்படுத்தி வரும் எல்லா தடுப்பு முறைகளையும்விட இது சிறப்பானது என்று உறுதியாகக் கூறுகின்றனர் ஆய்வாளர்கள்.
நுளம்புகளின் உணர்வுறுப்புகளுக்கு வெளிச்சமானது தொந்தரவாக அமையும், குழப்பும் என்று பல ஆண்டுகளுக்கு முன்பே மார்க்கா கண்டுபிடித்துவிட்டார். தொடர்ந்து மேற்கொண்ட ஆய்வுகளின் விளைவாக மார்க்கா தனது மனைவி சுஸா சக ஆய்வாளர் இம்ரே புரோட்ஸ¤டன் இணைந்து ஒளிச் சுவர் எனப்படும் இந்த லேசர் தடையை உருவாக்கியிருக்கிறார். நுளம்புகளை பொறுத்தவரை இது இரும்புச் சுவர் என்கிறார்.
நாங்கள் யதேச்சையாகத்தான் இதைக் கண்டுபிடித்தோம். நடந்தோ பறந்தோ வரும் நுளம்புகள் இந்தச் சுவரைத் தாண்டாமல் திரும்பிச் சென்றதைக் கண்டோம் என்று மார்க்கா கூறுகிறார்.
மிகச் செலவு வைக்காமல் அதிகப் பரப்பளவை நுளம்புகளிடம் இருந்து காக்கும் இந்தத் தடுப்பு முறை பல ரையும் ஆச்சரியத்துக்குள்ளாகியிருக் கிறது. தொடர்ந்து பல கோடி ரூபாய் உதவியுடன் இதுதொடர்பான கூடு தல் ஆராய்ச்சிகள் நடைபெற்று வரு கின்றன.
