சினிமாவில்அழகுப் புரட்சி


புருஷோத்மன்

சினிமாக்களை ஒவ்வொரு வரும் ஒவ்வொரு விதத்தில் ரசிப்பார்கள். ஒருவர் திரைக்கதை எப்படி வடிவமைக்கப்பட் டிருக்கிறது என்று பார்ப்பார். இன்னொருவர் இசையை ரசிப்பார். அடுத்தவர் நடிப்பை கூர்ந்து கவனிப்பார்.
பெண்கள் இவை எல்லாவற்றிலும் இருந்து சற்று மாறுபட்டு அந்த திரைப்படத்தில் கதாநாயகி மற்றும் இதர நடிகைகள் அணிந்திருக்கும் உடைகளையும் ஆழ்ந்து கவனிப்பார்கள். 
இன்று மட்டு மல்ல பழைய காலத்தில்கூட ஒரு நடிகை உடுத்தி பிரபலமாகும் உடையைப் பார்த்துவிட்டு அதைப் போன்ற உடை கிடைக்குமா? என்று தேடிய பெண்கள் ஏராளம். புதிய மொடல் தையல்களோ, எம்ப்ராய்டரிங் முறைகளோ இடம்பெற்றிருந்தால் அதைப்போன்ற உடைகளை வாங்கி உடுத்திப் பார்க்கும் பெண்கள் மிக அதிகம். அதனால்தான் கிராமங்களில் ஒரு சினிமா வெற்றி பெற்றதும் அந்த பெயரிலே புடவையை அறிமுகம் செய்து பரபரப்பாக விற்பனை செய்து விடுவார்கள்.
சினிமாவில் உடை அலங்காரங்கள் நன்றாக கவனிக்கப்படுவதும், அதை பெண்கள் உடனடியாக வாங்கத் தொடங்கிவிடுவதும் சினிமாவில் பணியாற்றும் உடைவடிவமைப் பாளர்களுக்கு நன்றாகவே தெரியும். 
அதனால் தாங்கள் வடிவமைக்கும் உடைகளும் நன்றாக பேசப் படக்கூடியதாக இருக்கவேண்டும் என்ற எண்ணத்தில் அவர்கள் வெகு சிரத்தை எடுத்து கதாநாயகிகள் பழையவர்களாக இருந்தாலும் உடைகளில் புதுமைகளை படைத்துக் கொண்டிருக்கிறார்கள்.
சினிமா உலகம் முதலில் ‘மெளனமாக’த்தான் தொடங்கியது. வசனம் இல்லாத படங்களே வெளிவந்து கொண்டிருந்தன. முதல் படமாக அமைந்தது ராஜா அரிச்சந்திரா. 
அதன் தயாரிப்பாளர் தாதாசாகேப் பால்கே. 1931 ஆம் ஆண்டு முதல் பேசும் படம் ஆலம் ஆரா வெளிவந்தது. வண்ண சினிமாக்கள் வெளிவரத் தொடங்கியதும் உடைகளின் புது மையையும் பொலிவையும் ரசிகர்களால் வெகு சிறப்பாக கிரகித்துக்கொள்ள முடிந்தது. அதன் மூலம் நாகரீகப் புரட்சியே ஏற்பட்டது எனச் சொல்லலாம்.
உடை வடிவமைப்பு என்பது எந்த காலத்திலும் 100 சதவீதம் புதுமையாக இருந்ததில்லை. பழமை கலந்து புதுமையாகத்தான் அது இருந்து வந்திருக்கிறது. பழங்கால மக்களும், மன்னர் காலத்தினரும் எப்படிப்பட்ட உடைகளை பயன்படுத்தினார்கள் என்பதை அருங்காட்சியகங்களில் காணமுடியும். 
அவைகளை அடிப் படையாக வைத்து புதிய உடைகளை உருவாக்குவது இன்றும் தொடர்ந்து கொண்டுதான் இருக்கிறது. மட்டுமன்றி பழைய கால சினிமாக்களைப் பார்த்து அதில் மாற்றங்கள் செய்து புதிய உடைகளை தயாரித்துக் கொண்டும் இருக்கிறார்கள்.
இன்று பெருநகர மக்களால் விரும்பி அணியப்படும் உடையாக இருப்பது மிடி. இந்த உடையை சினிமா மூலம் அறிமுகம் செய்துவைத்தவர், வெளிநாட்டு நடிகை ஆட்ரோ ஹெட் பர்ன். 
1961 ஆம் ஆண்டு வெளியான, ‘பிரேக்பாஸ்ட் அட் டிபனீஸ்’ என்ற சினிமாவில் ஆட்ரோ ஹெட்பர்ன் ‘லிட்டில் பிளாக் டிரஸ்’ என்ற கட் டைப் பாவாடையை அணிந்து ரசிகர் களுக்கு கவர்ச்சி விருந்தளித்தார். அந்த மிடி உடையை அணிந்து இப் போதும் பெண்கள் மிடுக்காக வலம் வந்து கொண் டிருக்கிறார்கள்.
ஆடைகளில் புதுமை ஏறும்போது ஆளையே மொத்தமாக மாற்றும் அளவிற்கு இதர அலங்காரங்களும் இடம் பெறத் தொடங்கிவிடுகின்றன. நடிகைகள் பஷனில் மட்டுமின்றி இதர அலங்காரங்களிலும் 1970 களில் பெருங்கவனம் கொள்ளத் தொடங் கினார்கள். ‘ஜூவல் தீப்’ என்ற இந்திப் படத்தில் வைஜயந்திமாலா தேவானந்த் இணைந்து நடித்தார்கள். 
அதில் வைஜயந்திமாலா ‘பாஸ்கெட்’ வடிவில் கொண்டை அலங்காரம் செய்திருந்தார். கண்களிலும் அற்புதமாக அலங்காரங்கள் செய்திருந்தார். இவை பலரையும் கவர்ந்தது. அந்த காலகட்டத் திற்குப் பிறகுதான் ஆடை வடிவமைப் புடன் சேர்ந்து அழகுக் கலையும் அபார வளர்ச்சி பெறத் தொடங்கியது.
பெண்களின் உடை அலங்காரத்தில் பெரும் மாற்றங்கள் நிகழ்ந்து கொண்டிருந்த போது அதன் எதிரொலி ஆண்களின் உடைகளிலும் ஏற்படத்தான் செய்தது. 
பனிக்காலத்தில் உடைக்கு மேல் பகுதியில் சால்வை போட்டுக் கொள்வதும், தலையில் மப்ளர் கட்டிக்கொள்வதும் ஆரோக்கியம் தொடர்பானது என்றாலும் அவைகளை உடையின் நிறத்திற்கு பொருத்தமாக அழகாக அணிந்து கொண்டு பஷன் ஆக்கினார்கள். பெண்கள் பனிக்காலத்தில் புடவைக்கு மேல் உல்லன் சால்வை போட்டுக் கொண்டது 1970 களில் புதிய பஷனாக இருந்தது.
அந்த காலகட்டத்தில் பிரபலமான இந்திப்படம் ஒன்றில் நடிகை ஆஷாபரேக் பாடிக்கொண்டே டென் னிஸ் விளையாடுவது பெருமளவு ரசிகர்களைக் கவர்ந்த காட்சியாக அமைந்தது. அதில் அவர் இறுக்கமான சுடிதார் அணிந்து கால் மூட்டைத் தொடும் அளவுக்குரிய நீள குர்தி அணிந்திருந்தார். 
அதைப் பார்த்து ஆண்கள் ரசிக்க, பெண்களோ அதை புதிய பஷனாக ஏற்றுக்கொண்டார்கள். இதனால் நாடு முழுக்க அத்தகைய உடைக்கு மவுசு ஏற்பட்டது. அதே காலகட்டத்தில் கூந்தலின் முன்பகுதியில் பெரிய ‘பாண்ட்’ போட்டுக்கொள்ளும் பழக்கம் தோன்றியது. பளிச்சென்ற கலரில் ஆண்கள் சட்டை அணிந்தார்கள். ஆண், பெண் இருவருமே ‘பெல்பொட்டம்’ பேண்ட் அணியத் தொடங்கினார்கள்.
இந்திய ஆடை நிறுவனங்கள் போட்டி போட்டு சிந்தடிக் புடவைகளை உருவாக்கி அவைகளில் பல்வேறு வண்ணங்களை புகுத்தியது, பெண்கள் மத்தியில் பெரும் வரவேற்பை பெற்றது. முதலில் உருவாகிய புடவைகளில் முந்தானை சிறிதாக இருந்தது. காலப்போக்கில் முந் தானையின் அளவு அதிகமாகி, அது எல்லோரையும் கவரும் அழகாக மாறியது. 
புடவை முந்தானை கவர்ச்சியாக உருவாக்கிக் கொண் டிருந்தபோது ஜாக்கெட்களிலும் புதுமை புகுத்தப்பட்டது. அதுவரை நீளமாக இருந்த ஜாக்கெட் கைகள், பின்பு கட்டையாக மாறத்தொடங்கின.
1980 ஆம் ஆண்டளவில் மொடர்ன் சல்வார் கமீஸ் பஷன் உருவானது. அப்போது கையில் ‘பப்’ வைத்துக் கொள்ளும் பஷன் வளர்ந்து, பலரையும் கவர்ந்தது. சல்வார் கமீசின் ஜோடியான துப்பட்டாக்களிலும் அப்போது புதுமை உருவாகியது. 
அழகழகான துப்பட் டாக்களை அப்போது பஷன் டிசைனர்கள் உருவாக்கி, பெண்களை அழகு படுத்தினார்கள். கிட்டத்தட்ட அதே காலகட்டத்தில் ‘ஸ்கேர்ட்ஸ்’ மொடல்களிலும் புரட்சி ஏற்பட்டது. அப்போது உருவான அம்பிரல்லா கட் ஸ்கேர்ட்ஸ்களுக்கு இப்போதும் மவுசு கூடிக்கொண்டே இருக்கிறது.
1990 களில் சல்வார் கமீசில் பெரும் மாற்றங்கள் நிகழ்ந்தன. மேலே அணியும் கமீசின் அளவு அதிகரித்து நீளமானது. சல்வாரிலும் புதுப்பது மொடல்கள் உருவாகின. 
அப்போது கமீசுடன் ‘வெயிஸ்ட் கோட்’டும் அணிந்தார்கள். அந்த காலகட்டத்தில் பெண்கள் புடவைகளை கட்டும் முறையிலும் நிறைய மாற்றங்கள் ஏற்பட்டது. வட இந்திய தென்னிந்திய நாகரீகத்தைக் கலந்து புதிய ஸ்டைலில் அப்போது பெண்கள் புடவைகளைக் கட்டத் தொடங்கினார்கள்.
2000 ஆம் ஆண்டில் சர்வதேச அளவில் பெரும் பஷன் புரட்சி நடந்தது. அந்த புரட்சியை கூர்ந்து பார்த்தால் பழமை, புதுப்புனைவோடு வெளிவந்து கொண்டிருந்ததைக் காணலாம். 1950-60 களில் இருந்துகொண்டிருந்த உடை +ளிசீ8!விrதில் சில மாற்றங்களை ஏற்படுத்தி, புதிய பேஷனாக அப்போது அறிமுகம் செய்துகொண்டிருந்தார்கள். 
அதைப் பார்த்த பாட்டிகள் ‘அடடே இது எங்கள் காலத்து பஷன் ஆச்சே’ என்று வியந்தார்கள் பஷன் புரட்சிக்கும் மும்பைக்கும் நெருங்கிய தொடர்பு இருந்து கொண்டிருக்கிறது. பெரும் பாலான இந்திப் படங்கள் அங்கே தயாரிக்கப்படுவதால் பெரும்பாலான பஷன் டிசைனர்கள் அங்கே குழுமியி ருக்கிறார்கள். 
அவர்கள் தாங்கள் தயாரிக்கும் உடைகளை உடனுக்குடன் இந்தி நடிகைகள் மூலம் சினிமாக்களில் பிரபலப்படுத்தி விடுவதால் மக்கள் அன்றாட பஷனை தெரிந்துகொள்வதற் காகவும் இந்தி சினிமாக்களை பார்க்க திரண்டு சென்றனர்.
புதிய புதிய பஷன் உடைகளை அணிந்து ரசிகர்களை அதிகம் ஈர்த்தவர்களில் நடிகைகள் சரோஜாதேவி, ஷர்மிளாதாகூர், ரேகா, கஜோல், ஊர்மிளா மட்டோங்கர், சுஷ்மிதாசென், ஷமீதாஷெட்டி போன்றவர்கள் குறிப்பிடத்தக்கவர்கள்.
