கறுப்புப் பண விவகாரத்தில் பா.ஜ.க முரண்பாடான பேச்சு


காங்கிரஸ் இளைஞரணி கட்சியின் தலைவர் ராகுல் காந்தி கறுப்பு பண விவகாரத்தில் பாஜக மாற்றி பேசிக் கொண்டிருப்பதாக குற்றம் சாட்டினார். காங்கிரஸ் இளைஞரணி கட்சியின் தலைவர் ராகுல் காந்தி உத்திர பிரதேச மாநிலத்திற்கு நேற்று முன்தினம் தனது சுற்றுப் பயணத்தை தொடங்கினார். மேலும், கறுப்பு பண விவகாரத்தை குறித்து, லோக்பால் மசோதாவில் மீண்டும் அமளி உருவாவதைத் தடுக்க தனது சுற்றுப் பயணத்தை நிறுத்தி விட்டு, மீண்டும் டில்லி திரும்பினார்.
இது குறித்து, பேசிய ராகுல் காந்தி, கடந்த இரண்டு வாரங்களுக்கு முன்பு தொடங்கிய நாடாளுமன்ற குளிர்கால கூட்டத் தொடர் எதிர்க்கட்சிகள் செய்த அமளியால், லோக்பால் மசோதா தொடர்பாக எந்த வித முடிவும் எடுக்காமல் முடங்கி கிடக்கிறது. இதனால் கறுப்பு பண விவகாரம் தொடர்பாக நாடாளுமன்ற நிறைவிற்கு பின் பேசலாம் என்று பாஜக தலைவர் எல். கே. அத்வானி கூறினார். ஆனால், 27 ஆம் திகதி தொடங்கவிருக்கும் நாடாளுமன்ற குளிர்கால கூட்டத் தொடரிலேயே அமளியை உருவாக்கி மீண்டும் லோக்பால் சட்ட மூலத்தை முடக்க பாஜக திட்டம் தீட்டுகிறது.
எனவே, கறுப்பு பண விவகாரம் தொடர்பாக அடிக்கடி மாற்றி பேசிக் கொண்டிருக்கும் பாஜக வின் திட்டத்தை தடுத்து நிறுத்தவே தான் சுற்றுப் பயணத்தை பாதியில் நிறுத்தி, விட்டு டில்லி வருவதாக கூறினார். மேலும் பாஜக வின் கோரிக்கையை ஒத்திவைக்க வேண்டும் என்றும் கூறினார்.
