மனித உரிமைகளை மீறும் நாடுகள்இலங்கை மீது குற்றம் சுமத்துவது நியாயமா?


சில உலக நாடுகள் இலங்கை மாத்திரமே மனித உரிமை மீறல் குற்றச் செயல்களில் ஈடுபடுகின்றன என்று கடந்த காலத்தில் சர்வதேச ரீதியில் எங்கள் நாட்டுக்கு எதிராக கண்டனக் குரல் எழுப்பி வந்தன. ஆயினும் இத்தகைய நாடுகள் தங்கள் நாட்டு பிரஜைகளுக்கு இதைவிட மோசமான மனித உரிமை மீறல் குற்றச் செயல்களில் நாளாந்தம் ஈடுபட்டு வருகின்றன.
9/11 தாக்குதலை அடுத்து ஆத்திரமடைந்த அமெரிக்க ஆட்சியாளர் கள் அல்கைதா தீவிரவாதிகளை கைது செய்ய வேண்டுமென்று ஆத்திரமடைந்த நிலையில் அப்பாவிகளையும் பிடித்து குவாந்த மாலா சிறைச்சாலையில் அடைந்து இருட்டறைகளில் பூட்டிவைத்து சித்திரவதை செய்த இரகசியங்கள் இப்போது வெளிவந்து கொண் டிருக்கின்றன.
அமெரிக்கா போன்ற வல்லரசு நாடு இவ்விதம் மனித உரிமை மீறல் களில் ஈடுபடும் போது அதனை ஐக்கிய நாடுகள் மனித உரிமை பேரவையோ, இலங்கை மீது அநியாயமாக மனித உரிமை மீறல் குற்றச்சாட்டுகளை சுமத்தும் மற்ற நாடுகளோ அத்தகைய மனித உரிமை மீறல்களை கண்டு கொள்வதில்லை.
வெள்ளம் எப்போதும் தாழ்ந்த பகுதியில் தான் வேகமாக பாயும் என் பதற்கு அமைய, இலங்கை போன்ற சிறிய நாடுகள் மீது எவ்வித ஆதாரமும் அற்ற குற்றச்சாட்டுகளை சுமத்தி அந்நாடுகள் மீது தங் களின் எண்ணங்களை நிறைவேற்றுவதற்காக இத்தகைய போலி யான குற்றச்சாட்டுகளை சுமத்தும் அமெரிக்கா போன்ற வல்லரசுக ளும், ஏனைய நாடுகளும் முதலில் தங்கள் நாட்டில் இடம்பெறும் மனித உரிமை மீறல்களை முடிவுக்கு கொண்டு வருவது பற்றி சிந்தித்து செயற்படுவது நல்லது.
மியன்மாரில் மனித உரிமை மீறப்பட்டதென்று சர்வதேச அரங்கில் பிரசாரங்களை செய்து வரும் இத்தகைய நாடுகள் அங்கு அரச எதிர்ப்பு அணியினருக்கு திரைமறைவில் ஆயுத உதவிகளையும் செய்து பிரச்சினையை தீர்த்து வைப்பதற்கு பதில் பிரச்சினை விஸ் வரூபம் எடுப்பதற்கே நடவடிக்கை எடுக்கின்றன.
இலங்கையிலும் அதே பாணியில் எங்கள் நாட்டில் 30 ஆண்டுகால பயங்கரவாத யுத்தம் நடந்து கொண்டிருந்த போது சில நாடுகள் தொட்டிலையும் ஆட்டி, குழந்தையையும் நுல்லிவிடும் இராஜதந் திர நாடகத்தை அரங்கேற்றிக் கொண்டிருந்தன. எல்.ரி.ரி.ஈ. பயங்கர வாதிகள் தோல்வியடையும் நிலையில் இருக்கும் போது, உடனடி யாக யுத்த நிறுத்தத்தை கொண்டு வந்து சமாதான பேச்சுவார்த்தை களை ஆரம்பியுங்கள் என்று இந்த பலம் வாய்ந்த நாடுகள் இலங்கை அரசாங்கத்தின் மீது அழுத்தங்களை கொண்டு வந்து யுத்த நிறுத்தத்தை பல தடவைகள் அமுலாக்கின.
இந்த யுத்த நிறுத்த காலத்தில் வலுவிழந்துள்ள எல்.ரி.ரி.ஈ. பயங்கர வாதிகளின் ஆயுதப் பலத்தை பெருக்குவதற்கு இரகசியமாக இந்த நாடுகள் இவ்வியக்கத்திற்கு ஆயுதங்களை கொடுத்து உதவின. இதனால் தான் இந்த எல்.ரி.ரி.ஈ. பயங்கரவாத யுத்தம் 30 ஆண்டு காலம் நீடித்துக் கொண்டிருந்தது.
இறுதியில் எங்கள் நாட்டை பயங்கரவாதத்தில் இருந்து விடுவிப்பதற்கு தென் இலங்கையின் மண்வாசனையுடன் தோன்றிய மாவீரர் மஹி ந்த ராஜபக்ஷ, வெளிநாடுகளின் அழுத்தங்களை பொருட்படுத்தா மல் யுத்தத்தை தொடர்ந்தும் நடத்தி 2009ம் ஆண்டு மே மாதம் 18ம் திகதியன்று எல்.ரி.ரி.ஈ. பயங்கரவாதிகளை துவம்சம் செய்து இந்நாட்டு மக்களுக்கு சமாதானத்தையும் அவர்கள் இழந்த மனித உரிமைகளையும் மீட்டுக் கொடுத்தார்.
எங்கள் ஜனாதிபதியின் இந்த சாதனையைப் பார்த்து பொறாமைப் பட்ட சில வெளிநாடுகள் மீண்டும் இலங்கை மீது அழுத்தங்களை கொண்டுவர வேண்டுமென்று யுத்தம் முடிவடைய இருந்த இறுதி நாட்களில் இலங்கை ஆயுதப்படையினர் மனித உரிமை மீறல்களி லும் யுத்தக் குற்றச் செயல்களிலும் ஈடுபட்டதாக குற்றம் சாட்டி இலங்கைக்கு எதிராக சர்வதேச அரங்கில் குரல் எழுப்பின.
உண்மைக்கு அழிவில்லை, என்பதற்கமைய இன்று உலக நாடுகள் ஜனாதிபதி அவர்கள் உலகின் மிகப்பெரிய பயங்கரவாத இயக்க மான எல்.ரி.ரி.ஈயை முற்றாக அடக்கி விட்டார் என்று பாராட்டி வருகின்றன. இப்போது இலங்கை மீது கொண்டு வரப்பட்ட மனித உரிமை குற்றச்சாட்டுகளும் வலுவிழந்து இயற்கை மரணத்தை அடைந்து கொண்டிருக்கின்றன. 
இந்த விடயத்தில் இந்தியாவும் இலங்கைக்கு எத்தனையோ அழுத்தங்களை கொண்டு வந்ததை நாம் குறிப்பிட்டே ஆக வேண்டும். ஜனாதிபதி ஜே.ஆர். ஜயவர் தனவுடன் அன்றைய இந்திய பிரதம மந்திரி ரஜீவ்காந்தி தனிப்பட்ட முறையில் ஆத்திரமடைந்த காரணத்தினால் 1987ல் இலங்கையின் இறைமையையும் மதிக்காமல் எங்கள் நாட்டின் மீது அரிசி, பருப்பு போன்ற உலர் உணவுகளையும் விமானம் மூலம் வீசிவிட்டு சென் றனர். 
அதையடுத்து 1987ம் ஆண்டின் இலங்கை இந்திய ஒப்பந் தம் கைச்சாத்திட்டு முடிக்கப்படுவதற்கு முன்னரே இந்திய அரசாங் கம் அமைதிகாக்கும் படையினர் என்ற போர்வையில் சுமார் 75 ஆயிரம் இந்திய இராணுவத்தினரை இரவோடு இரவாக பலாலி விமான நிலையத்தில் கொண்டு வந்து இறக்கி, எமது நாட்டின் சுயாதிபத்தியத்தையும் இறைமையையும் அவமதித்தனர். இவர்கள் தான் பிற்காலத்தில் இலங்கை மீது மனித உரிமை மீறல் குற்றச் சாட்டுகளை சுமத்தினார்கள்.
இன்று தென்னிந்தியாவில் நிர்மாணிக்கப்பட்டு வரும் கூடங்குளம் அணுமின்சார ஆலைக்கு எதிராக தமிழகத்து மீனவர்கள் எதிர்ப்பு ஆர்ப்பாட்டம் செய்யும் போது இந்திய பொலிஸார் கடற்கரை ஓரத்தில் உள்ள மீனவர்களின் வீடுகளுக்கு அத்துமீறி பிரவேசித்து அந்த மக்களை அடித்து துன்புறுத்துகிறார்கள். இது மனித உரிமை மீறல் இல்லையா? இலங்கை மீது மனித உரிமை மீறல் குற்றச் சாட்டுகளை சுமத்தும் எல்லா நாடுகளும் முதலில் தங்கள் நாட்டு மக்களின் மனித உரிமைகளை மதித்து அவர்களை கெளரவமாக நடத்துவது அவசியமாகும்.
