வெறுப்பை அன்பாலேயே வெல்ல முடியும் 
என்பதை நிரூபித்துக் காட்டியவர் ஜனாதிபதி

தர்மன் விக்கிரமரட்ண
இந்நாட்டையே ஆட்டிப் படைத்த முப்பது வருட யுத்தத்தினால் மக்கள் கடுமையாகப் பாதிக்கப்பட்டனர். இந்த யுத்தத்திற்கும் அப்பாவி தமிழ் மக்களுக்கும் எவ்வித தொடர்புமே இல்லை. தெரிந்தோ தெரியாமலோ, அறிந்தோ அறியாமலோ யாழ் மாவட்டத்தைச் சேர்ந்த காரைநகர் பிரதேசத்தில் வசிக்கும் மக்களும் இந்த யுத்தத்தினால் பாதிக்கப்பட்டனர். 
பாதிக்கப்பட்டவர்களில் சிலர் யுத்தத்தினையும் அதன் பின்னர் ஏற்பட்ட சமாதானத்தின் வளர்ச்சியையும் பற்றி தங்களின் கருத்துக்களை ஊடகங்களுக்குத் தெரிவித்தனர்.
இவ்வாறு தெரிவித்தார்.
‘மீனவத் தொழிலை மேற்கொண்டு இருக்கும் நான் முப்பது வருட யுத்தத்தில் மிகவும் பாதிக்கப்பட்டவன். எங்களது பிரதேசத்தில் 1991 இல் யுத்தம் மூண்டதால் கிளிநொச்சிக்கு குடும்பத்தோடு இடம் பெயர்ந்தோம். 
சொந்த ஊரான ஊரியில் நிம்மதியைத் தொலைத்தோமென்று நினைத்த தருணத்தில் 2009ஆம் ஆண்டில் மிகவும் மோசமான நிலையில் கிளிநொச்சியிலும் யுத்தம் பரவத் தொடங்கியது. உயிர் பிழைத்தால் போதுமென்று கல்மடு வழியாக இடம்பெயர்ந்தோம். ஓடும் போது எனது இடதுகையில் குண்டு பட்டு காயம் ஏற்பட்டது.
பின்னர் மிகவும் சிரமப்பட்டு வவுனியா வந்து சேர்ந்தோம். எல். ரி. ரி. ஈயினர் எனது இரு மகன்களை யும் பலாத்காரமாக தங்களின் இயக்கத்தில் இணைத்துக் கொண்டனர். எவ்வளவோ எடுத்துக் கூறியும் அவர்கள் எனது இரு பிள்ளைகளையும் விடுவிக்க மறுத்துவிட்டனர்.
யுத்தத்தின் பின்னர் முகாமிலிருந்து வெளிவந்த எனது இரு மகன்மாரும் இன்று நல்ல நிலையில் வாழ்கின்றனர். 28 வயதைக் கொண்ட இளைய மகன் இப்போது தனது உயர் கல்வியை மேற்கொண்டு வருகின்றார். மற்றைய மகன் திருமணம் முடித்துள்ளார்.
புலிகளின் தவறினால் உரிய காலத்தில் உரிய வயதில் எனது பிள்ளைகள் கல்வியைத் தொடர இயலாது போய்விட்டது. இன்றைய ஜனாதிபதி மஹிந்த ராஜபக்ஷவும் அவரது அரசாங்கமும், மேற்கொண்ட சமாதான நடவடிக்கைகளினால் எனது பிள்ளைகளை உயிரோடு பார்க்க என்னால் இயன்றது. சமாதானம் பிறந்ததினால் நிம்மதியாக வாழ்கின்றோம்’
இளைஞராக இன்றும் தோற்றமளிக்கும் இவரின் கருத்து அவரின் மசாலா வடையைப் போன்று ருசியானது. ஒன்பது பிள்ளைகளின் தந்தையான இவர் மசாலா வடை விற்பவர். பனங்கள் விற்கும் தவறணை ஒன்றின் முற்றத்தில் இவரை மசாலா வடையுடன் காணும் போது எங்களின் பார்வையில் விழுந்து விட்டார்.
‘நான் யுத்தத்தில் பாதிக்கப்பட வில்லை. ஆனாலும் எமது தமிழ் மக்கள் பட்ட கஷ்டம் எனக்கு நன்றாகத் தெரியும். தமிழ் மக்கள் இந்த யுத்தத்தினால் பட்ட கஷ்டங்கள் போதும் யுத்தத்தால் அப்பாவிகளே மிகவும் கஷடப்பட்டனர் இனி யுத்தம் என்ற ஒன்று வரவே கூடாது.
இன்று ஜனாதிபதி மஹிந்த ராஜபக்ஷ சமாதானத்தை ஏற்படுத்தியமையால் நிம்மதிப் பெருமூச்சு விடுகின்றோம். நாம் எதையும் சிந்தித்து செயல்பட வேண்டும். யுத்தத்தால் எதைத் தேடினோம்? விதவைகள், அங்கவீனர்கள், அநாதைகள் ச்சே.... என்ன யுத்தம் இது? இது எல்லாம் யார் தேடியது? நாங்களா, இல்லையெனில் எங்கள் சனங்களா?
ஒரு நாடு பிரச்சினையில் சிக்கினால் முழு நாடுமே பாதிக்கப்படும். அனைவருடனும் நல்லிணக்கத்துடன் வாழ்வோம். அப்பொழுதுதான் அரசாங்கம் மக்கள் மீது கவனம் செலுத்தும். இன்று ஜனாதிபதி மஹிந்த ராஜபக்ஷ அவர்கள் வடக்கின் வசந்தம் வேலைத்திட்டத்தின் கீழ் வடபகுதியை முன்னேற்றப் பாதைக்கு எடுத்துச் செல்கின்றார்.
மீண்டும் அழிவுக்கு நாட்டை எடுத்துச் செல்ல நினைக்கக் கூடாது. அது யானையே தும்பிக்கையால் மண்ணை எடுத்து தன் தலையில் போட்டுக் கொள்வது போல போய்விடும். சிந்தித்துச் செயற்படுவோம் கிடைத்திருக்கும் அரிய சந்தர்ப்பத்தை விட்டு விடக் கூடாது. அரசாங்கம் இப்போது தமிழ் மக்களின் மீது பார்வையைச் செலுத்தி வருகின்றது. இந்த சந்தர்ப்பத்தைப் பயன்படுத்தி வடபகுதியை முன்னேற்றம் அடையச் செய்ய நாம் முழு மூச்சாக செயற்பட வேண்டும்.
பட்ட கஷ்டம், துன்பம் போதும் இனியும் வேண்டாம் எமக்கு அழிவு என்றார் அவர்.
தினமும் வடை வியாபாரத்தில் 250 ரூபாவும் கடல் கூறு கட்டுவதில் 450 ரூபாவும் உழைப்பதாகத் தெரிவித்தார் க. தவராஜா.
‘மூன்று பிள்ளைகளின் தந்தையான நான் யுத்தத்தினால் பாதிக்கப்பட்டவர்க ளில் ஒருவன். 1990 ஆம் ஆண்டு எங்கள் ஊரான காரைநகரில் யுத்தம் ஆரம் பித்ததும் எங்கேயாவது போய்விடுங்கள் என்ற புலிகளின் அச்சுறுத்தலினால் மக்களோடு மக்களாக அம்மா, அப்பாவோடு கிளிநொச்சிக்கு குடிபெயர்ந்தோம் என்கிறார் முச்சக்கர வண்டி சாரதியான 
‘கிளிநொச்சியில் சிறந்த முறையில் வாழும் சூழலை உருவாக்கும் எண்ணத்தோடு வீடியோ வர்த்தகத்தை ஆரம்பித்தேன் நல்ல முறையில் வர்த்தகம் இடம்பெற்று வந்தது. காரைநகரையே மறந்து விட்டேன்.
இந்நிலையில் 2009 ஆம் ஆண்டில் யுத்தம் உச்ச கட்டத்தை எட்டி எங்கள் பிரதேசத்தையும் தொட்ட வேளையில் எனது வீடியோ கடையும் நாசமாகியது. 5 இலட்சம் ரூபாய்க்கு மேல் நஷ்டம் ஏற்பட்டது. 
குடும்பத்தோடு மாத்தளன் வழியாக வவுனியா முகாம் சென்று ஆறு மாதம் அகதி முகாமிலிருந்து சொந்த ஊருக்குத் திரும்பினேன். எல். ரி. ரி. ஈயினர் எங்களை முகாமுக்கு செல்ல விடாது தடுத்தனர். பின்னர் மிகவும் கஷ்டப்பட்டே முகாமுக்கு வந்தோம். அதை நினைத்தால் இப்போதும் மனப் பயமாக உள்ளது.
இராணுவ முகாமுக்குள் நுழைந்ததுமே சாப்பாடு கிடைத்தது. இன்று சமாதானம் பிறந்துவிட்டது மெல்ல மெல்ல எங்களது பிரதேசத்திலும் இன்று அரசாங்கம் அபிவிருத்திப் பணிகளை முன்னெடுத்துச் செல்கின்றது. ஒரே நாளில் அபிவிருத்திப் பணிகளை மேற்கொள்ள இயலாது அரசாங்கத்திற்கு நன்றி சொல்லக் கடமைப்பட்டுள்ளேன். 
கிடைத்த சுதந்திரத்தை நாம் பாதுகாத்துக் கொள்ள வேண்டும். விட்ட தவறை மீண்டும் நாம் செய்யக் கூடாது. இப்போது முச்சக்கர வண்டி சாரதியாக உள்ளேன். தினமும் 500/- உழைக்கின்றேன். என் இளம் வயதில் பட்ட கஷ்டம் போதுமப்பா என பெருமூச்சு விட்டார் இந்த இளைஞர்.
‘1991 இல் கரைநகரை எல். ரி. ரி. ஈயினர் கைப்பற்றியதும் எங்களை வலுக்கட்டாயமாக ஊரை விட்டு வெளியேறச் சொன்னார்கள். அப்போது எனக்கு வயது ஏழு. அன்று நாங்கள் பட்ட கஷ்டம் சொல்ல இயலாது. இன்றும் எனது மனதில் அந் நினைவுகள் அப்படியே உள்ளது. 
அந்தச் சின்னஞ் சிறு வயதில் எமது பெற்றோர் எங்களைக் காப்பாற்றப்பட்ட கஷ்டம் உடுத்திய உடைகளோடு கையில் அகப்பட்டதை எடுத்துக்கொண்டு பூநகரிக்குச் சென்றடைந்தோம். இளம்பிள்ளை வாத்தினால் ஊனமுற்ற எனது அக்காவை பூநகரிக்கு எடுத்துச் செல்லப்பட்ட கஷ்டம் கொஞ்சம் அல்ல என்றார் திருமதி 
இறுதி யுத்தத்தின் போது பூநகரிலிருந்து அகதி முகாம் சென்று இப்போது சொந்த இடத்திற்கு வந்து சேர்ந்து விட்டோம். தற்போது குழப்பச் சூழ்நிலை இல்லை. ஜனாதிபதி மஹிந்த ராஜபக்ஷ உண்மையான சமாதானத்தை எமக்கு கொடுத்துள்ளார். அனைவரிடமும் நல்லிணக்கத்துடன் வாழும் சூழல் உருவாகியுள்ளது. 
வெறுப்பை வெல்வதற்கு வெறுப்பால் இயலாது அன்பால் மட்டுமே வெறுப்பை வெல்ல இயலும் என்பதை ஜனாதிபதி மஹிந்த ராஜபக்ஷ நிரூபித்துக் காட்டியுள்ளார். யுத்தத்தால் எவ்வளவோ பிணங்களை கண்டோம். அரசாங்கம் மேற்கொண்டுள்ள சமாதானம், அமைதி, நிம்மதியான வாழ்க்கை அனைவருக்கும் தேவையானதாகும். இந்த சமாதானம், அமைதி, நிம்மதியை துணிவோடு பெற்றுக் கொடுத்த ஜனாதிபதி மஹிந்த ராஜபக்ஷவுக்கு நன்றி தெரிவிப்பதில் மகிழ்ச்சி அடைகின்றோம்.
இன்று யாழ். குடாநாடு அரசாங்கத்தால் அபிவிருத்தி செய்யப்பட்டு வருகின்றது. 30 வருட யுத்தத்தில் யாழ். குடாநாட்டின் அபிவிருத்தியில் பெரும் பின்னடைவு ஏற்பட்டது. இன்று வீதி, மின்சாரம், சுகாதாரம், பாடசாலை, கோவில், குடிநீர் என பொதுமக்களின் உட்கட்டமைப்பு வசதிகளில் அபிவிருத்தி மேற்கொள்ளப்பட்டு வருகின்றது. 
நாங்கள் இவ் அரசை பாராட்டுகின்றோம். மீனவர்களுக்குத் தேவையான வலைகளை அரசாங்கம் வழங்க வேண்டும். யுத்தத்தில் மீனவர்கள் பெரிதும் பாதிக்கப்பட்டனர். அதேபோன்று குடிநீரும் தேவை’ என அவர் மேலும் தெரிவித்தார்.
இவ்வாறு கூறுகிறார்.
ட்ரக்டர் சாரதியாக கடமை புரியும் நான் மணலேற்றி விற்பனை செய்து மாதம் 15 ஆயிரம் ரூபாய் வருமானம் பெறுகிறேன்.
எல். ரி. ரி. ஈயினர் ஊரை விட்டுப் போகச் சொன்னார்கள். குண்டாவலை அகதி முகாமில் 15 வருடங்கள் இருந்தோம்.
இன்று நிம்மதியாக உள்ளோம். இப்போது பிரச்சினைகள் இல்லை. சுதந்திரமாக உள்ளோம். இன்று அரசாங்கம் அனைத்து உதவிகளையும் வழங்கி வருகின்றது. இடம் பெயர்ந்து வந்த எங்களுக்கு இராணுவத்தினர் வீடுகளை அமைத்துத் தருவதாக தெரிவித்துள்ளனர். இது மிகப் பெரிய உதவியாகும்.
இன்று எங்கள் பிரதேசம் ஜனாதிபதி மஹிந்த ராஜபக்ஷவினால் அபிவிருத்தி செய்யப்பட்டு வருகின்றது. இதற்கு நன்றி தெரிவிக்கின்றேன். பாடசாலைகள் அபிவிருத்தியால் எங்களது தம்பி, தங்கைகள் கல்வி கற்க இயலும். வீதிகள் புனரமைக்கப்படுகின்றன. குடிநீர் வசதிகள் ஏற்படுத்தப்படுகின்றன. இவை எல்லாவற்றையும் நாங்கள் கேட்காது நம் நாட்டு ஜனாதிபதி மஹிந்த ராஜபக்ஷ அவர்கள் எங்களுக்கு வழங்கி வருகின்றார்.
எங்களுக்கு கிடைத்துள்ள சமாதானமும் நிம்மதியும் எங்களது வருங்கால சந்ததியினருக்கும் தொடர நாம் இவ் அரசாங்கத்துடன் இணைந்து செயற்பட வேண்டும். இன்று கிடைத்துள்ள சுதந்திரம், சமாதானத்தை பாதுகாக்க நாம் அனைவரும் கைகோர்ப்போம். இன்று எமது பூமியில் அமைதியும், மகிழ்ச்சியும் உருவாகியுள்ளது எனவும் அவர் தெரிவித்தார்.
