தவறிழைக்கும் வாகன ஓட்டிகளை தண்டித்தால் வீதி விபத்து, மரணங்களை குறைக்க முடியும்

தவறிழைக்கும் வாகன ஓட்டிகளை தண்டித்தால்வீதி விபத்து, மரணங்களை குறைக்க முடியும்
ஒரு நாட்டின் நெடுஞ்சாலைகள், மேம்பாலங்கள், பாலங்கள் போன்ற சீரான நவீன வீதிகளே அந்நாடு பொருளாதாரத்துறையில் முன்னிலையில் திகழும் நாடு என்பதை இங்கு வரும் வெளி நாட்டவருக்கு விளக்கக்கூடியதாக அமைந்திருக்கும்.
இதனால்தான் லண்டன், பேர்லின், டோக்கியோ, மொஸ்கோ, நியுயோர்க், வொஷிங்டன், பெய்ஜிங், கோலாலம்பூர், சிங்கப்பூர், ஹொங்கொங் மற்றும் புதுடில்லி போன்ற உலகின் முன்னணி தலைநகரங்களுக்கு செல்பவர்கள் அங்கிருக்கும் நவீன வீதிகளையும் மேம்பாலங்களை யும் நெடுஞ்சாலைகளையும் பார்த்து மலைத்துபோய் இந்த நாடு இவ்வளவு தூரம் வளர்ச்சியடைந்து விட்டதா என்று ஆச்சர்யப் படுவார்கள்.
இன்றைய உலகின் முன்னணி நாடுகளின் தரத்திற்கு இலங்கையின் வீதிக் கட்டமைப்பு வசதிகளை ஒரு சில வருடங்களில் சிறப்புற நிறை வேற்றி வெளிநாட்டவர்களின் ஆச்சர்யத்தையும் பாராட்டையும் பெறுவதற்கு அரசாங்கம் வகை செய்துள்ளது.
நாடு மிகக்குறுகிய காலத்தில் அபிவிருத்திப் பாதையில் வேகமாக முன்னேறிச் செல்வதற்கு ஜனாதிபதி மஹிந்த ராஜபக்ஷ தலைமை யிலான அரசாங்கத்தின் சிறந்த ஆளுமைத்திறனே பிரதான காரண மாகும்.
பொதுவாக உலகின் எந்தவொரு நாட்டிலும் நெடுஞ்சாலைகள், அதி வேக நெடுஞ்சாலைகள், மேம்பாலங்கள் போன்றவை நிர்மாணிக் கப்பட்ட பின்னர் அவற்றில் வாகனங்கள் மிதமிஞ்சிய வேகத்தில் செல்வதனால் பெரும் வீதி விபத்துக்களும், வீதி விபத்து மரணங் களும் ஏற்படுவதுண்டு. எவ்வளவுதான் பொலிஸ் உத்தியோகத்தர் கள் நெடுஞ்சாலைகளில் கடமையில் ஈடுபடுத்தப்பட்டிருந்தாலும் சில வாகன ஓட்டிகள் வீதி ஒழுங்குகளை மீறி மதுபோதையில் அங்கீகரிக்கப்பட்ட வேகத்தை விட கூடுதலான வேகத்தில் வாக னங்களை ஓட்டிச் செல்வதனால் தான் இத்தகைய விபத்துகள் ஏற்படு கின்றன.
நெடுஞ்சாலைகள் அமைக்கப்பட்டதால் அதிகரித்து வரும் வீதி விப த்து மரணங்களினால் பெரும் பாதிப்பை இலங்கை எதிர்நோக்கி யுள்ளது. சரியான முறையில் பரிசோதித்து பார்க்காமல் 18வயதுக்கு அதிகமான அனைவருக்கும் வாகனங்களை ஓட்டிச் செல்வதற் கான அனுமதிப் பத்திரத்தை வழங்குவதும் வீதி விபத்து மரணங் களுக்கு இன்னுமொரு காரணமாகும். கைலஞ்சம் வாங்கி வாகனங் களை ஓட்டுவதற்கு தகுதியற்றவர்களுக்கும் அனுமதிப் பத்திரத்தை வழங்குவதனாலும் இந்த விபத்துக்கள் அதிகரிக்கின்றன.
தென்கொரியாவில் வாகன விபத்துக்களினால் ஏற்படும் மரணங்கள் அதிகரித்து வருகின்றன. சில வருடங்களுக்கு முன்னர் தென் கொரியாவின் பாரிய பாலமொன்றில் வாகனங்கள் மிதமிஞ்சிய வேகத்தில் சென்று கொண்டிருந்ததனால் அந்த பாலத்தில் அடித் தளம் ஆட்டம் கண்டு பாலம் நூற்றுக்கணக்கான வாகனங்களுடன் ஆற்றில் மூழ்கியதனால் பலர் கொல்லப்பட்டனர்.
இலங்கையில் கடந்த திங்களன்று இடம்பெற்ற 5 வெவ்வேறு வீதி விபத்துகளில் 6 பேர் கொல்லப்பட்டும் 40இற்கும் மேற்பட்டோர் படுகாயமும் அடைந்தனர். இவ்வாண்டில் மாத்திரம் 25ஆயிரம் வீதி விபத்துக்கள் இடம்பெற்றுள்ளன. இந்த விபத்துக்களினால் இவ்வாண்டில் இதுவரையில் 1500 பேர் மரணித்திருக்கிறார்கள்.
எங்கள் நாட்டின் சிங்கள தொலைக்காட்சி தொடர் நாடகங்களை நெறியாள்கை செய்து சாதனை படைத்த நாலக்க வெதமுல்ல என்ற ஒரு தொலைக்காட்சி கலைஞர் திங்களன்று அதிகாலையில் நடந்த ஒரு விபத்தில் மரணித்திருக்கிறார். இந்த வாகனத்தை ஓட்டிச் சென்ற சாரதி இப்போது தலைமறைவாகிவிட்டதாக பொலிஸ் ஊடகப் பேச்சாளர், சிரேஷ்ட பொலிஸ் அத்தியட்சகர் அஜித் ரோஹன தெரிவித்துள்ளார்.
இவ்விதம் வீதி விபத்து மரணங்கள் அதிகரிப்பதற்கு முச்சக்கர வண்டி சாரதிகளின் பொறுப்பற்ற தன்மையும் மோட்டார் சைக்கிள் ஓட்டிகளின் கவனக்குறைவுமே பிரதான காரணமாகும். இவ்விரு சாராரைவிட வீதி விபத்துக்கள் அதிகரிப்பதற்கு பாரிய பஸ்களை ஓட்டிச் செல்லும் சாரதிகளும் பெரும் பங்களிப்பை வழங்கு கிறார்கள். இவர்கள் குறுகிய இடைவெளிக்குள்ளும் தங்கள் பாரிய பஸ்களை நுழைத்து வேகமாக செல்வதை எங்களில் பலரும் அவதானித்திருப்பார்கள்.
பஸ்கள் பெரிதாக இருப்பதனால் அவற்றுக்கு அருகில் சிறிய வாகனங்கள் செல்ல பயப்படுவதை இந்த பஸ் சாரதிகள் தங்க ளுக்கு சாதகமாக பயன்படுத்தி சிறிய வீதிகளிலும் பஸ்களை வேக மாக ஓட்டிச் செல்கிறார்கள். இதுவும் வாகன விபத்து அதிகரிப் பதற்கு ஒரு காரணமாகும்.
வீதி விபத்துக்கள் அதிகரிப்பதற்கான முழுப் பொறுப்பையும் பொலி ஸாரே ஏற்றுக் கொள்ள வேண்டும். பொலிஸார் சிறிய பிழைகளை விடும் வாகன ஓட்டிகளை பிடித்து தண்டிக்கிறார்களே ஒழிய, வாகன நெரிசல் அதிகமாக இருக்கும் பாதைகளில் அங்கீகரிக்கப் பட்ட வரம்பை மீறி வேகமாக ஓட்டிச் செல்பவர்களை பிடித்து தண்டிப்பதில் அசமந்தப் போக்கையே கடைப்பிடிக்கிறார்கள்.
வாகனங்களை அத்துமீறி வேகமாக ஓட்டிச் செல்பவர்களின் தரா தரத்தையும், சமூக, பொருளாதார அந்தஸ்தையும் பொருட்படுத் தாமல் சம்பந்தப்பட்ட வாகன ஓட்டிகளுக்கு எதிராக கடுமையான சட்ட நடவடிக்கை எடுத்தால் தான் வீதிகளில் செல்லும் அப்பாவி மக்கள் வீதி மரணங்களை எதிர்நோக்காமல் பாதுகாப்பாக வீடு திரும்ப முடியும். இது தொடர்பாக போக்குவரத்து பிரிவிற்கு பொறுப் பான சிரேஷ்ட பொலிஸ் அத்தியட்சகர்கள் உடனடி நடவடிக்கை எடுப்பது அவசியம்.
