சந்தை மேம்படுத்தல் மற்றும் வியாபார அபிவிருத்தித் திட்டம்: இத்தாலியில் நடைபெறவுள்ள பாதணி கண்காட்சி

(கம்பளை தினகரன் நிருபர்)
உயர்தர பாதணிகளை உற்பத்தி செய்து ஏற்றுமதி செய்யும் பாரியளவிலான மற்றும் மத்தியள விலான பாதணி உற்பத்தி யாளர்கள் பங்கு கொள்ளும் பாதணி உற்பத்தியாளர்கள் மற்றும் ஏற்றுமதியாளர்களுக்கான சந்தை மேம்படுத்தல் வியாபார நிகழ்ச்சித்திட்டமொன்று எதிர்வரும் ஜூலை 15 முதல் 21 வரை இத்தாலியில் இடம்பெறவுள்ளது. இந்நிகழ்ச்சித் திட்டத்தில் இலங்கையின் பாதணி உற்பத்தியாளர்களும் ஏற்றுமதியாளர்களும் பங்குகொள் வதற்கான ஒழுங்குகளை இலங்கை ஏற்றுமதி அபிவிருத்திச் சபை இத்தாலி ரோமிலுள்ள இலங்கைத் தூதரகத்தின் உதவியோடு மேற்கொள்வதாக சபையின் தலைவர் தெரிவிக்கின்றார்.
ஏற்றுமதிக்கான பாதணி உற்பத்தியை மேம்படுத்தலை இலக்காகக் கொண்டு சர்வதேச நடவடிக்கைகள் தொடர்பாக மற்றும் அங்குள்ள போட்டித் தன்மையான உற்பத்திகளின் தரம் தொடர்பாக அறிவூட்டல், புதிய நுண்ணிய தொழில்நுட்ப முறைகள் மற்றும் உற்பத்தித் திறனை மேம்படுத்தல் உபாயங்களை ஆராய்தல், கொள்வனவாளர்க ளுடனான நேரடி வியாபார இணைப்புக்களை ஏற்படுத்திக் கொள்தல் என்பன இந்நிகழ்ச்சித்திட்டத்தின் நோக்கமாகும்.
இந்நிகழ்ச்சித்திட்டத்தில் கலந்து கொள்ளத் தெரிவு செய்யப்படுவோர் எக்ஸ்போ ரிவா சர்வதேச பாதணி மாபெரும் கண்காட்சியைப் பார்வையிடல், பாதணி உற்பத்தி தொழிற்சாலைகளுக்கு நேரடி விஜயம் செய்தல், நேரடி வியாபார சந்திப்பு மற்றும் வடிவமைப்பு அபிவிருத்தி நிறுவனத்திற்கான நேரடி விஜயம் செய்தல் போன்ற வரப்பிரசாதங்களைப் பெறுவர். இக்கண்காட்சி இத்தாலியில் உள்ள மிலான் நகரில் ஆண்டுதோறும் நிகழ்வது குறிப்பிடத்தக்கது.
